রাজনৈতিক আর অর্থনৈতিক মুক্তির যুদ্ধঃ চীনকে অনুকরণ করতে পারে বাংলাদেশ – ইস্টিশন ব্লগ\nড. লজিক্যাল বাঙালি ফেব্রুয়ারী ১৯, ২০২০\n২০২০ ’র ধাবমান বিশ্বে গণতান্ত্রিক চীন এক ঈর্ষণীয় উন্নতির পথে চলছে দ্রুততর গতিতে। অনুন্নয়ন আর ধর্মান্ধতার পঙ্কিলতার পথকে তারা অগ্রাহ্য করছে নানা অনুসঙ্গে। যদিও এই সেদিনও তাদের সাম্রাজ্যবাদের বিরুদ্ধে আফিম যুদ্ধ করতে হয়েছিল দীর্ঘতর। বাংলাদেশের রাজনৈতিক ইতিহাসের সঙ্গে চমৎকার মিল পাওয়া যাবে চীনের ইতিহাসের দিকে চোখ ফেরালে। ১৮৪০ সালের দিকে চীনে ‘‘ছিং’’ শাসনামলে ৪০,০০০ পেটি আফিম নিয়ে নিয়ে ব্যবসা শুরু করে মার্কিন ও বৃটিশ ব্যবসায়ীরা। বহিরাগতরা নিজেদের সমর্থনে চীনা মুৎসুদ্দী সাব-এজেন্ট নিয়োগ করে। ফলে বহিরাগত ব্যবসায়ীদের আফিম ব্যবসার অনুমিত দেন চীনা ম্যান্ডারিন ‘‘ছিং’’ শাসকরা। সাম্রাজ্যবাদের জোয়ালে আটকে যায় চীনের মানুষ। ফলশ্রুতিতে চীনে ১ম আফিম যুদ্ধ লাগে বহিরাগত ও তাদের চীনা দোসরদের সঙ্গে। যুদ্ধশেষে কেবল মার্কিন ও বৃটিশ সমর্থক চীনা ছিং শাসক ‘ছিসানের’ সম্পদ পাওয়া যায় ১১০,০০০ আউন্স সোনা, ১৭০ লাখ আউন্স রূপা, আর ৪২৭,০০০ একর ভূমি। চীনে আফিম ব্যবসা বন্ধ না করার পক্ষে বৃটিশ যুক্তি ছিল ‘‘এটা বৃটেনের শাসনতান্ত্রিক ব্যবস্থার সঙ্গে অসঙ্গতিপূর্ণ’’।\nপশ্চিমা দেশগুলো একত্রে তাদের বদ-বাণিজ্য টিকিয়ে রাখার জন্য চীনকে খন্ড বিখন্ড করে ও ক্রমাগত লুটপাট চালায়। বৃটেন, জার্মানী ও পর্তুগাল যথাক্রমে ১০০-বছরের জন্য চীনের হংকং, শানতোং, ডালিয়ান ও ম্যাকাও দ্বীপগুলো জোর করে ইজারা প্রদানে চীনকে বাধ্য করে ঐ সময়। ১৮৯৮ সনে ফ্রান্স চীনের ‘কুয়াংচৌওয়ান’ দখল করে। চীন ভাগবাটোয়ারায় ‘ইয়াংসি’ তথা তিববত বৃটেনের ভাগে পড়ে। জারশাসিত রাশিয়া দখল করে চীনের ‘মাঞ্চুরিয়া’ ও ‘মঙ্গোলিয়া’। এর ফলশ্রুতিতে ১৮৪০-৪২ সনে ১ম আফিম যুদ্ধ, ১৮৫৮-৬০-এ ঈঙ্গ-ফরাসী ২য় আফিম যুদ্ধ, ১৮৮৫ সনে চীন-ফ্রান্স যুদ্ধ, ১৮৯৪ সনে চীন-জাপান যুদ্ধে অংশ নেয় চীনারা। এই সময়ের চীনের ‘‘ছিং’’ শাসকরা নিজেদের রাজতন্ত্র টিকিয়ে রাখার জন্য বিদেশী প্রভুদের সঙ্গে অাঁতাত করে এবং বর্ণিত বিদেশীদের কাছে চীনা নাগরিকদের দাস হিসেবে বিক্রির জন্য তুলে দেয়। চীনা কৃষকদের বর্ণিত আক্রমনকারীরা ধরে মালয়শিয়া, হাওয়াই, আমেরিকা, ক্যানাডা ও ওয়েস্ট ইন্ডিজের বিভিন্ন দেশে চুিক্ততে বিক্রি করে। ১৯৩৭-৪৫ সন পর্য চীনা সাধারণ মানুষ জাপানী সাম্রাজ্যবাদের বিরুদ্ধে কঠোর প্রতিরোধ যুদ্ধ শুরু করে। এই দেশী বিদেশী সাম্রাজ্যবাদের বিরুদ্ধে ১ম ‘‘ইহোথুয়ান মশাল অভ্যুত্থান’’ শুরু করে চীনের কৃষক শ্রমিকরা। যুদ্ধকালীন চীনে অভূতপূর্ব বুদ্ধিবৃত্তির আন্দোলন শুরু হয়। কনফুসীয় নৈতিকতা ও পিতৃতান্ত্রিক পরিবার ব্যবস্থা তথা চীনা সামন্তবাদের সামাজিক ও দার্শনিক উপকাঠামোর বিরুদ্ধে কঠোর সমালোচনা শুরু হয়, যাতে সাহিত্যিক রেনেসাঁ তথা সাধারণ মানুষের ‘‘মুখের কথ্য ভাষায়’’ সব কিছু লেখার তাগিদ প্রদান করা হয়। সামন্ত সমাজে অধিকারহীন নারীদের পতিতাবৃত্তি, পা-বাঁধার রীতি ও মেয়েদের বিয়েতে কেনাবেচা বন্ধ করা হয়। কিন্তু জাপানী সমর্থক চীনা ‘‘কুওমিনতাঙ’’ (চীনা রাজাকার) বাহিনী চীনাদের বিপক্ষে যুদ্ধ চালাতে থাকে। এ যুদ্ধে কোরীয়, ভিয়েতনামী, ইন্দোনেশীয় মুক্তিযোদ্ধারা, মার্কিন সাংবাদিক এডগার সেণা, মার্কিন লেখিকা লুই স্ট্রং ও এডনেস স্মেডলী, কানাডার ড. নরম্যান বেথুন, ভারতের ডাক্তার দ্বারকানাথ শামিত্মরাম প্রমুখ চীনাদের পক্ষে যুদ্ধে অংশ নিলেও, নিজ দেশের রাজাকার ‘‘কুওমিনতাঙ’’ চীনের মুক্তিযুদ্ধের বিপক্ষে দাঁড়ায় [ঠিক একাত্তরে আমাদের মু&&ক্তযুদ্ধের মত!]।\nনানা ঘাত প্রতিঘাত শেষে মাও-সেতুং এর নেতৃত্বে চীনারা ১৯৪৬-৪৯ পর্যন্ত চূড়ান্ত মরণপণ যুদ্ধে নামে। জাপানী সমর্থনকারী চীনা রাজাকার ‘‘কুওমিনতাঙ’’-রা এই যুদ্ধকে ‘গৃহযুদ্ধ’ নাম দেয়, যেমন বাংলাদেশের স্বাধীনতা যুদ্ধকে পাকিসত্মান ‘গৃহযুদ্ধ’ নাম দিয়েছিল। চীনাদের এ মুক্তির যুদ্ধে সোভিয়েত ইউনিয়ন চীনাদের সংগ্রামে সমর্থন দেয়, যেমনটি দিয়েছিল বাঙালিদের। চীনা ধনী সাম্রাজ্যবাদের সমর্থক আমলারা যথারীতি নিজেদের সম্পদ রক্ষাার জন্য মার্কিন-জাপানীদের নৈতিক সমর্থন প্রদান করে। ঐ সময়ে অর্থনৈতিকভাবে দুর্বল চীনে কেবল ৪টি বৃহৎ আমলা-শাসক পরিবারের সম্পদ ছিল ২০,০০০ মিলিয়ন ডলার। মার্কিন মুখপাত্র হ্যারি ট্রুম্যান বলেন যে, চিয়াং, মাদাম চিয়াং, সোং ও খোং পরিবারকে তাদের পক্ষে রাখার জন্য তারা এ অর্থ প্রদান করেছিল। এভাবে পশ্চিমা দেশগুলো ও জাপানীদের অবৈধ অর্থ প্রদানের কারণে আমলাতান্ত্রিক পুঁজিবাদী ফটকাবাজ, মধ্যসত্বভোগী ও দুর্নীতিপরায়ণ সরকারি আমলাগোষ্ঠী সৃষ্টি হয় চীনে, যেমনটি হয়েছিল পাকিসত্মানে। ‘‘কুওমিনতাঙ’’ বাহিনীকে অর্থ ছাড়াও জাপান-মার্কিন বাহিনী নানাভাবে অস্ত্র প্রদান করে। ‘‘কুওমিনতাঙ’’ বাহিনীর চিয়াং মার্কিন ট্যাঙ্ক লাভ করে (চীনা স্বাধীনতার পর তাইওয়ান দখল করে) ও তা ব্যবহারে হাজারো চীনা নারী-পুরুষ হত্যা করে। ‘‘কুওমিনতাঙ’’ সিক্রেট সার্ভিসের গুপ্ত ঘাতকরা (আমাদের আল-বদর, আল-সামস) শব্দহীন পিসত্মল লাভ করে ও সাংস্কৃতিক ব্যক্তিত্ব, মুক্তবুদ্ধির চীনাদের হত্যা করে (আমাদের বুদ্ধিজীবী হ্যা)। কিন্তু চীনাদের দেশপ্রেমের ভূমিধ্বসকারী আন্দোলনে (আমাদের মুক্তিযোদ্ধাদের সাথে তুলনীয়) প্রচুর মার্কিন-জাপানী অস্ত্র হাতেও ‘‘কুওমিনতাঙ’’ বাহিনী রাজনৈতিক বিচ্ছিন্নতার শিকার হয়। ১৯৪৮ সনে চীনা লালফৌজ তথা মুক্তিযোদ্ধাদের হাতে উত্তরপূর্ব চীনে ৪,৭২,০০০ ‘‘কুওমিনতাঙ’’ বাহিনীর সদস্য নিহত হয়।\nএ অবস্থায় মার্কিন ‘ট্রম্যান’ চীনকে ওয়াশিংটনের আক্রমনের জন্য জাতিসংঘে প্রসত্মাব তোলার পক্ষে যুক্তি তুলে ধরেন (একাত্তরের বাংলাদেশ-পাকিসত্মান যুদ্ধ স্মরণীয়)। লালফৌজের আক্রমনে শানতাং প্রদেশে হুয়াইহাই সামরিক অভিযানে ৫,৫৫,০০০ ‘‘কুওমিনতাঙ’’ সৈন্য পরাজিত বা নিহত হয়। শেষ মুহূর্তে মার্কিনিরা উর্ধতন সরকারি কর্মকর্তাদের মাঝে অগণিত ডলার বিতরণ শুরু করে। মার্কিন মার্শাল পল হফম্যান সাংহাই-এ ‘‘চীনাদের রক্ষার সাহায্যের প্রসত্মাব’’ দেন, যাতে বলা হয় গণফৌজ (লালফৌজ) অগ্রযাত্রা স্থগিত রাখবে এবং চিয়াং ও অন্যান্য মার্কিন দালালদের হত্যা করবে না। চীনা আমলারা এ প্রসত্মাব সমর্থন করলেও, গণফৌজ দৃঢ়চিত্তে সামনে এগিয়ে যায়। চূড়ান্ত এ যুদ্ধে ৮০-লাখ ‘‘কুওমিনতাঙ’’ সৈন্যকে পরাজিত/হত্যা করে ৫৪,০০০ গোলন্দার উপকরণ, ৩১৯,০০০ মেশিনগান লালফৌজ বাহিনী দখল করে। অবশেষে কূলকিনারা না পেয়ে ১৯৪৯ সালে মার্কিনিরা তাদের দূত ও তাদের চীনা বন্ধু চিয়াং-কে মার্কিন পরিবহণে তাইওয়ানে নিরাপদে প্রেরণ করে। ১৯৪৯ সনের ১ অক্টোবর চীন স্বাধীনতা লাভ করে। রাজতন্ত্র, আমলতান্ত্রিক পুঁজিতন্ত্রের বদলে কৃষক-শ্রমিকের মৈত্রী ও নেতৃত্বে সামাজিক অর্থনৈতিক বিপস্নব শুরু হয়। এরপরও চিয়াং তাইওয়ান থেকে মার্কিন সরবরাহকৃত বিমানে সাংহাই বিদ্যুৎ কেন্দ্রে হামলা অব্যাহত রাখে (যেমন স্বাধীনতার পর গোলাম আযম পূর্ব পাকিসত্মান পুনরুদ্ধার করতে চেয়েছিল) কিন্তু বিদ্যুৎ বন্ধের পরও চীনারা অন্ধকারে নিমজ্জিত না হয়ে দৃঢ় মনোবল নিয়ে সামনে এগিয়ে যায় ও নয়া চীন গড়ার দৃপ্ত শপথে সামনে এগুতে থাকে।\nমুক্তির ৩-বছর পর ১৯৫২ সনে চীন তার ভূমি সংস্কারে হাত দেয়। ১৯৫৬ সনে তারা কৃষি, শিল্প ও বাণিজ্যে ব্যাপক সংস্কার করে জনমালিকানা প্রদান করে। চীন তার শতাব্দী প্রাচীন দুর্ভিক্ষ, জরা পীড়িত, লুণ্ঠন, গৃহযুদ্ধ, অশিক্ষা, দুর্নীতি ইত্যাদি নেতিবাচক অভিধাগুলো পেছনে ফেলে সামনে এগুচ্ছে প্রচ-তর গতিতে। স্বাধীনতার প্রাক্কালে চীন ঘরের খুঁটি আমদানী করতো বৃটেন থেকে, কলমের নিব জার্মানী থেকে, ম্যাচ সুইডেন থেকে, পেট্রোলিয়াম রয়েল ডাচ কোম্পানী থেকে। দেশে তখন একটিও মোটরগাড়ি উৎপাদিত হতো না, দেশের ৯০% মানুষের তথা কৃষকের মূল যন্ত্র ছিল কাঠের লাঙল। কিন্তু এখন চীনের দিকে তাকালে আমরা কি দেখি? পৃথিবীর ২য় বৃহত্তর শক্তিধর দেশ এখন চীন (১ম আমেরিকা)। দ্রুত অর্থনৈতিক অগ্রগতিতে চীনের স্থান ২য়। সেনাসদস্য সংখ্যা ও ক্ষমতার দিকে চীনের অবস্থান বিশ্বে ১ম। চীন এখন রপ্তানী বাণিজ্যে জাপানসহ বিশ্বের সকল দেশকে পেছনে ফেলে এগিয়ে এসেছে সামনে। বহু বছর ধরে চীন দেশী ও বিদেশী ঋণমুক্ত একটি দেশ। চীনের কোন ঘাঁটি নেই বিদেশে কিংবা সৈন্য নেই অন্য দেশে। চীন তাদের অপছন্দনীয় শাসককে হত্যার ষড়যন্ত্র করেনা। আফিম যুদ্ধ শেষ করে এখন তারা যুদ্ধে নেমেছে তাদের দেশ গড়ার, তার পদচিহ্ন এখন চীনের গ্রাম-শহর, রাসত্মা-ঘাট তথা পরতে পরতে দিপ্যমান। বর্তমানে চীন উন্নতিতে এক অপ্রতিরোধ্য ঐতিহাসিক প্রবণতার ভেতরে হাঁটছে এবং দৌঁড়াচ্ছে। মনে হচ্ছে তাদের এ দৃঢ় বৈজ্ঞানিক বিশ্বাসকে সামান্যতম নাড়াতে পারবে না বিশ্বের কেউ। বিশ্বের অনেক দেশ এখন নতুন সমাজ নির্মাণে নতুন উদ্যমের জন্য চীনের দিকে তাকায় ঈর্ষা আর ভয় নিয়ে। কম আমদানী আর অত্যধিক রপ্তানীতে চীন কাঁপিয়ে দিয়েছে খোদ মার্কিন-জাপানীদেরকে।\nসাম্রাজ্যবাদীদের শোষণ, স্বাধীনতার বিপক্ষে দাঁড়ানো চীনাদের একটি অংশ তথা চীনের ইতিহাস যেন আমাদের স্বাধীনতার ইতিহাসেরই অংশ। দুটো দেশই তার মুক্তির জন্য লড়াই করেছে চরম মূল্য দিয়ে। কিন্তু পার্থক্য হচ্ছে, স্বাধীনতার পর চীনের সকল নাগরিক এগিয়ে যাচ্ছে দেশপ্রেমের পতাকা হাতে দৃঢ়চিত্তে। আর আমরা হাবুডুবু খাচ্ছি হরতাল, ভাঙচুর, আর বিশবব্যাংক কেন ঋণ দিচ্ছে না পদ্মা সেতুতে। ইসলাম প্রধান দেশটিতে হিন্দুর সংখ্যা ক্রমাগত হ্রাস পেলেও, আশ্চর্যজনভাবে গঠন করছি ‘‘হেফাজতে ইসলাম’’ নামে নতুন সংগঠন, আর তারা ঢালাওভাবে লাখ-লাখ আসিত্মককে ‘‘নাসিত্মক’’ বলে যাচ্ছে বিরতিহীনভাবে। কঠোর পরিশ্রম করে, প্রতারণাকে পরিত্যাগ, কম খেয়ে একটা জাতি তার পরবর্তী প্রজন্মকে কিভাবে এগিয়ে নিতে পারে কাঙিক্ষত স্বর্ণ সোপানে, তার উজ্জ্বল উদাহরণ চীন। আমাদের নেতৃত্ব ও জনগণের চোখ কি খুলবে না এ দেশটির উন্নতির জন্য? আমরা কি শিখতে পারিনা চীনাদের কাছ থেকে তাদের দেশপ্রেম আর সামাজিক ন্যায্যতার যৌক্তিক সূত্রগুলো? নিজের জন্য না হোক, অন্তত আমাদের পরবর্তী প্রজন্মের সুনির্মল ভবিষ্যত নিশ্চিতকরণে অনুসরণ আর অনুরণীয় হতে পারে চীনাদের রাজনৈতিক আর অর্থনৈতিক দার্শনিকতার সংগ্রামশীলতার তত্ত্ব আর তথ্য !\n← বিধর্মীকে ভালোবাসলে ধর্মের কি ক্ষতি হয় ।\nলৌকিক লোকলীলা (উপন্যাস: পর্ব-আট) →


আইপিএলে আজ খেলবেন সাকিব! – 1news.com.bd\nআইপিএলে আজ খেলবেন সাকিব!\nওয়ান নিউজ ক্রীড়া ডেক্সঃ ইন্ডিয়ান প্রিমিয়ার লিগের (আইপিএল) এবারের আসরে প্রথমবারের মতো কলকাতার একাদশে দেখা যেতে পারে টাইগার অলরাউন্ডার সাকিব আল হাসানকে। অলরাউন্ডার কলিন ডি গ্র্যান্ডহোমকে বসিয়ে আজ সাকিবকে খেলানো হতে পারে।\nকলকাতার ইডেন গার্ডেন্সে ম্যাচটি শুরু হবে বাংলাদেশ সময় রাত সাড়ে আটটায়। কলকাতা নাইট রাইডার্স এখন পর্যন্ত পাঁচটি ম্যাচ খেলে চারটিতে জিতে পয়েন্ট টেবিলে দ্বিতীয় অবস্থানে রয়েছে। আর পাঁচটি ম্যাচ খেলে একটিতে জিতে পয়েন্ট টেবিলে অষ্টম অবস্থানে তথা সবার শেষে অবস্থান করছে গুজরাট লায়ন্স।


bbc24news.com - মার্চে ১০ টাকা কেজি দরে চাল বিক্রি করবে: সরকার\nপ্রথম পাতা » জাতীয় » মার্চে ১০ টাকা কেজি দরে চাল বিক্রি করবে: সরকার\nবৃহস্পতিবার ● ২২ ফেব্রুয়ারী ২০১৮, ৮ মাঘ ১৪২৫\nমার্চে ১০ টাকা কেজি দরে চাল বিক্রি করবে: সরকার\nবিবিসি২৪নিউজ,নিজস্ব প্রতিবেদক:আগামী মার্চ থেকে অতি দরিদ্র ৫০ লাখ পরিবারকে ১০ টাকা করে প্রতি মাসে ৩০ কেজি করে চাল দেওয়া হবে। খাদ্য বান্ধব কর্মসূচির আওতায় ১০ টাকা কেজি দরে আবার চাল বিক্রি চালু করবে সরকার। এই কর্মসূচির জন্য বছরে ৭ লাখ ৫০ হাজার মেট্রিক টন চাল দরকার হবে।আজ খাদ্য অধিদপ্তরে আয়োজিত এক সাংবাদিক সম্মেলনে এসব তথ্য তুলে ধরেন খাদ্যমন্ত্রী কামরুল ইসলাম। এতে খাদ্য মন্ত্রণালয় এবং খাদ্য অধিদপ্তরের শীর্ষ কর্মকর্তারা উপস্থিত ছিলেন।সংবাদ সম্মেলনে খাদ্যমন্ত্রী বলেন, চলতি আমন মৌসুমে ৬ লাখ মেট্রিক টন চাল কেনার সিদ্ধান্ত নিয়েছিল সরকার। ইতিমধ্যে ৫ লাখ ৪০ হাজার মে. টন চাল সংগ্রহ করা হয়েছে। বাকিটাও নির্দিষ্ট সময়ের মধ্যে সংগ্রহ করা হবে। তিনি বলেন, বর্তমানে সরকারের খাদ্যশস্য মজুত আছে ১৪ লাখ ২০ হাজার মে. টন। এর মধ্যে ১০ লাখ ৪০ হাজার মে. টন চাল এবং বাকিটা গম।২০১৬ সালের ৭ সেপ্টেম্বর কুড়িগ্রাম জেলার চিলমারী উপজেলায় হতদরিদ্রদের মধ্যে এই কর্মসূচির উদ্বোধন করা হয়েছিল। সেপ্টেম্বর, অক্টোবর, নভেম্বর এবং মার্চ ও এপ্রিল এই পাঁচ মাস চাল বিতরণ করা হয়। এই কর্মসূচির আওতায় একটি স্লোগান ঠিক করা হয়। “শেখ হাসিনার বাংলাদেশ, ক্ষুধা হবে নিরুদ্দেশ”।কিন্তু ওই বছর সারা দেশে ওই কর্মসূচি নিয়ে ব্যাপক অভিযোগ উঠে। দেশের বিভিন্ন স্থানে ধনীরা ওই কর্মসূচির আওতায় ১০ টাকা কেজি দরে চাল পাচ্ছে ও দরিদ্ররা পাচ্ছেন না বলেন অভিযোগ উঠে। পরবর্তীতে তালিকা সংশোধন করে কর্মসূচিটি চালু হয়। কিন্তু ২০১৭ সালে সেপ্টেম্বর মাসে সরকারি গুদামে চাল সংকটের কারণে কর্মসূচিটি স্থগিত করা হয়। সরকারি গুদামে চালের পরিমাণ ১০ লাখ টন অতিক্রম করার পর আবারও ১০ টাকা কেজি দরে চাল বিক্রির ওই কর্মসূচি শুরু করতে যাচ্ছে সরকার।\nসংবাদ সম্মেলনে বিশেষ অতিথির বক্তব্যে খাদ্য সচিব শাহবুদ্দিন আহমদ বলেন, সবার সহযোগিতায় আমন সংগ্রহের লক্ষ্যমাত্রা সফলভাবে অর্জন করা হয়েছে। ইতিমধ্যে ৫ লাখ ৪০ হাজার মে. টন চাল সংগ্রহ করা হয়েছে। বাকিটাও নির্দিষ্ট সময়ের মধ্যে সংগ্রহ করা হবে। তিনি সংশ্লিষ্ট কর্মকর্তা-কর্মচারী এবং মিডিয়ার দায়িত্বশীল ভূমিকা ও সহযোগিতা কামনা করেন, খাদ্য বান্ধব কর্মসূচিও যথাযথভাবে বাস্তবায়নের জন্য।\n২৩ কর্মকর্তাকে ঢাকার বাইরে বদলি করল- শিক্ষা প্রশাসন\nইউনিয়ন ক্যাপিটালের ডিএমডি পদে- চৌধুরী মনজুর লিয়াকত


ঈদগাঁও কেন্দ্রীয় কালীমন্দির সংস্কারে বরাদ্দ হরিলুটের অভিযোগ: তড়িঘড়ি সাইনবোর্ড! - CoxsbazarNEWS.Com - CBNCoxsbazarNEWS.Com – CBN\nঈদগাঁও কেন্দ্রীয় কালীমন্দির সংস্কারে বরাদ্দ হরিলুটের অভিযোগ: তড়িঘড়ি সাইনবোর্ড!\nপ্রকাশ: ৬ জুলাই, ২০২১ ০২:১৬\nকক্সবাজার সদর উপজেলার ঐতিহ্যবাহী ঈদগাঁও কেন্দ্রীয় কালী মন্দির সংস্কারের নামে কয়েক দফা বরাদ্দ এনে বানিজ্যিক ভবন নির্মাণ ও অর্থ হরিলুটের গুরুতর অভিযোগ পাওয়া গেছে। সচেতন সনাতনী সম্প্রদায়ের লোকজন এ অভিযোগটি করেন স্থানীয় সংবাদকর্মীদের কাছে। এমন অভিযোগে তাদের মধ্যে ব্যাপক তোলপাড় সৃষ্টি হয়েছে। অভিযোগ করায় কয়েকজন সনাতনী সম্প্রদায়ের লোকদের ভয়ভীতি ও তিরস্কারও করেছে বলে জানান ভুক্তভোগীরা। বার বার কালি মন্দির সংস্কারের নামে বরাদ্দ এনে লোক দেখানো কয়েকটি কাজ দেখিয়ে অর্থ হরিলুটের মহোৎসব চলায় চাপাক্ষোভ বিরাজ করছে পূজারি, ভক্তসহ মন্দির সংশ্লিষ্টদের। মন্দিরের বিদ্যুৎ বিল বকেয়া রেখে সংযোগ বিচ্ছিন্ন করে দেওয়ার ঘটনায় ক্ষোভ জানিয়েছেন বিভিন্ন ইউনিয়নের পূজা উদযাপন কমিটির নেতাকর্মীরা। যদিও বা পরে বকেয়া বিল পরিশোধ করে সংযোগ সচল করা হয়।\nজানা যায়, শত বছর আগে স্থাপিত ঈদগাঁও কেন্দ্রীয় কালী মন্দির। কক্সবাজারে যে কয়েকটি মন্দির রয়েছে তারমধ্যে এটি এক অনন্য নিদর্শন স্থান। বৃহত্তর ঈদগাঁওয়ের সনাতন সম্প্রদায়ের হাজার হাজার মানুষের ধর্মীয় আচার অনুষ্ঠানের আশ্রয়স্থল এটি। শত বছরের ঐতিহ্যবাহী এই মন্দিরে উন্নয়নের কোন ছোঁয়া লাগেনি। মন্দিরের সামনে দুইটি স্থাপনা নির্মাণ করা হলেও মন্দিরটি রয়েছে জরাজীর্ণ অবস্থায়।\nপুজা উদযাপন কমিটির বেশ কয়েকজন নেতা জানিয়েছেন, এই মন্দিরটি সংস্কারের নামে একাধিক বার বিভিন্ন দপ্তর, ব্যক্তি, জনপ্রতিনিধিদের কাছ থেকে অর্থ বরাদ্দ আনা হয়েছিল। কিন্তু কোনদিনও সংস্কার কাজে ব্যয় করেনি। বর্তমানে পুরাতন মন্দিরে ৪ টি কক্ষ নিয়ে চলছে ধর্মীয় কার্যক্রম, সামনের দরজা, টিন, লোহার ঘেরা ইত্যাদি জরাজীর্ণ হয়ে পড়ে আছে। তারা আরো বলেন, বছর দুয়েক আগে তাদের পুরাতন মন্দিরটি সংস্কারের জন্য আর্থিক সহযোগিতা চেয়ে বিভিন্ন দপ্তরে আবেদন করা হয়। ইত্যবসরে ধর্ম মন্ত্রণালয়ের অধীনে সারাদেশে মসজিদ, মন্দির, গীর্জা সংস্কারের লক্ষে আর্থিক অনুদান দেওয়া শুরু হয়। এরই ধারাবাহিকতায় হিন্দু কল্যাণ ট্রাস্টের সহযোগিতায় ১০ লক্ষ টাকা অনুদান পান ঈদগাঁও কেন্দ্রীয় কালী মন্দির কমিটি। যথা সময়ে কালি মন্দির সংস্কারের লক্ষে দরপত্র আহ্বান করেন সংশ্লিষ্ট দপ্তর। কাজটি পান সুমন শর্মা নামের এক ঠিকাদার।\nঅভিযোগে আরো জানা যায় , ট্রাস্টি বোর্ডের ১০ লাখ টাকা অনুদানের পরপরই স্থানীয় সরকার মন্ত্রণালয়ের সিনিয়র সচিব হেলালুদ্দীনের নিজস্ব তহবিল থেকে ৫ লাখ টাকা অনুদান প্রদান করেন। মন্দির কমিটির সুচতুর কয়েকজন নেতা টেন্ডার হওয়া ভবনের নিচে পিলার নির্মাণের নামে ৫ লাখ টাকা ব্যয় দেখান, অথচ সেখানে খরচ হয়েছে ৩ থেকে সাড়ে তিন লাখ টাকা । বাকি দেড় লাখ টাকার কোন হদিসও নেই বলে গুঞ্জন উঠেছে। সনাতন সম্প্রদায়ের লোকজনের ধারণা দেড় লাখ টাকা বিভিন্ন কৌশলে হরিলুট করেছে বর্তমান মন্দির কমিটির নেতারা।\nযদিওবা অভিযোগ অস্বীকার করছে সভাপতি/সম্পাদক। এসব বিষয়ে হিন্দু কল্যাণ ট্রাস্টের ট্রাস্টির সাথে যোগাযোগ করতে অনুরোধ করেন সভাপতি বাবু উত্তম রায় পুলক। সাধারণ মানুষ ও সচেতন সনাতনী সম্প্রদায়ের লোকজনের দাবী স্বচ্ছ জবাবদিহি মুলক হিসাব নিকাশ করে মন্দিরে সংস্কার হোক।\nএদিকে ” মন্দির সংস্কারের নামে বরাদ্দ এনে বানিজ্যিক ভবন নির্মাণ ” শিরোনামে গণমাধ্যমে সংবাদ প্রকাশিত হলে তড়িঘড়ি করে সাইনবোর্ড ঝুলিয়ে দেয় মন্দির কমিটির নেতারা। এর পরপরই গোপনে বৈঠকে বসেন সিন্ডিকেটের ৫/৬ জন সদস্য। বৈঠক থেকে পরবর্তী করনীয় সম্পর্কে বিষদ আলোচনা হয় বলে সুত্রে জানা গেছে।\nউল্লেখিত বিষয়ে জানতে হিন্দু কল্যান ট্রাস্টের ট্রাস্টি বাবুল শর্মার সাথে যোগাযোগের চেষ্টা করেও পাওয়া যায়নি।


কম্পিউটার কি, কিভাবে কাজ করে, কি কি কাজে ব্যবহার হয় - eMakerBD\nadmin June 21, 2020 Computer2Comments\nকম্পিউটার কি বলতে কম্পিউটার হলো আধুনিক বিজ্ঞানের অন্যতম বিস্ময়কর সেরা আবিষ্কার। কম্পিউটার আবিষ্কারের পর থেকে বিজ্ঞানের অগ্রযাত্রা দ্রুত গতিতে এগিয়ে চলেছে। সামান্য লেখার কাজ থেকে মহাকাশের বিশাল কাজ কম্পিউটার দ্বারা করা হচ্ছে। গবেষণার প্রতিটা ক্ষেত্রে কম্পিউটার সবচেয়ে বেশি ভূমিকা রাখছে। তাই কম্পিউটারের ব্যবহার এখন বিশ্বব্যাপী বেড়েই চলেছে। তাই আজ আমরা জানবো কম্পিউটার কি, কিভাবে কাজ করে, কি কি কাজে ব্যবহার হয় বিস্তারিত।\nকম্পিউটার অর্থ কি:\nকম্পিউটার কাকে বলে :\nকম্পিউটারের বিশেষ বৈশিষ্ট্য:\nকম্পিউটার কিভাবে কাজ করে :\nদ্রুতগতিতে কাজ সম্পন্ন করতে পারা:\nকম্পিউটার এর কাজের গতি হিসাব:\nসেকেন্ডের ক্ষুদ্রতম একক হচ্ছে নিমরুপ:\nনির্ভূলতার সাথে কাজ সম্পন্ন ক্ষমতা:\nক্লান্তিহীন ভাবে অধিক কাজের ক্ষমতা:\nঅধিক স্মৃতি শক্তি সংরক্ষণ সম্পূর্ণতা:\nকম্পিউটার কি কি কাজে ব্যবহার হয়:\nআরো নতুন নতুন ভিন্ন তথ্য জানুন:\nComputer শব্দটি ল্যাটিন শব্দ Compute শব্দ থেকে এসেছে। যার অর্থ গণনা করা। সুতরাং বোঝা যায় কম্পিউটার অর্থ গণনা কারী যন্ত্র। তবে কম্পিউটার শুধু গণনা করার ক্ষেত্রে ব্যবহার হয় না বরং রেডিও, টেলিভিশন, মোবাইল, প্লেয়ার, টেলিফোন, ইমেইল, ইন্টারনেট সহ নানা ক্ষেত্রে কম্পিউটার ব্যবহার করা হয়। ইলেকট্রনিক্স মেশিনের কাজেই নয় আরো অনেক কাজে কম্পিউটার ব্যবহার করা হয়। কম্পিউটারের সাহায্য ছাড়া বিজ্ঞানের কাজ করা প্রায় অসম্ভব। তাহলে চলুন জেনেনি কম্পিউটার কি, কিভাবে কাজ করে, কি কি কাজে ব্যবহার হয়।\nকম্পিউটার হলো একটি আধুনিক ইলেকট্রনিক্স যন্ত্র, যাতে মানুষের দেওয়া সব তথ্য উপাত্ত ডাটা যুক্তি সংগত নির্দেশ গ্রহণ করে বিভিন্ন বিশ্লেষণ প্রক্রিয়ার মাধ্যমে গণনা, সম্পাদনা সহ গাণিতিক ও যৌক্তিক ভাবে বিবেচনা করে অতিদ্রুত এবং সঠিক বিচক্ষণতার সাথে নির্ভূল ফলাফল উপস্থাপন করে বা সংরক্ষণ করে কার্য প্রণালী সম্পূর্ণ করে বলে তাকেই এককথায় কম্পিউটার বলা যায়।\nআধুনিক কম্পিউটার হলো বহুগুন সম্পন্ন বিজ্ঞানের বিশেষ একটি ইলেকট্রনিক্স যন্ত্র। এর উল্লেখযোগ্য বিশেষ বৈশিষ্ট্য গুলো হলো:\nনির্ভূলতার সাথে কাজ সম্পন্ন করা ক্ষমতা।\nদ্রুতগতির সাথে সম্পন্ন কাজ করতে পারা।\nকাজে সুক্ষ্মতার পরিচয় দেয়া।\nক্লান্তিহীন ভাবে কাজের ক্ষমতা।\nযুক্তিসঙ্গত সিদ্ধান্ত গ্রহনে সক্ষম ।\nঅধিক স্মৃতি শক্তি সম্পন্নতা।\nনির্ভর যোগ্যতা প্রমাণ।\nবহুমুখিতা স্বয়ংক্রিয়তা প্রমাণ।\nকম্পিউটারের বহু বৈশিষ্ট্যর মধ্যে অন্যতম বিশেষ কিছু বৈশিষ্ট্য আছে যেগুলোর কারণে মানুষ দিনে দিনে কম্পিউটার নির্ভরশীল হয়ে পড়ছে। যেমন-\nদ্রুতগতিতে কাজ সম্পন্ন করতে পারে।\nনির্ভূলতার সাথে কাজ সম্পন্ন ক্ষমতা।\nক্লান্তিহীন ভাবে অধিক কাজের ক্ষমতা।\nঅধিক স্মৃতি শক্তি সংরক্ষণ সম্পূর্ণতা।\nকম্পিউটারের বৈশিষ্ট্যগুলোর মধ্যে অন্যতম একটি বৈশিষ্ট্য হলো- প্রতিটা কাজ কম্পিউটারে দ্রুতগতিতে করা সম্ভব। আমরা সাধারণত অল্প সময়ে কোন কাজ করি সাধারণত ঘন্টা- মিনিট বা সেকেন্ড হিসাবে। কারণ মানুষের পক্ষে সেকেন্ড গণনা করে কাজ করা অসম্ভব বিষয়। কিন্তু কম্পিউটার আরো অল্প সময়ে সেকেন্ড গণনা করে যেকোন কাজ সহজেই করতে পারে।\nযেমন- একটি ক্যামেরার স্যুটার ১ সেকেন্ডের ১০০০ ভাগের ১ ভাগেরর কম সময়ে ছবি তুলতে সক্ষম। যার ফল সরুপ আমরা ভিডিও করতে পারি আমরা যে ভিডিও করি তা কিন্তু সেকেন্ডে ১০০০ মত ক্যামেরা স্যুটে ভিডিও তৈরী হয়। তাই কম্পিউটারের কাজকে ন্যানো সেকেন্ড হিসাবে ধরা হয়। ন্যানো সেকেন্ড হচ্ছে ১ সেকেন্ডের ১০০ কোটি ভাগের ১ ভাগ সময়। হিসাবে দেখা গেছে, একটি সাধারণ কাজ করতে কম্পিউটারে ৫০ ন্যানো সেকেন্ড মত সময় লাগে। আধুনিক কম্পিউটারে দুই কোটি যোগ করতে সময় ব্যবহার করে মাত্র এক সেকেন্ডেরও কম সময়।\nএক মিলি সেকেন্ড = ১ সেকেন্ডের ১ হাজার ভাগের ১ ভাগ।\n১ মাইক্রো সেকেন্ড = ১ সেকেন্ডের ১০ লক্ষ ভাগের ১ভাগ।\nএক ন্যানো সেকেন্ড = ১ সেকেন্ডের ১ শত কোটি ভাগের ১ভাগ।\n১ পিকো সেকেন্ড = ১ সেকেন্ডের ১ লক্ষ কোটি ভাগের ১ ভাগ।\nকম্পিউটার বেশি ব্যবহারের আরেকটি বিশেষ কারণ হলো নির্ভূলতার সাথে কাজ সম্পন্ন করার ক্ষমতা থাকা। যান্ত্রিক বা নির্দেশনায় যদি কোন ভূল না থাকে তাহলে কম্পিউটার কোন সময় ভূল করেনা। কম্পিউটারে অপারেটর যে প্রোগ্রাম নির্দেশনা দিবে কম্পিউটার ঠিক সেই অনুযায়ী কাজ করবে। আর যদি ব্যবহার কারী কম্পিউটারকে ভূল নির্দেশনা দেয় তাহলে কম্পিউটার তার নিদের্শ অনুযায়ী ভূল করবে, তবে কম্পিউটারের নির্ভলতার হার ১০০%।\nপ্রতিটা কম্পিউটার ক্লান্তিহীন ভাবে ঘন্টারপর ঘন্টা কাজ করতে পারে কিন্তু মানুষ কাজ করতে পারে না। এজন্য দিনে দিনে মানুষের পরিবর্তে বিভিন্ন কল কারখানায় কম্পিউটার নিয়ন্ত্ররিত বিভিন্ন যন্ত্রের ব্যবহার বেড়েই চলেছে। কারণ এতে যেমন একদিকে কাজের মান ভালো হচ্ছে তেমনী বেশি কাজ করা সম্ভব হচ্ছে এবং কম্পিউটার মেশিন ব্যবহারের ফলে প্রতিটা কাজ সুক্ষ এবং দ্রুত সম্পূর্ণ করা সম্ভব হচ্ছে।\nকম্পিউটারের মত আর কোন ইলেকট্রনিক্স যন্ত্রের এত বেশি স্মৃতি থাকা সম্ভব নয়। কম্পিউটারে আপনার ইচ্ছ মত মেমোরী বাড়াতে কমাতে পারেন। ইচ্ছামত যেকোন প্রোগ্রাম কম্পিউটারে দিতে পারেন আবার বাদ দিতে পারেন এর কোন সীমাবদ্ধতা নেই। জ্ঞান-বিজ্ঞানের প্রতিটি শাখায় আপনি আলাদা আলাদা মেমোরী ব্যবহার করে কম্পিউটার বিভিন্ন কাজে লাগাতে পারেন। কম্পিউটার অধিক স্মৃতি সম্পূর্ণ হওয়ায় এর ব্যবহার দিনে দিনে বেড়েই চলেছে।\nবর্তমানে প্রযুক্তির ছোয়া মানুষের জীবনে লেগে গেছে। মানুষ সকল ক্ষেত্রে বিভিন্ন প্রযুক্তি ব্যবহার করছে। যার ফলে কম্পিউটার শুধু গবেষণার কাজে সীমাবদ্ধ নেই। সকল জ্ঞান- বিজ্ঞানের প্রতিটি শাখায় যেমন- যৌক্তিক ও গানিতিক হিসাব কার্যের উপস্থিতি রয়েছে সেসব প্রতিটি বিষয়ের সাথে কম্পিউটা ব্যবহার করা হচ্ছে।\nকারণ প্রতিটি কাজ কম্পিউটার এত সহজ করে দিয়েছে। এবং প্রতিটা বিষয় সংরক্ষণে কম্পিউটার গুরুত্বপূর্ণ ভূমিকা রাখছে ফলে কম্পিউটারের ব্যবহার মানুষের কাছে দিনে দিনে ক্রমশ: বিস্তৃত হচ্ছে। নিম্ন বহুল ব্যবহৃত কম্পিউটার ব্যবহারের ক্ষেত্র গুলো উল্লেখ করা হলো:\nঅনলাইন ইন্টারনেট ইমেইল,\nঅফিস আদালত কার্যক্রমে,\nঅনলাইন তথ্য আদান-প্রদান,\nগ্রাফিক্স ডিজাইন মিডিয়া,\nডিজিটাল ভিডিও মিডিয়া,\nকার্টুন এ্যানিমেশন নির্মাণে,\nডাটা ওয়ার্ড এক্সেল প্রসেসিং,\nসফ্টওয়্যার ও গেম নির্মাণে,\nঔষধ ও চিকিৎসা বিজ্ঞানে,\nবিভিন্ন শিল্প কল কারখানায়,\nস্টক এক্সচেঞ্জ নিয়ন্ত্রণে,\nপণ্যের মূল্য হিসাবে নিয়ন্ত্রণে,\nআনন্দ বিনোদন ক্ষেত্রে,\nআইন প্রয়োগ, অপরাধী সনাক্ত করণে,\nআবহাওয়া ও জলবায়ুর খরব,\nসামাজিক জীবনের বিভিন্ন ক্ষেত্রে,\nপ্রতিরক্ষা যুদ্ধ ব্যবস্থায় প্রস্তুতিতে,\nবানিজ্যিক ডাটা প্রসেসিং,\nরোবোট শ্রমিকের ব্যবহারে,\nশিক্ষা ও স্বাস্থ ক্ষেত্রে,\nব্যাংক বিমার সেক্টরে,\nপ্রকাশনা পত্রিকা শিল্পে,\nপণ্যের বার কার্ড সেক্টরে,\nবৈজ্ঞানিক গবেষণার ক্ষেত্রে,\nকম্পিউটার কি কি কাজে ব্যবহার হয় আশা করছি বুঝেছেন তবে উপরোক্ত বিষয় গুলো ছাড়াও হাজার হাজার ক্ষেত্রে কম্পিউটারের ব্যবহার বাড়ছে। এজন্য চাকুরির প্রতিটা ক্ষেত্রে কম্পিউটার জানার প্রয়োজন বাড়ছে। আমার এই সাইটে চাকুরী রিলেটেড অর্থাৎ চাকুরী পেতে আপনার যে বিষয় গুলো জানা দরকার সেগুলো নিয়ে আমার নিয়মিত বিভিন্ন আর্টিক্যাল দিতে থাকবো সুতরাং নিয়মিত এই সাইট ফলো করুন আর লেখাটি ভালো লাগলে লাইক কমেন্ট এবং শেয়ার করুন।\nডিজিটাল কম্পিউটার কি ?\nনোটবুক কম্পিউটার কি ?\nডিজিটাল কম্পিউটার কাকে বলে ?\nএনালগ কম্পিউটার কাকে বলে ?\nডিজিটাল কম্পিউটার কত প্রকার ও কি কি ?\nকম্পিউটার এর প্রকারভদ জানুন ।\nল্যাপটাপ কম্পিউটার কি ?\nকম্পিউটার সার্ভিসিং শিখুন !\nল্যাপটপ সার্ভিসিং শিখুন !\nMD. Ariful Islam\tJune 27, 2020\nসফ্টওয়্যার ছাড়া হার্ডওয়্যার কাজ করতে পারে? প্রসেরোস কীভাবে মেমরির সাথে কাজ করে এবং বর্ণনা করুন


‘কে আপন কে পর’-এর জবাকে বিয়ে করেছেন নোবেল? - Updatebd247\nHome / বিনোদন / ‘কে আপন কে পর’-এর জবাকে বিয়ে করেছেন নোবেল?\nনেটমাধ্যমে অনেকে বলছেন, ভারতীয় ধারাবাহিক ‘কে আপন কে পর’-এর জবার সঙ্গে বিয়ে করে ফেলেছেন ‘সা রে গা মা পা’ খ্যাত নোবেল। সম্প্রতি ইন্টারনেটে তাদের তেমনই একটি ছবি ভাইরাল হয়েছে।\n২০২০ সালের ৩ ফেব্রুয়ারি ইনস্টাগ্রামে নিজের বোনের সঙ্গে একটি ছবি দেন নোবেল। ছবিতে দেখা যায়, নোবেল ও তার বোন একটি ফুলের মালা গলায় দিয়ে আছেন। প্রযুক্তি ব্যবহার করে সেই ছবিতে নোবেলের বোনের মুখে ‘কে আপন কে পর’ ধারাবাহিকের অভিনেত্রী পল্লবীর মুখ বসিয়ে দিয়েছেন ওই ব্যক্তি। তারপর সেই ছবি সামাজিক যোগাযোগ মাধ্যমে পোস্ট করে তিনি লেখেন, ‘কাউকে না জানিয়ে জবা বৌদি বিয়েটা করেই ফেলল’।\nএ নিয়ে একজন মন্তব্য করেছেন, ‘আহারে, শেষ পর্যন্ত মানসিক রোগী সামলানোর দায়িত্ব নিয়েছেন আমাদের প্রিয় জবা বৌদি’। আবার একজন লিখেছেন, ‘বিগত ১০ বছর ধরে স্টার জলসায় যা যা কীর্তি দেখিয়েছেন, আরও আগেই ওনার (পল্লবী) নোবেল পাওয়া উচিত ছিল’। কেউ কেউ তাদের বিয়ে নিয়ে সত্যিই উৎসাহী। কেউ আবার হেসে উড়িয়ে দিয়েছেন বিষয়টি।\nPrevious এক শিশুর চিকিৎসায় বিরাট-আনুশকার ১৬ কোটি রুপির ফান্ড\nNext ভয়ে বলিউডে কাজ করেন না শাহরুখ খানের পাকিস্তানি নায়িকা


চাঁদপুরে ১০ ইউপিতে নৌকা, ১৯ জন স্বতন্ত্র চেয়ারম্যান নির্বাচিত | Online Version\nচাঁদপুরে ১০ ইউপিতে নৌকা, ১৯ জন স্বতন্ত্র চেয়ারম্যান নির্বাচিত...\n৬ জানুয়ারি, ২০২২ ১৯:৪৩\nচাঁদপুরে ১০ ইউপিতে নৌকা, ১৯ জন স্বতন্ত্র চেয়ারম্যান নির্বাচিত\nপঞ্চম ধাপে চাঁদপুরের কচুয়া, ফরিদগঞ্জ ও হাইমচর উপজেলায় ২৯ ইউনিয়ন পরিষদ নির্বাচন বুধবার অনুষ্ঠিত হয়। এতে ১০ ইউনিয়ন পরিষদে আওয়ামী লীগ মনোনীত নৌকা মার্কা এবং ১৯ ইউনিয়নে স্বতন্ত্র চেয়ারম্যান প্রার্থী নির্বাচিত হয়েছেন।\nউল্লেখিত উপজেলা নির্বাচন কর্মকর্তার কার্যালয় সূত্রে এসব তথ্য জানাগেছে।\nকচুয়া: কচুয়া উপঝেলায় শান্তিপূর্ণ পরিবেশের মধ্য দিয়ে ১২ ইউনিয়ন পরিষদ নির্বাচনের ভোটগ্রহণ শেষ হয়েছে। এতে নৌকা মার্কায় ৪ জন, স্বতন্ত্র ৭ জন ও একজন বিনা প্রতিদ্বন্দ্বিতায় (নৌকা) চেয়ারম্যান নির্বাচিত হয়েছেন।\nবেসরকারিভাবে নির্বাচিতরা হলেন- ১নং সাচার ইউনিয়নে মনির হোসেন (ঘোড়া ) পাথৈর ইউনিয়নে আলী আক্কাস মোল্লা (আনারস), বিতারা ইউনিয়নে ইসহাক সিকদার (ঘোড়া), পালাখাল মডেল ইউনিয়নে হাবিব মজুমদার জয় (ঘোড়া),পশ্চিম সহদেবপুর ইউনিয়নে আলমগীর হোসেন (নৌকা), উত্তর কচুয়া ইউনিয়নে এমএ আখতার হোসাইন (নৌকা), সদর দক্ষিণ ইউনিয়নে আরিফুজ্জামান আরিফ (চশমা), কাদলা ইউনিয়নে নুরে-ই-রিহাত (আনারস), কড়ইয়া ইউনিয়নে বিনা প্রতিদ্বন্দ্বিতায় (নৌকা), গোহট উত্তর ইউনিয়নে কবির হোসেন (নৌকা), গোহট দক্ষিণ ইউনিয়নে আমির হোসেন (নৌকা), আশরাফপুর ইউনিয়নে রেজাউল মাওলা হেলাল (ঘোড়া)।\nফরিদগঞ্জ: ফরিদগঞ্জ উপজেলায় পঞ্চম ধাপে ১৩ ইউনিয়নে ভোট গ্রহন অনুষ্ঠিত হয়। নির্বাচনে ৩ ইউনিয়ন পরিষদে নৌকা মার্কা ও স্বতন্ত্র ১০জন নির্বাচিত হয়েছেন।\nনির্বাচিত চেয়ারম্যানরা হলেন ১নং বালিথুবা পশ্চিম ইউনিয়নে (আনারস) মো. জসিম উদ্দিন মিয়াজী স্বপন, ২নং বালিথুবা পূর্ব ইউনিয়নে (আনারস) মো. হারুন-অর-রশীদ, ৩নং সুবিদপুর (পূর্ব) ইউনিয়নে (চশমা) মো. বেলায়েত হোসেন, ৪নং সুবিদপুর ইউনিয়নে (আনারস) মো. মহসীন হোসেন, ৫নং গুপ্টি পূর্ব ইউনিয়নে (চশমা) মো. শাহজাহান পাটোয়ারী, ৬নং গুপ্টি পশ্চিম ইউনিয়নে (আনারস) মো. বুলবুল আহমেদ, ৭নং পাইকপাড়া উত্তর ইউনিয়নে (মটর সাইকেল) আবু তাহের (আবু পাটোয়ারী), ৯নং গোবিন্দপুর উত্তর ইউনিয়নে (চশমা) শেখ মো. শাহ আলম, ১০নং গোবিন্দপুর দক্ষিণ ইউনিয়নে (নৌকা) মো. আলাউদ্দিন ভূঁইয়া, ১১নং চরদু:খিয়া পূর্ব ইউনিয়নে (নৌকা) মাহমুদুল হাসান মিরাজ, ১২নং চরদু:খিয়া পশ্চিম ইউনিয়নে (আনারস) শাহজাহান মাষ্টার, ১৫নং রূপসা উত্তর ইউনিয়নে (মটর সাইকেল) কাউছার-উল-আলম কামরুল, ১৬নং রূপসা দক্ষিণ ইউনিয়নে (নৌকা) মো. শরীফ হোসেন খান।\nহাইমচর: হাইমচর উপজেলায় পঞ্চম ধাপের ইউনিয়ন পরিষদ নির্বাচনে দুই ইউনিয়নে নৌকা মার্কা এবং দুই ইউনিয়ন স্বতন্ত্র চেয়ারম্যান প্রার্থী নির্বাচিত হয়েছেন।\nনির্বাচিত চেয়ারম্যানরা হলেন আলগী উত্তর ইউনিয়নে (নৌকা) মো. আতিকুর রহমান পাটওয়ারী, আলগী দক্ষিন ইউনিয়নে (আনারস) সরদার আব্দুল জলিল মাষ্টার, ৫নং হাইমচর ইউনিয়নে (নৌকা) মো. জুলফিকার আলী জুলহাস সরকার এবং নীলকমল ইউনিয়নে (আনারস) সাউদ-আল-নাসের।


সাতক্ষীরা নিউজ » নলতায় নিজের ঐচ্ছিক ফান্ডের চেক বিতরণ করলেন ডা. আ ফ ম রুহুল হক এমপি\nনলতায় নিজের ঐচ্ছিক ফান্ডের চেক বিতরণ করলেন ডা. আ ফ ম রুহুল হক এমপি\nসাতক্ষীরা-৩ আসনের সংসদ সদস্য, বিজ্ঞান ও প্রযুক্তি মন্ত্রণালয় সম্পর্কীত সংসদীয় স্থায়ী কমিটির সভাপতি, বাংলাদেশ আওয়ামীলীগের কেন্দ্রীয় উপদেষ্টা কমিটির সদস্য ও সাবেক সফল স্বাস্থ্যমন্ত্রী আলহাজ্জ অধ্যাপক ডা. আ ফ ম রুহুল হক এর নিজস্ব ঐচ্ছিক তহবিল হতে তিনি ১৫ জুন সকাল ১০ টায় নলতার নিজস্ব বাসভবনে বিভিন্ন ব্যক্তি বা প্রতিষ্ঠানের মাঝে অনুদানের চেক বিতরণ করেছেন।\nএসময় উপস্থিত ছিলেন কালিগঞ্জ উপজেলা নির্বাহী অফিসার গোলাম মাঈনউদ্দিন হাসান, নলতা ইউনিয়ন আওয়ামীলীগের সাধারণ সম্পাদক মো. আবুল হোসেন পাড়, ভাড়াশিমলা ইউনিয়ন আওয়ামীলীগের সাধারণ সম্পাদক মো. আবুল হোসেন, নলতা শরীফ প্রেসক্লাবের সভাপতি মো. মনিরুজ্জামান মহসিন, উপজেলা যুবলীগের সাধারণ সম্পাদক জি.এম সাইফুল ইসলাম, ডা. আ ফ ম রুহুল হক এমপির বিশেষ সহকারী মহিউদ্দীন খোকন, নলতা ইউনিয়ন ছাত্রলীগের সভাপতি মো. ফিরোজ হোসেন, আ’লীগ নেতা আব্দুল খালেক, গোলাম মহিউদ্দীন, ইব্রাহিম খলিল, রমজান আলী সহ বিভিন্ন শ্রেণী-পেশা ও অনুদানের চেক গ্রহণের জন্য আগত ব্যক্তিবর্গ।\nউক্ত চেক বিতরণ অনুষ্ঠানে কালিগঞ্জ উপজেলার নলতা, ভাড়াশিমলা, তারালী ও চাম্পাফুল এ ৪টি ইউনিয়নের ১০৩ জন নারী-পুরুষকে মাথাপিছু ১৫০০ টাকা করে ১ লক্ষ ৫৪ হাজার ৫ শত টাকা এবং নলতা ইউনিয়নের মীরপাড়া জামে মসজিদ ১০ হাজার, ঘোনা দারুস সালাম জামে মসজিদ ১০ হাজার, দক্ষিণ সেহারা জামে মসজিদ ২০ হাজার, নলতা আল-মদিনা জামে মসজিদ ২০ হাজার ও ভাড়াশিমলার শুইলপুর বায়তুন নুর জামে মসজিদকে ১০ হাজার টাকা সহ ৫টি প্রতিষ্ঠানকে ৭০ হাজার টাকাসহ সর্বমোট ২লক্ষ ২৪ হাজার ৫ শত টাকা অনুদানের চেক প্রদান করেন অধ্যাপক ডা. আ ফ ম রুহুল হক এমপি।\nকালিগঞ্জ Comments Off on নলতায় নিজের ঐচ্ছিক ফান্ডের চেক বিতরণ করলেন ডা. আ ফ ম রুহুল হক এমপি\n« নলতা শরীফ প্রেসক্লাবের ইফতার মাহফিলে এএসপি মীর্জা সালাহউদ্দিন (পূর্ববর্তী সংবাদ)\n(পরবর্তী সংবাদ) রাজনের পরিবারের পাশে জি.এম সৈকত »


প্রকাশ: শনিবার, ১৮ সেপ্টেম্বর, ২০২১, ৫:৫১ এএম | অনলাইন সংস্করণ Count : 72\nইসলাম মানুষকে একটি সম্মান দিয়েছে। এ সম্মানবোধে যখন ব্যত্যয় ঘটে তখন সমাজে বিবাদ ও কলহের সূত্রপাত হয়। অন্যকে উপহাস, তিরস্কার, মন্দ নামে ডাকা, তুচ্ছ-তাচ্ছিল্য করা ও এ ধরনের মন্দ আচরণে মানুষ মানসিকভাবে কষ্ট পায়।\nআল্লাহ বলেন, ‘হে মুমিনরা, তোমাদের পুরুষরা যেন পরস্পরকে উপহাস না করে, কেননা উপহাসকারীর চেয়ে সে ভালো হতে পারে, তোমাদের নারীরা যেন পরস্পরকে উপহাস না করে, কেননা উপহাসকারীর চেয়ে সে ভালো হতে পারে, তোমরা পরস্পরকে দোষারোপ করবে না, মন্দ নামে ডাকবে না, মুমিন হওয়ার পর মন্দ নামে ডাকা অত্যন্ত গর্হিত কাজ আর যারা এ কাজ থেকে বিরত হবে না তারাই অবিচারকারী।’ (সুরা হুজরাত : ১১)।\nএ আয়াতে কাউকে উপহাস করা, কারও দোষ-ত্রুটি বর্ণনা করা কিংবা মন্দ নামে ডাকতে নিষেধ করা হয়েছে। উপহাস বলতে কাউকে হেয়প্রতিপন্ন করা, তুচ্ছ-তাচ্ছিল্য করা, অপমান করা ইত্যাদি। যাতে ব্যক্তির মনে আঘাত লাগে। সমাজে তৈরি হয় কলহ, বিবাদ, দ্বন্দ্ব ও হানাহানি।\nতেমনি মানুষকে মন্দ নামে ডাকতে বারণ করা হয়েছে। কাউকে লাঞ্ছিত করতে, অপমান করতে বা অতীতের কোনো অপরাধ, দোষ-ত্রুটির জের ধরে কাউকে ডাকা উচিত নয়। এতে মানুষ অন্তরে আঘাত পায়। তা ছাড়া অন্যরা অবজ্ঞাবশত মন্দ নামে ডাকতে শুরু করে। কেউ কোনো অপরাধ করে তা থেকে তওবা করে ফিরে এলে, তাকে অতীত অপরাধের সঙ্গে সম্পৃক্ত করে তাকে সম্বোধন করা উচিত নয়; বরং একজন মুমিনের কাছে অপর মুমিনের এ অধিকারটুকু প্রাপ্য, তাকে সুন্দর নামে ডাকা হবে। মুমিন হিসেবে অপর মুমিনের প্রতি অহেতুক কু ধারণা পোষণ করা যাবে না। প্রমাণ ছাড়া কারও প্রতি মন্দ ধারণা পোষণ করা ইসলামের শিষ্টাচারের বহির্ভূত কাজ। বরং অন্যের প্রতি অবান্তর কু ধারণা পোষণ করা গুনাহ বা পাপ। মহান আল্লাহ বলেন, ‘হে মুমিনরা, তোমরা বেশি বেশি অহেতুক ধারণা পোষণ থেকে বেঁচে থাকো, কেননা কিছু কিছু ধারণা পাপতুল্য।’ (সুরা হুজরাত : ১২)\nইসলামের দৃষ্টিতে গীবত একটি সামাজিক অপরাধ। গীবত হলো, কারও অনুপস্থিতিতে এমন কিছু বলা, যা শুনলে সে মনে কষ্ট পাবে। রাসুল (সা.) ইরশাদ করেন, ‘তোমরা জানো, গীবত কী? সাহাবারা বললেন, আল্লাহ ও তাঁর রাসুলই ভালো জানেন। গীবত হলো তোমার ভাই সম্পর্কে এমন কথা বলা, যা সে অপছন্দ করে। জিজ্ঞাসা করা হলো, আমি যা বলি তা আমার ভাইয়ের মধ্যে থাকলে? রাসুল (সা.) বলেন, তোমার কথা তার মধ্যে বিদ্যমান থাকলেই তা গীবত। আর তোমার কথা তার মধ্যে বিদ্যমান না থাকলে তা তো অপবাদ’ (মুসলিম)।\nঅন্যের গীবত বা পরনিন্দা করা জঘন্যতম গুনাহ। কোরআনে গীবত বা পরনিন্দাকে মৃত ভাইয়ের গোশত খাওয়ার মতো ঘৃণ্য বলা হয়েছে। ইরশাদ হয়েছে, ‘তোমরা পরস্পরের গোপন বিষয় জানতে ওঁৎ পেতে থেকো না, একে অপরের গীবত করো না, তোমাদের কেউ কি নিজের মৃত ভাইয়ের গোশত খেতে চাইবে? অথচ তা তোমরা ঘৃণা করো, তাই আল্লাহকে ভয় করো, আল্লাহ তওবা কবুলকারী ও দয়ালু।’ (সুরা হুজরাত : ১২)। কারও অনুপস্থিতিতে তার দোষ-ত্রুটি নিয়ে আলোচনা করা একটি ব্যাধি। এতে পারস্পরিক শ্রদ্ধা ও মমতাবোধ নষ্ট হয়। এই মন্দ স্বভাবের কারণে দুনিয়া ও আখেরাতে সে অপদস্থ হয়।


বিশ্বাস ও বিজ্ঞান – সংঘাত নাকি সহাবস্থান? – মুক্তমনা বাংলা ব্লগ\nবিশ্বাস ও বিজ্ঞান – সংঘাত নাকি সহাবস্থান?\nBy প্রদীপ দেব|2012-05-28T18:01:31+00:00মে 26, 2012|Categories: দর্শন, ধর্ম, বই, বিতর্ক, ব্লগাড্ডা, মানবাধিকার, যুক্তিবাদ|17 Comments\n(মুক্তমনার ‘বিশ্বাস ও বিজ্ঞান’ সংকলনের পাঠ-প্রতিক্রিয়া)\nড. অভিজিৎ রায়, শহিদুল ইসলাম, ফরিদ আহমেদ\nসভাপতিঃ অজয় রায়\nপ্রকাশকঃ মুক্তমনা ও শিক্ষা আন্দোলন মঞ্চের উদ্যোগে – চারদিক, ৩৮/৪ বাংলাবাজার, ঢাকা-১১০০।\nপ্রথম প্রকাশঃ ফেব্রুয়ারি ২০১২\nপ্রচ্ছদঃ বিপ্লব মন্ডল\nISBN 984 802 077 2\nধর্মীয় বিশ্বাসের সাথে বিজ্ঞানের নৈতিক সুসম্পর্ক নেই – থাকার কথাও নয়। উপাসনা ধর্মের পুরোটাই বিশ্বাস নির্ভর – যার অধিকাংশই আসে জন্মগত উত্তরাধিকারসূত্রে। মননে বৈজ্ঞানিক যুক্তিবোধ প্রাধান্য পেলে ধর্মীয় বিশ্বাসের মূল অনেকটাই আল্‌গা হয়ে যায় বটে – কিন্তু অনেক ক্ষেত্রেই কিছুটা ভগ্নাংশ রয়ে যায় মনের আনাচে কানাচে। এর কারণ হলো বৈজ্ঞানিক যুক্তিবোধ ধারণ করার জন্য যতটুকু নির্মোহ এবং যুক্তিনিষ্ঠ হওয়ার শক্তি দরকার – ততটা মানসিক শক্তি সবার থাকে না। এই প্রয়োজনীয় মানসিক শক্তি অর্জনের একটি প্রধান উপায় হলো – বৈজ্ঞানিক যুক্তিবাদের চর্চা, মুক্তমনা হবার মানসিক সংগ্রাম। এ সংগ্রাম শুরু করাটা কঠিন, চালিয়ে যাওয়া কঠিনতর। এর জন্য দরকার হয় মানসিক শক্তির নিয়মিত জোগান। মাসখানেক ধরে পড়ার পর যে “বিশ্বাস ও বিজ্ঞান” নামক বইটি সম্পর্কে আজ লিখতে বসেছি তাকে মুক্তবুদ্ধির চর্চায় একটা উল্লেখযোগ্য শক্তির জোগানদার বলা চলে।\nপ্রতিষ্ঠিত হবার পর থেকে গত এক দশকে অনেক চড়াই-উৎরাই পেরিয়ে মুক্তমনা আজ স্বমহিমায় উজ্জ্বল। বাংলা ভাষায় বৈজ্ঞানিক মননের চর্চা ও প্রসারে মুক্তমনা-গোষ্ঠী এখন খুবই পরিচিত একটা নাম। বিজ্ঞান ও বৈজ্ঞানিক আবিষ্কারের মূল যে শক্তি – যুক্তিনিষ্ঠতা – তার উৎকর্ষ সাধনে মুক্তমনা নিরলস কাজ করে যাচ্ছে অন্তর্জালে তো বটেই – ত্রিমাত্রিক ভৌত জগতেও। তারই ধারাবাহিকতায় মুক্তমনার পাতায় প্রকাশিত প্রবন্ধগুলোর কিছু কিছু সংকলন আকারে প্রকাশিত হচ্ছে। প্রথম সংকলন “স্বতন্ত্র ভাবনা” ব্যাপক পাঠকপ্রিয়তা পেয়েছে। দ্বিতীয় সংকলন “বিশ্বাস ও বিজ্ঞান” প্রকাশিত হয়েছে এবারের বইমেলায়।\nদার্শনিক ও বৈজ্ঞানিক তত্ত্ব ও তথ্যে সমৃদ্ধ পাঁচ শতাধিক পৃষ্ঠার বই “বিশ্বাস ও বিজ্ঞান” এর পাঁচটি অধ্যায়ে সন্নিবেশিত সাঁয়ত্রিশটি প্রবন্ধের প্রত্যেকটিই স্বতন্ত্র আবার একই সাথে বইয়ের মূল-আবহের সাথে সংযুক্ত। প্রবন্ধ বাছাইয়ের ক্ষেত্রে সম্পাদকমন্ডলী যে বিচক্ষণতার পরিচয় দিয়েছেন তা প্রবন্ধগুলোর সন্নিবেশন আর বক্তব্যের ধারাবাহিকতায় সার্থকভাবে প্রতিফলিত। “বিশ্বাস ও বিজ্ঞান”-এ পাঁচটি অধ্যায়ে যে পাঁচটি প্রাথমিক প্রশ্নের উত্তর খোঁজার চেষ্টা করা হয়েছে সেগুলো যথাক্রমেঃ\n(১) বিশ্বসৃষ্টির আদি কারণ কী?\n(২) সর্বজ্ঞ-সর্বশক্তিমান সত্তার সন্ধান কি পাওয়া গেছে?\n(৩) বিজ্ঞান ও বিশ্বাসের সহাবস্থান কি সম্ভব?\n(৪) বিজ্ঞান ও অপবিজ্ঞানের সীমারেখা কোথায়?\n(৫) নৈতিকতা ও মূল্যবোধ কি ধর্ম থেকে উদ্ভূত?\n“বিজ্ঞান ও বিশ্বাস”-এর আলোকে প্রসঙ্গগুলোর একটু ভেতরে ঢুকে দেখা যাক। প্রথম অধ্যায়ে সাতটি প্রবন্ধের সমন্বয়ে আলোচনা করা হয়েছে “বিশ্বসৃষ্টির আদি কারণ”। সাতটি প্রবন্ধের দুটো – “ঈশ্বর কি সৃষ্টির আদি কারণ?” এবং “ মহাবিশ্ব এবং ঈশ্বর – একটি বুদ্ধিবৃত্তিক আলোচনা” লিখেছেন ডক্টর অভিজিৎ রায়। ‘বিজ্ঞানের ধর্ম ও ঈশ্বর প্রসঙ্গ” আলোচনা করেছেন প্রফেসর অজয় রায়, স্বাধীন ইচ্ছা ও ঈশ্বরের অস্তিত্ব সম্পর্কে লিখেছেন অপার্থিব জামান, সংশয়ীদের ঈশ্বর প্রসঙ্গে লিখেছেন আহমাদ মোস্তফা কামাল। এ অধ্যায়ের দুটো বড় পাওনা আইনস্টাইনের “বিজ্ঞান ও ধর্ম” এবং রিচার্ড ডকিন্সের “আইনস্টাইনের মহাজাগতিক ধর্ম ও অন্যান্য প্রসঙ্গ” এর অনুবাদ।\nবিশ্বব্রহ্মান্ডকে কি কেউ সৃষ্টি করেছিলেন কোন এক সময় – নাকি এটা নিজে নিজেই উদ্ভূত হয়েছে এ প্রশ্ন খুবই মৌলিক। বিশ্বাস ও বিজ্ঞানের মূল সংঘর্ষ শুরু হতে পারে এই পয়েন্ট থেকেই। যদি কেউ বিশ্বব্রহ্মান্ডকে সৃষ্টি করেছেন বলে বিশ্বাস করেন – শুধুমাত্র তখনই আসে সৃষ্টিকর্তার প্রশ্ন। আর যদি বিশ্বকে সৃষ্টি করার দরকার না হয়ে থাকে – মহাবিশ্ব যদি স্বয়ম্ভু হয় – তাহলে ঈশ্বরের অস্তিত্ত্ব নিয়ে তর্ক করতে হয় না। কিন্তু সমস্যাটা হলো খুব সহজে এ তর্কের মীমাংসা করা সম্ভব নয়। তাই আমাদের দরকার হয় যৌক্তিক ভিত্তি। বিশ্বাস ও বিজ্ঞানের প্রথম অধ্যায়ের প্রবন্ধগুলো আমাদের যুক্তির ভিতকে শক্ত করতে সাহায্য করে। কোয়ান্টাম ফ্লাকচুয়েশানের মধ্য দিয়ে যে মহাবিশ্ব নিজে নিজেই উদ্ভূত হতে পারে তার বৈজ্ঞানিক প্রমাণ ও প্রাঞ্জল ব্যাখ্যা আছে ডক্টর অভিজিৎ রায়ের প্রবন্ধে। বিশ্ব থেকে যেখানে ‘ফ্রি লাঞ্চ’ উধাও হয়ে যাচ্ছে – সেখানে দেখা যাচ্ছে এই মহাবিশ্ব নিজেই একটা ‘আলটিমেট ফ্রি লাঞ্চ’ (পৃঃ ২৩)। মহাবিশ্বের সাথে ঈশ্বরকে জড়িয়ে যে সমস্ত ছদ্মবৈজ্ঞানিক যুক্তি দেখিয়ে থাকেন অনেক “বিশ্বাসী-বিজ্ঞানী!” সেই বহু-ব্যবহৃত ‘প্যালের ঘড়ি’ ‘সাঁইবাবার ম্যাজিক’ ‘নৌকার কারিগর’ জাতীয় যুক্তিগুলোকে ফালি ফালি করে কেটে ডক্টর অভিজিৎ রায় দেখিয়েছেন যে সেগুলোতে একটুও সারবস্তু নেই। তাঁর “মহাবিশ্ব এবং ঈশ্বর – একটি বুদ্ধিবৃত্তিক আলোচনা” প্রবন্ধটি সে অর্থে হয়ে ওঠে একটা অর্থপূর্ণ আনন্দদায়ক আলোচনাও। তবে ৬৯ পৃষ্ঠায় পাঠকদের সপ্তম অধ্যায়ের “আত্মা বলে সত্যিই কি কিছু আছে?” দেখতে বলা হয়েছে। অথচ বইটিতে সপ্তম অধ্যায় নেই, এবং উল্লেখিত শিরোনামের কোন প্রবন্ধও নেই। ৮৪ পৃষ্ঠায় একই ভাবে ‘আমেরিকায় ইন্টেলিজেন্ট ডিজাইনের নামে কী হচ্ছে?” প্রবন্ধ দেখতে বলা হয়েছে- অথচ এই শিরোনামে কোন প্রবন্ধ নেই এ গ্রন্থে।\nইংরেজি শব্দের যেরকম সুবিধে আছে – যেমন creation ও evolution বলতে আমরা সম্পূর্ণ ভিন্ন ভিন্ন দুটো প্রক্রিয়া বুঝি – বাংলায় অনেক সময় আমরা উভয় অর্থেই ‘সৃষ্টি’ শব্দটি ব্যবহার করে ফেলি। যেমন “কোয়ান্টাম ফ্লাকচুয়েশানের মধ্য দিয়ে এই মহাবিশ্ব সৃষ্টি হতে পারে যা পরবর্তীতে সৃষ্ট মহাবিশ্বকে স্ফীতির দিকে ঠেলে দিয়েছে” (পৃঃ ২১)। এখানে এই দুটো ‘সৃষ্টি’ই কিন্তু evolve অর্থে ব্যবহার করা হয়েছে। আমার মনে হয় বাংলাতেও শব্দ ব্যবহারের ক্ষেত্রে আরো সতর্ক হবার সময় এসে গেছে।\nআইনস্টাইনকে ঈশ্বর-বিশ্বাসী প্রমাণ করার জন্য মুখিয়ে থাকেন এক শ্রেণির মানুষ। চট্টগ্রাম বিশ্ববিদ্যালয়ে পড়ার সময় একজন গণিতের শিক্ষক পেয়েছিলাম যিনি প্রায় প্রতিটি ক্লাসেই বলতেন সেই অতি পরিচিত কথা “ধর্ম ছাড়া বিজ্ঞান অন্ধ”। তাঁর বক্তব্য ছিল পরিষ্কার – নামাজ-কালাম না পড়ে শুধু বিজ্ঞান পড়লে কোন কাজ হবে না – তুমি অন্ধই থাকবে। (চট্টগ্রাম বিশ্ববিদ্যালয় এর পরের বছরগুলোতে যে দ্রুত অন্ধকারের দিকে ছুটে গেছে তার কারণ আর যাই হোক – বিজ্ঞানচর্চা নিশ্চয় নয়।) সে যাই হোক – আইনস্টাইনকে ধর্ম-বিশ্বাসী বানাতে পারলেই যেন বিশ্ব-জয় করে ফেলা যায়। কিন্তু তাঁরা তলিয়ে দেখার চেষ্টাও করেন না আইনস্টাইন আসলে কোন্ ঈশ্বরে বিশ্বাস করতেন। বিজ্ঞান ও ধর্ম সংক্রান্ত আইনস্টাইনের মনোভাব সম্পর্কে আলোচনা উঠে এসেছে এ অধ্যায়ের দুটো প্রবন্ধে। একটা আইনস্টাইনের নিজের – যা “বিজ্ঞান ও ধর্ম” নামে অনুবাদ করেছেন দিগন্ত সরকার। অন্য প্রবন্ধটি রিচার্ড ডকিন্সের – যেটি অনুবাদ করেছেন প্রফেসর অজয় রায়। দুটো অনুবাদই সুখপাঠ্য। আইনস্টাইনের লেখার স্টাইল সরল। তিনি সহজ কথা অনেক সহজ ভাবে বলতেন। কিন্তু রিচার্ড ডকিন্সের মূল লেখা যাঁরা পড়েন তাঁরা জানেন ডকিন্সের স্টাইল। শব্দ নিয়ে খেলতে পছন্দ করেন তিনি। তাই তাঁর লেখার আক্ষরিক অনুবাদ করতে গেলে কী পরিমাণ কষ্ট যে করতে হয় তা ভুক্তভোগী মাত্রেই জানেন। এই জটিল কষ্টকর দরকারি কাজটি করেছেন অধ্যাপক অজয় রায়। ডকিন্স তাঁর প্রবন্ধে যে বিষয়ের প্রতি গুরুত্ব দিয়েছেন তা হলো বিজ্ঞানীরা রূপকার্থে বা কোন কোন সময় বিদ্রুপার্থেও যদি “ঈশ্বর” বা এরকম শব্দ ব্যবহার করেন তাকে বিশ্বাসীদের ঈশ্বরের প্রতিনিধি হিসেবে ব্যবহার করে থাকেন বিশ্বাসীরা। রূপকার্থে ব্যবহৃত পদার্থবিদ্‌দের ‘ঈশ্বর’ বাইবেলের, পুরোহিত-পাদ্রি-মোল্লা-রাবাইদের ব্যবহৃত ঈশ্বর থেকে ‘আলোক-বর্ষ’ দূরে। তাই ডকিন্স পদার্থবিজ্ঞানীদের কাছে সরাসরি অনুরোধ করেছেন তাঁরা যেন প্রতীক অর্থেও ঈশ্বর শব্দটি ব্যবহার করা থেকে বিরত থাকেন (পৃঃ৪২)। হিগ্‌স বোসনকে যে ‘গড পার্টিক্যাল’ বলা হচ্ছে তারও কত রকমের অপব্যাখ্যা যে শুরু হয়ে গেছে!\n“ঈশ্বর যদি সর্বশক্তিমান, সর্বকরুণাময়ই হন তাহলে মন্দ বিকল্পগুলি অপসারণ করে শুধু ভালগুলো রাখতে পারতেন না কি?” (পৃঃ ৪৬)। প্রাকৃতিক দুর্যোগের প্রশ্নে আস্তিকেরা যুক্তি দেন “এটার দ্বারা ঈশ্বর মানুষকে পরীক্ষা করেন”। সার্বিক যুক্তিতে প্রশ্ন আসেই- দুর্যোগে যারা মারা গেল তারা তো পরীক্ষার কোন সুফল পেলো না (পৃঃ৪৭) – এসব প্রশ্ন ও যুক্তিতে অপার্থিব জামানের নাতিদীর্ঘ প্রবন্ধ ‘স্বাধীন ইচ্ছা ও ঈশ্বরের অস্তিত্ব’ সাদাসিধে কথায় ঈশ্বরের অনস্তিত্বকেই প্রমাণ করে।\nবিশিষ্ট লেখক আহমাদ মোস্তফা কামালের “সংশয়ীদের ঈশ্বর” খুবই সুলিখিত একটি প্রবন্ধ তাতে কোন সন্দেহ নেই। কিন্তু প্রবন্ধে পরিবেশিত কিছু কিছু যুক্তি পূর্ববর্তী প্রবন্ধগুলোতে প্রতিষ্ঠিত যুক্তির পরিপন্থি। সংশয়ীদের দার্শনিক অবস্থান ব্যাখ্যা করতে গিয়ে বলা হয়েছে – নাস্তিকতা ও আস্তিকতা শব্দ দুটো নাকি দুটো বিশ্বাসের প্রতিনিধিত্ব করে (পৃঃ ৪৯)। ঈশ্বরে অবিশ্বাস আর ঈশ্বরের অনস্তিত্বে বিশ্বাস কি একই কথা? এ নিয়ে অনেক আলোচনা মুক্তমনায় হয়েছে তার উল্লেখ অবশ্য এ প্রবন্ধে নেই। আইনস্টাইনের ধর্ম সম্পর্কে আইনস্টাইন ও ডকিন্সের লেখা দুটো পড়ার পর যখন এ প্রবন্ধে বলা হয় আইনস্টাইন ঈশ্বর বিশ্বাসী ছিলেন – ধর্মবিশ্বাসের ক্ষেত্রে ইহুদি ছিলেন (পৃঃ ৫১, ৫৬) একটু ধন্ধ লাগে। “অন্য সব দর্শন যেখানে হেরে যায়, থেমে যায় সংশয়ীরা তখনও থাকেন চলমান। এই একটি জায়গায় সংশয়ীরা অন্য সবার থেকে শ্রেষ্ঠ” (পৃঃ৬১)। এই শেষ বাক্যদ্বয়ের মূল বক্তব্য যে ঠিক কী তা আমি বুঝতে পারিনি। কারণ সংশয় বা সন্দেহ বা দ্বিধা থেকে মুক্তির জন্যই তো বৈজ্ঞানিক অনুসন্ধান – তাই না? সেক্ষেত্রে অনন্তকাল সিদ্ধান্তহীন হয়ে ঝুলন্ত বা ‘চলমান’ থাকলেই শ্রেষ্ঠত্ব অর্জিত হয়ে যাবে?\nঅজয় রায়ের দীর্ঘ প্রবন্ধ “বিজ্ঞানের ধর্ম ও ঈশ্বর প্রসঙ্গ” বেশ গুরুভার। বিজ্ঞান তথা পদার্থবিজ্ঞানের আলোকে ঈশ্বর প্রসঙ্গ আলোচনা করতে গিয়ে ম্যাক্স প্ল্যাংকের দৃষ্টিভঙ্গি, হাইজেনবার্গের অসম্ভাব্যতার নীতি, অসঙ্গ ও নাগার্জুনের ভাববাদী দর্শন, রবীন্দ্রনাথের মানুষের ধর্ম প্রভৃতি বিষয়ে আলোকপাত করা হয়েছে। প্রবন্ধটি পড়তে গেলে একটু পর পর থামতে হয়। কারণ এর ধার এবং ভার দুটোই জটিল।\n‘সর্বজ্ঞ-সর্বশক্তিমান সত্তার সন্ধানে’ “বিশ্বাস ও বিজ্ঞান”-এর দ্বিতীয় অধ্যায়ে সংকলিত হয়েছে সাতটি প্রবন্ধ। ভিক্টর স্ট্রেঙ্গারের ‘বিজ্ঞান কি ঈশ্বরকে খুঁজে পেয়েছে’ এবং স্টিভেন ওয়েইনবার্গের ‘পরিকল্পিত মহাবিশ্ব’ ছাড়াও অপার্থিব জামানের ‘ঈশ্বরের অস্তিত্ব-সৃষ্টির যুক্তির খন্ডন’, সৈকত চৌধুরীর ‘স্রষ্টা ও ধর্ম-অসঙ্গতির প্রসঙ্গ’ অভিজিৎ রায়ের ‘অপরিপক্ক নকশা’, বন্যা আহমেদ ও অভিজিৎ রায়ের ‘বুদ্ধিমত্ত নকশা ও বিজ্ঞান’, এবং মেজবাহ উদ্দিন জওহেরের ‘আস্তিকতা বনাম নাস্তিকতা’। বৈজ্ঞানিক অনুসন্ধানে তথাকথিত সর্ব-শক্তিমানের সন্ধান যে পাওয়া যায়নি, মানুষ যে নিজের মনের মাধুরী মিশিয়ে সর্বজ্ঞ-সর্বশক্তিমান কল্পনা করে নেয় তা প্রবন্ধগুলোতে স্পষ্ট প্রমাণিত। ধর্মকে যাঁরা নৈতিকতার গোঁড়ায় বসিয়ে রাখতে চান তাঁদের জন্য ওয়েইনবার্গের ম্যাসেজঃ “ধর্ম থাকুক বা না থাকুক – সব সময়ই ভাল লোকে ভাল কাজ করবে আর খারাপ লোকে খারাপ কাজ করবে। কিন্তু ভাল লোককে দিয়ে খারাপ কাজ করানোতে ধর্মের জুড়ি নেই”। দিগন্ত সরকারের অনুবাদ ঝরঝরে চমৎকার। অপার্থিব জামান ও সৈকত চৌধুরীর প্রবন্ধে ধারালো যুক্তির ছাপ স্পষ্ট। ডক্টর অভিজিৎ রায়ের লেখার অন্যতম বৈশিষ্ট্য হলো তিনি সাধারণ আটপৌরে গল্প দিয়ে শুরু করে পাঠককে টেনে নিয়ে যান বিজ্ঞান ও দর্শনের গভীরতায়। জটিল বিষয়গুলো কত সহজেই ঢুকিয়ে দেন পাঠকের মগজে। ‘অপরিপক্ক নকশা’তেও সিঙ্গাপুরের সেরাঙ্গুনের বাঙালি হোটেলের রুইমাছের ঝোল আর আলুভর্তার গল্প বলতে বলতে পাঠকের ক্ষুধা উস্‌কে দিয়ে দেলোয়ার হোসেন সাইদীর ওয়াজের ক্যাসেট সামান্য একটু শুনিয়ে পাঠককে নিয়ে ঠিকই উঠে পড়েন মানব শরীরের কলকব্জার লাইনে। দেখিয়ে দেন আমাদের চোখ, মেরুদন্ড, গর্ভাশয় সহ আরো অনেক অঙ্গের দুর্বল কাঠামোর নিদর্শন। পাঠক বুঝতে পারেন এ যে লক্ষ বছরের বিবর্তনের ফল- কোন বুদ্ধিমতী ঈশ্বরের সৃষ্টি নয়। তবে শেষ পৃষ্ঠায় লেখার মাঝখান থেকে কয়েকটি লাইন বাদ পড়ে গেছে সম্পাদনার ভুলে (পৃঃ ১৭২)।\nইন্টেলিজেন্ট ডিজাইনের কূটকচালের বিরুদ্ধে জোরালো প্রবন্ধ বন্যা আহমেদ ও অভিজিৎ রায়ের ‘বুদ্ধিমত্ত নকশা ও বিজ্ঞান’। বিবর্তনবাদের বিরুদ্ধে ছদ্মবৈজ্ঞানিক ইন্টেলিজেন্ট ডিজাইন বা বুদ্ধিদীপ্ত নকশার দুর্বলতাগুলো পরিষ্কারভাবে উঠে এসেছে এ প্রবন্ধে। তবে প্রবন্ধটির শিরোনামে যে ‘বুদ্ধিমত্ত’ শব্দটি ব্যবহার করা হয়েছে তা মনে হয় ভুল প্রয়োগ। প্রবন্ধের আরেক জায়গায় ‘বুদ্ধিজীবী নকশা’ (পৃঃ ১৮৮) বলা হয়েছে ইন্টেলিজেন্ট ডিজাইনকে। ‘বুদ্ধিজীবী’ শব্দটাও মনে হয় ভুল প্রয়োগ।\nমেজবাহ উদ্দিন জওহেরের ‘আস্তিকতা বনাম নাস্তিকতা’ প্রবন্ধটি সংকলনের মূল থিমের সাথে খাপ খায়না। এখানে যেসব দার্শনিক প্রসঙ্গ আলোচিত হয়েছে – সেগুলো শৈল্পিক ঠিকই কিন্তু আধ্যাত্মিকও বটে। এখানে বলা হচ্ছে ঈশ্বর যে নেই তা প্রমাণের দায়িত্ব নাস্তিকদের একার (পৃঃ ২১৪)। এখানে আত্মাকে স্বীকার করে নেয়া হয়েছে (আত্মা মানুষের দেহ-বহির্ভূত কোন বিষয় নয়। দেহের সাথে আত্মা অঙ্গাঙ্গীভাবে জড়িত (পৃঃ২১৮))। এখানে শূন্য মানে শূন্য নয়। এখানে ঈশ্বরের অস্তিত্ব বিদ্যমান। (তিনি স্থান কালের অতীত অর্থাৎ অংকশাস্ত্রের জিরো ও ইনফিনিটি সংখ্যাদ্বয়ের বাইরে। সুতরাং কোন বিজ্ঞানের থিওরী দিয়ে তাকে মাপতে যাওয়া বাতুলতা (পৃঃ ২২১))। পুরো প্রবন্ধটি আমার কাছে অপ্রয়োজনীয় মনে হয়েছে। বইটার শেষ পর্যন্ত পড়ার আগপর্যন্ত কোন কারণ আমি খুঁজে পাইনি এ প্রবন্ধকে সংকলনে স্থান দেয়ার উদ্দেশ্য। কিন্তু একেবারে পরিশিষ্ট-১ এ গিয়ে ডক্টর অভিজিৎ রায় ‘আস্তিকতা বনাম নাস্তিকতার প্রত্যুত্তরে’ একটা প্রবন্ধ লিখেছেন। এটা বইতে ‘আস্তিকতা বনাম নাস্তিকতা’ প্রবন্ধের ঠিক পরেই রাখা হলে পাঠকের মানসিক ভার কিছুটা লাঘব হতো। ডক্টর রায় তাঁর ক্ষুরধার যুক্তিতে ‘আস্তিকতা বনাম নাস্তিকতা’র বিচ্যুতিগুলো খন্ডন করেছেন। তারপরেও আমার মনে হয়েছে এখানে অক্কামের ক্ষুর চালানোর দরকার ছিল শুরুতেই- তাতে ‘বিশ্বাস ও বিজ্ঞান’এর অঙ্গহানি ঘটতো না।\nবিজ্ঞানের সাথে ধর্মীয় বিশ্বাসের যে বিরোধ তার স্বরূপ বিশ্লেষণ করা হয়েছে তৃতীয় অধ্যায়ের এগারোটি প্রবন্ধে। বিজ্ঞান বিষয়ে পড়াশোনা করার পরও অনেকেই সত্যিকারের বিজ্ঞানমনস্কতা অর্জন করতে পারেন না। ‘বিজ্ঞানমনস্কতা ও ধর্মবোধ’ প্রবন্ধে ইরতিশাদ আহমদ বিজ্ঞানচর্চা ও বিজ্ঞানমনস্কতা যে সবসময় সমার্থক হয়না অথচ হওয়া উচিত তা ব্যাখ্যা করার পাশাপাশি বিজ্ঞানের সীমাবদ্ধতা, ধর্মের প্রভাব ও অপ্রয়োজনীয়তার কথা বর্ণনা করেছেন বৈজ্ঞানিক দক্ষতায়। ধর্মাচ্ছন্নতাকে ছাপিয়ে বিজ্ঞানমনস্ক ধারা প্রবল থেকে প্রবলতর হতে হতে একদিন মূলধারায় পরিণত হবে সে ব্যাপারে আশাবাদী হয়ে উঠতে সাহায্য করে এই প্রবন্ধ। ওয়াহিদ রেজার “ঈশ্বর-বিশ্বাস ও ধর্ম চেতনা” কিছুটা ইতিহাস-আশ্রয়ী। দিগন্ত সরকারের “বিবর্তনের দৃষ্টিতে সৃষ্টিতত্ত্ব” বিবর্তন ও সৃষ্টিতত্ত্বের বিরোধের উৎসগুলো বিশ্লেষণের পাশাপাশি সত্যের সন্ধানে বিজ্ঞানের কাজও দেখিয়ে দেয়। মোঃ জানে আলমের “ধর্ম ও বিজ্ঞানের সহাবস্থান” কিছুটা রক্ষণাত্মক। “ধর্মের বিরুদ্ধে সরাসরি কোন মন্তব্য করার প্রয়োজন নেই। তা আপনি-আচরি শুকিয়ে যাবে (পৃঃ৩৩০)” জাতীয় পদক্ষেপের প্রস্তাব কিছুটা দুর্বলতার স্বাক্ষর বলেই মনে হয়। আবুল হোসেন খোকন তাঁর “ধর্মের স্বরূপ ও বিজ্ঞান” প্রবন্ধে ইসলাম ধর্ম সৃষ্টির আগের এবং পরের যুদ্ধবিগ্রহের সংক্ষিপ্ত ইতিহাস বর্ণনা করে দেখিয়েছেন যে ধর্মের নামে বা ধর্মকে আশ্রয় করে যে যুদ্ধ ও হত্যাযজ্ঞ চলে আসছিল ইসলামের অনেক আগে থেকেই – ইসলাম আসার পরও সেরকম যুদ্ধ বন্ধ হওয়া তো দূরের কথা ইসলাম নিজেই কারণ হয়েছে আরো অসংখ্য যুদ্ধের। আকাশ মালিকের “ধর্ম না কি বিজ্ঞান” প্রবন্ধে ইসলাম ধর্মের অবৈজ্ঞানিক হাঁসজারুর কিছু নমুনা বিশ্লেষণ করা হয়েছে সাবলীল দক্ষতায়। ধর্মকে বিজ্ঞানের কাতারে বসিয়ে দেয়ার যে অপচেষ্টা ধর্মবাদীরা করে যাচ্ছেন, বিভিন্ন ভাবে বলার চেষ্টা করছেন যে বিজ্ঞানের যা কিছু আবিষ্কার সবই “ব্যাদে আছে” বা কোরান-গীতা-বাইবেলে আছে – তার সুন্দর সহজ বৈজ্ঞানিক ব্যাখ্যা পাওয়া যায় অভিজিৎ রায়ের “ধর্ম গ্রন্থাদিতে বিজ্ঞানের আভাস” প্রবন্ধে।\nতৃতীয় অধ্যায়ের একটু ব্যতিক্রমী প্রবন্ধ খান মুহাম্মদের অনুবাদে স্টিফেন গুল্ডের “স্বতন্ত্র বলয়”। এ প্রবন্ধ পড়ে আসলেই কোন সিদ্ধান্তে আসা যায় না স্টিফেন গুল্ডের বলয় কোন্ কোন্ ক্ষেত্রে স্বতন্ত্র। লেখাটিতে বিবর্তন ও বাইবেলের মধ্যে বিরোধকে খুব নমনীয়ভাবে দেখা হচ্ছে। বলা হচ্ছে ক্যাথলিক চার্চ বিজ্ঞানকে ধর্মের জন্য হুমকি মনে করে না (পৃঃ ৩০২) এবং বৈজ্ঞানিক গবেষণার মূল্যায়ন করে। লেখাটিকে মাঝে মাঝে ফরমায়েশি লেখা বলে মনে হয়। লেখাটি কার্ল সাগানকে – অর্থাৎ তাঁর আত্মাকে উৎসর্গ করা হয়েছে। আত্মার অনস্তিত্বে সন্দিহান বিজ্ঞানীর লেখা কতটুকু বৈজ্ঞানিক আমি জানি না। অবশ্য গুল্ডের লেখার সমালোচনা পাওয়া যায় রিচার্ড ডকিন্সের “বিজ্ঞানের অঙ্গনে যখন ধর্মের প্রবেশ” প্রবন্ধে। তানবীরা তালুকদার সুন্দর অনুবাদ করেছেন।\nচতুর্থ অধ্যায়ে বিজ্ঞান ও অপবিজ্ঞান সংক্রান্ত আলোচনা স্থান পেয়েছে তিনটি প্রবন্ধে। জাহেদ আহমেদ “বিজ্ঞান-অপবিজ্ঞান, কোথায় সীমারেখা” প্রবন্ধে উদাহরণ সহ আলোচনা করেছেন বিজ্ঞান ও অপবিজ্ঞানের রূপরেখা। ছক টেনে দেখিয়েছেন বিজ্ঞান, অপবিজ্ঞান ও ধর্মের পার্থক্য। ধর্ম ও বিজ্ঞানের একই-পাত্রে অবস্থান যে সম্ভব নয় তা প্রতিষ্ঠিত। তবে “একজন বিজ্ঞানীর ধার্মিক পরিচয় থাকতেই পারে, তাতে দোষের কিছু নেই (পৃঃ ৩৭৯)” লেখকের উদারতার পরিচায়ক, কিন্তু এরকম স্বীকৃতি বিজ্ঞানের জন্য বিপজ্জনক। ৩৭৬ পৃষ্ঠায় প্রাকৃতিক নির্বাচনের পরিবর্তনের ধাপ দেখানোর জন্য যে ছকটি দেয়া হয়েছে তা পুরোপুরি ভুল। একই ছক ৩৬৭ পৃষ্ঠাতেও দেয়া হয়েছে। অপার্থিব জামানের “বিজ্ঞান, ধর্ম ও বিশ্বাস” প্রবন্ধটি তৃতীয় অধ্যায়ে স্থান পেতে পারতো। নাস্তিকের ধর্মকথার “নিম গাছে আমের সন্ধান” মূলত কোরান ও আরো কিছু ধর্মগ্রন্থে বিজ্ঞানের সন্ধান পাওয়ার ধর্মবাদী দাবির অসারতার আরো কিছু প্রমাণ।\n“বিশ্বাস ও বিজ্ঞান”র পঞ্চম অধ্যায় “নৈতিকতা ও মূল্যবোধ বনাম নাস্তিকতা”। এ অধ্যায়ে সাতটি প্রবন্ধ স্থান পেয়েছে। নৈতিকতা যে ধর্মের একচেটিয়া সম্পত্তি নয় – বা নৈতিকতার সাথে ধর্মের সম্পর্ক যে মূলত কাকতালীয় তা বোঝা যায় প্রবন্ধগুলো পড়লে। অভিজিৎ রায়ের প্রবন্ধ “নৈতিকতা- বেহেস্তে যাওয়ার ছাড়পত্র?” ধর্ম ও নৈতিকতার খিচুড়ি থেকে মূল উপাদানগুলো কিছুটা হলেও আলাদা করে দেখাতে সক্ষম যে ধর্মগ্রন্থগুলো মানবিক নৈতিকতা ধারণ করার একমাত্র আধার নয়, মানবিক মূল্যবোধ ধর্মগ্রন্থ থেকে উৎসারিত নয়। মীজান রহমান তাঁর “হতবুদ্ধি, হতবাক!” প্রবন্ধে ধর্ম ও ধর্মগ্রন্থকে কাঠগড়ায় দাঁড় করিয়ে ছোট ছোট প্রশ্নের মাধ্যমে প্রমাণ করে দেন ধর্মগ্রন্থের অন্তসারশূন্যতা। যেমন – ধর্মগ্রন্থ কেন মাতৃভাষায় পড়া যাবে না? ‘তোমার ধর্ম তোমার আর আমার ধর্ম আমার’ যদি ধর্মের বাণীই হয় – তবে কেন তোমার ধর্ম আমার না হলে তোমাকে খুন করা আমার জন্য ‘ফরজ’ বলা হয় কোন কোন সময়? ভিক্টর স্ট্রেঙ্গারের “আমাদের মূল্যবোধ কি ঈশ্বরের দান” অনুবাদ করেছেন মুন্সী কেফাযেতুল্লাহ। ভাল বলেই কি কোন কাজ করার জন্য আদেশ দেয়া হয়, নাকি কাজটা করার জন্য আদেশ দেয়া হয় বলেই কাজটা ভাল? বাইবেলের অহিংসার অবতার যীশুখ্রিস্টের হিংস্র রূপ আমরা দেখতে পাই- “আমি পৃথিবীতে শান্তি প্রেরণ করতে আসিনি, বরং তরবারী প্রেরণ করতে এসেছি (পৃঃ ৪৪১)”। অপার্থিব জামান “বিবর্তনের দৃষ্টিতে নৈতিকতার উদ্ভব” আলোচনা করেছেন তাঁর প্রবন্ধে। দিগন্ত সরকার “স্বার্থপর জিনের আলোকে সহযোগিতা এবং আত্মত্যাগ” ব্যাখ্যা করেছেন। পুরুজিত সাহার “প্রসঙ্গ নৈতিকতা” প্রবন্ধও আমাদের বুঝতে সহায়তা করে যে নৈতিকতা ধর্ম থেকে উদ্ভূত নয়। পৃথিবীর কোন দেশেরই মানবাধিকার কমিশন ধর্মের ভিত্তিতে তৈরি হয়নি।\nস্টিফেন হকিং ও লিওনার্দ ম্লোদিনোর সাম্প্রতিক বই “গ্রান্ড ডিজাইন” এর আলোচনা পাঠকের উপরিপাওনা। পরিশিষ্ট-২ এ স্থান পেয়েছে অভিজিৎ রায় ও অজয় রায়ের এই মূল্যবান আলোচনাটি। যদিও তাঁদের “অনুবাদক” বলা হয়েছে এখানে – তাঁরা অনুবাদ করেন নি – আলোচনা করেছেন বইটি সম্পর্কে। হকিং ও ম্লোদিনো এই বইতে ঈশ্বরের প্রয়োজনীয়তাকে শূন্যের কোঠায় ঠেলে দিয়েছেন বলে বইটি প্রকাশের সাথে সাথেই ব্যাপক আলোচনা ও সমালোচনার ঝড় উঠেছে। হকিং-এর ক্ষেত্রে অবশ্য এটাই স্বাভাবিক। কারণ আর যাই হোক এখন বিজ্ঞানের জগতে “ঈশ্বর” একটি চমৎকার পণ্য।\nসামগ্রিকভাবে বিশাল বইটার সম্পাদনার কাজ ব্যাপক এবং জটিল। একাধিক সম্পাদক থাকার কারণে কাজের সমন্বয় করাও বেশ জটিল। তাই বইটার কিছু দুর্বলতা রয়েই গেছে। ছবিগুলোর পরিস্ফূটন মোটেও মানসম্মত হয়নি। বিপ্লব মন্ডলের প্রচ্ছদ দৃষ্টিনন্দন কিন্তু দুর্বোধ্য। লেখক ও অনুবাদকের পরিচিতি দেয়া হয়েছে – কিন্তু সম্পাদকমন্ডলীর পরিচিতি দেয়া হয়নি (শহিদুল ইসলামের পরিচয় আমি জানি না)। বানানের ব্যাপারে কিছু কথা না বললেই নয়। বানানবিভ্রাট বইয়ের প্রাণহানি ঘটায় না সত্যি কিন্তু অঙ্গহানি ঘটায়। “বিশ্বাস ও বিজ্ঞান”-এ বেশ কিছু বানান ভুল রয়ে গেছে। টাইপ-সেটিং এর যুগে ছাপাখানার ভূত তাড়াবার জন্য প্রুফ-রিডিংয়ের ব্যবস্থা ছিল। বর্তমানে প্রুফ-রিডারের পদ বিলুপ্ত হয়ে গেছে কিনা জানি না। তবে প্রযুক্তির এত উন্নতি ঘটার পরেও যদি বানান-বিভ্রাট তাড়ানো না যায় – তার দায় দায়িত্ব বর্তায় সম্পাদক মন্ডলীর ওপর। অন্যতম সম্পাদক ফরিদ আহমেদের নামের বানানই ভুলে ‘ফরিদ আহমদ’ হয়ে গেছে গ্রন্থের প্রথম পৃষ্ঠাতেই। ৩৩ পৃষ্ঠায় লেখকের নাম রিচার্ড ডকিন্স হয়ে গেছেন রিচার্ড ‘ডিকন্স’।আরো যেসব বানান-বিভ্রাট চোখে পড়েছে তার তালিকা এখানে উল্লেখ করলাম না। কারণ আমার বিশ্বাস ভুলগুলো সম্পাদক মন্ডলীরও চোখে পড়েছে।\nদুটো প্রাসঙ্গিক বিষয় উল্লেখ করে এ আলোচনা শেষ করবো।\nভূমিকায় বলা হয়েছেঃ “প্রবন্ধে প্রকাশিত মতসমূহ অবশ্যই লেখকদের নিজস্ব। এর দায়ভাগ প্রকাশক বা সম্পাদকমন্ডলীর উপর বর্তাবে না”। একটু মিশ্র-প্রতিক্রিয়া হলো এটুকু পড়ে। যদি কোন লেখা নিয়ে লেখক সমস্যায় পড়েন বা লেখা নিষিদ্ধ হয় – সে কারণেই কি এরকম সাবধানতা? লেখাগুলোতো সম্পাদকমন্ডলীই নির্বাচন করেছেন, প্রকাশকতো বইয়ের বিষয়বস্তু জেনেই তা প্রকাশ করেছেন। সুতরাং সম্পাদক বা প্রকাশক কোন দায়ভাগই নেবেন না তা কী করে হয়? মুক্তমনার সাহসী মনোভাব ক্ষুন্ন হয় এখানে।\nদ্বিতীয় প্রসঙ্গঃ ‘বিশ্বাস ও বিজ্ঞান’ গ্রন্থে প্রকাশিত ডক্টর অভিজিৎ রায়ের কয়েকটি প্রবন্ধ ঈষৎ পরিবর্তিত আকারে ভিন্ন শিরোনামে “অবিশ্বাসের দর্শন” গ্রন্থে প্রকাশিত হয়েছে। সৈকত চৌধুরীর প্রবন্ধও একই ভাবে ‘পার্থিব’ গ্রন্থে প্রকাশিত হয়েছে। কোন একটি রচনা প্রয়োজনে একাধিক গ্রন্থে স্থান পেতে পারে। কিন্তু কোন লেখা যখন কোন বইতে স্থান পায় – তখন সেই লেখাটি অন্য বইতে সংকলিত হবার সময় শিরোনাম বদলে দেয়া কতটুকু যুক্তিসংগত? রিচার্ড ডকিন্সের একই রচনার কি ভিন্ন ভিন্ন শিরোনাম থাকে?\n“বিশ্বাস ও বিজ্ঞান” গ্রন্থের পেছনের মলাটে এবং ভূমিকায় পরিষ্কারভাবে উল্লেখ করা হয়েছে বইটির উদ্দেশ্য- একাডেমিক বা বুদ্ধিবৃত্তিক যুক্তিবাদী দৃষ্টিকোণ থেকে বিজ্ঞান ও ধর্মের মধ্যকার সম্পর্ক খোঁজা, জানা এবং বোঝার চেষ্টা। বইটির পাঠক মাত্রেই একমত হবেন যে উদ্দেশ্য ও প্রচেষ্টা সফল হয়েছে। মুক্তমনার এরকম প্রচেষ্টা অব্যাহত থাকুক।\n(“বিশ্বাস ও বিজ্ঞান” বইতে আমার নিজের একটা অনুবাদ এবং একটা লেখা স্থান পেয়েছে। ঘটনাক্রমে আমার লেখাটির শিরোনামও “বিশ্বাস ও বিজ্ঞান”। লেখাটি ইচ্ছাকৃতভাবে এ আলোচনার বাইরে রেখেছি।)\nআগস্ট 2, 2018 |3Comments\nমোঃ জানে আলম মে 30, 2012 at 11:40 পূর্বাহ্ন - Reply\nকষ্টসাধ্য গ্রন্থ সমালোচনার জন্য ড. প্রদীপ দেবকে আন্তরিক ধন্যবাদ। বইমেলা থেকে বইটা সংগ্রহ করেও আমি এখনো সম্পূর্ণ পড়েওঠতে পারি নি। আমার প্রবন্ধের ব্যাপারে তার উদ্ধৃতি সহ মন্তব্য নিন্মরূপ-\n<মোঃ জানে আলমের “ধর্ম ও বিজ্ঞানের সহাবস্থান” কিছুটা রক্ষণাত্মক। “ধর্মের বিরুদ্ধে সরাসরি কোন মন্তব্য করার প্রয়োজন নেই। তা আপনি-আচরি শুকিয়ে যাবে (পৃঃ৩৩০)” জাতীয় পদক্ষেপের প্রস্তাব কিছুটা দুর্বলতার স্বাক্ষর বলেই মনে হয়।"—-\nআমার এ অবস্থান কিন্তু সম্পূর্ণ রণকৌশলগত । এটা আজ ঐতিহাসিকভাবে প্রমাণিত সত্য যে,আমাদের জাতীয় মানষের বিকাশের স্তর যে পর্যায়ে, তাতে বিদ্যমান যে কোন ধর্মীয় বিশ্বাসের বিরুদ্ধে সরাসরি বক্তব্য-তা যত যৌক্তিক হউক না কেন- হঠকারি হিসাবে ধর্মীয় উম্মাদনা সৃষ্টিতে মৌলবাদীদের হাতে অস্ত্র তুলে দেবে । তাই অভীষ্ঠ লক্ষে পৌছার জন্য আমাদের কৌশলী হতে হবে। ধর্ম বা ধর্মীয় গোঁড়ামী এ পর্যন্ত যতটুকু মুক্তি ঘটেছে তা কিন্তু এ প্রক্রিয়া।\nআফরোজা আলম মে 28, 2012 at 4:48 অপরাহ্ন - Reply\nবইমেলা থেকে বইটা সংগ্রহ করেছিলাম। পড়া আগেই ছিল। তবু আপনার খুটি-নাটি বর্ণনায় পুস্তক আলোচনা আরো প্রাণবন্ত হয়ে উঠেছে। পুস্তক সমালোচনায় আপনার জুড়ি মেলা ভার। এমন কাজ আর কেউ করে মুক্তমনায় বলে আমার জানা নেই।( ভুল ধারণা হতে পারে)। তাই আপনাকে – (F) (F)\nপ্রদীপ দেব মে 28, 2012 at 6:16 অপরাহ্ন - Reply\n@আফরোজা আলম, অনেক ধন্যবাদ আপনাকে।\nঅনন্ত বিজয় দাশ মে 28, 2012 at 10:47 পূর্বাহ্ন - Reply\nরিভিউটি পড়ে বই পড়ার মতোই আমোদিত হলাম প্রদীপদা। চমৎকার বয়ান।\nপ্রদীপ দেব মে 28, 2012 at 6:15 অপরাহ্ন - Reply\n@অনন্ত বিজয় দাশ, “বিশ্বাস ও বিজ্ঞান”-এ আপনার কোন লেখা দেখতে না পেয়ে আমি কিছুটা হতাশ হয়েছি। আশা করি দ্বিতীয় খন্ডে থাকবে।\nরায়হান আবীর মে 28, 2012 at 7:28 পূর্বাহ্ন - Reply\nবিশ্বাস এবং বিজ্ঞান মুক্তমনা সম্পাদিত অন্যতম শক্তিশালী একটা বই, আঁধারে আলো জ্বালাবে এই বই বলাই বাহুল্য। অবশ্য এই বইটা আরও আগেই বের হওয়া উচিত ছিলো। আমি নিজে অন্তত তিনবছর এই বইটা বের হচ্ছে কিনা তার খোঁজ নিয়েছি। অবশেষে গত বইমেলায় বের হলো।\nমুক্তমনার ক্ষুরধার এই প্রকাশনাগুলো প্রচুর মানুষকে ধর্মীয় বেড়াজাল থেকে বের করে শুদ্ধচিন্তা করতে শিখিয়েছে, পথ দেখিয়েছে যারা প্রশ্নের উত্তর খোঁজেন তাদের। বাংলায় এমন নিয়মিত প্রকাশনার জন্য মুক্তমনাকে ধন্যবাদ দিলে সেটা মুক্তমনাকে ছোটই করবে।\nপ্রদীপ দেব, আপনার লেখার কথা কি বলবো। এতো বৃহৎ একটি বইয়ের চমৎকার রিভিউ করেছেন, নতুন পাঠকদের এই রিভিউ পুরো বইটি পড়ে দেখার জন্য ব্যাপক আগ্রহ জাগাবে।\nএই ধরণের লেখায় রকমারি ডট কম থেকে কেনার লিংকটি কি দেওয়া যায়। পাঠক যেনো চট করে বইটি পেয়ে যেতে পারেন তার একটি ব্যবস্থা থাকলো- http://www.rokomari.com/book/19971\nপ্রদীপ দেব মে 28, 2012 at 6:14 অপরাহ্ন - Reply\n@রায়হান আবীর, অনেক ধন্যবাদ আপনাকে বইটার পেছনে লেগে থাকার জন্য।\nঅভিজিৎ মে 28, 2012 at 7:17 পূর্বাহ্ন - Reply\nরিভিউ এর শিরোনামের একটা মৃদু সমালোচনা করা যাক! 🙂\nপ্রদীপ দেব লিখেছেন –\nবিশ্বাস ও বিজ্ঞানঃ সংঘাত নাকি সহাবস্থান?\nযখন ন এর পরে বিসর্গ দেয়া হয় তখন সেটা ‘বিজ্ঞানঅঃ’ হয়ে যায়। 🙂 আমার মনে হয় বিসর্গ না ব্যবহার করে কোলন ( : ) ব্যবহার করা উচিৎ।\nঅর্থাৎ, শিরোনামটি হবে –\nবিশ্বাস ও বিজ্ঞান: সংঘাত নাকি সহাবস্থান?\nএর আগে আরেকটি বইয়ের যে রিভিউ তিনি লিখেছিলেন –\nপার্থিবঃ অপার্থিব বিশ্বাসের নির্মোহ ব্যবচ্ছেদ শিরোনামের জন্যও একই পরামর্শ প্রযোজ্য। ওটা হবে –\nশিরোনামে শব্দের পরে বিসর্গ দিলে আরো একটা সমস্যা হয়। গুগল সার্চ ইঞ্জিনে শব্দটা আসে না। কারণ গুগল বিসর্গ সমেত শব্দটি ডেটাবেসে খুঁজতে চেষ্টা করে।\nপ্রদীপ দেব মে 28, 2012 at 6:11 অপরাহ্ন - Reply\n@অভিজিৎ, বিসর্গ আর কোলন যে আমারে এমন বিপদে ফেইলবে আগে ঝাইনতাম না। তাই দুইডারেই মাইনাস কইরা দিলাম। বাংলাদেশে মাইনাস তত্ত্ব নিয়া নাকি আবারো গন্ডগোলের আলামত দেখা যাইতাসে। মুক্তমনায় নিশ্চয় সেই সমইস্যা নাই! 😀\nরণদীপম বসু মে 27, 2012 at 10:51 অপরাহ্ন - Reply\nদুর্দান্ত বুক-রিভিউ ! লেখাটা দিনের বেলা অফিসেই পড়া হয়েছিলো, কিন্তু তখন মন্তব্য করা হয়নি।\nলেখায় ভালোলাগা জানিয়ে গেলাম।\nপ্রদীপ দেব মে 28, 2012 at 6:08 অপরাহ্ন - Reply\n@রণদীপম বসু, অনেক ধন্যবাদ আপনাকে। তবে সকল প্রশংসা বইটির লেখক সম্পাদক ও প্রকাশকের প্রাপ্য।\nস্বপন মাঝি মে 27, 2012 at 8:19 অপরাহ্ন - Reply\nগ্রন্থ সমালোচনা পড়তে পড়তে মনে হয়, শকুনের চোখ আপনার; বিচার-ভঙ্গি চমৎকার। যে কোন লেখায় ‘দুই চোখের’ প্রয়োগ আমার খুব ভাল লাগে। আপনার গ্রন্থ সমালোচনা পাঠ করলে, মূল বই পড়ার আগ্রহ তৈরি হবে পাঠকের। এই দুই চোখ দিয়ে দেখাও পড়ার আগ্রহ তৈরি হবার একটি কারণ ।\nবিশ্বাস ও বিজ্ঞান” বইতে আমার নিজের একটা অনুবাদ এবং একটা লেখা স্থান পেয়েছে। ঘটনাক্রমে আমার লেখাটির শিরোনামও “বিশ্বাস ও বিজ্ঞান”। লেখাটি ইচ্ছাকৃতভাবে এ আলোচনার বাইরে রেখেছি।)\nপ্রদীপ দেব মে 28, 2012 at 6:07 অপরাহ্ন - Reply\n@স্বপন মাঝি, অনেক ধন্যবাদ আমাকে শকুন বলার জন্য। 😀\nআকাশ মালিক মে 27, 2012 at 6:55 পূর্বাহ্ন - Reply\n৫২৩ পৃষ্টার বইয়ের, লাইন বাই লাইন এমন খুঁটিনাটি বিশ্লেষণ, এমন দারুণ বুক রিভিউ আপনার দ্বারাই সম্ভব। সবগুলো প্রবন্ধ আগেও পড়েছি, এখন বুঝতে পারছি পড়ার মতো পড়া হয়নি।\nপ্রদীপ দেব মে 28, 2012 at 6:06 অপরাহ্ন - Reply\n@আকাশ মালিক, অনেক ধন্যবাদ আপনার উদার মন্তব্যের জন্য।\nঅভিজিৎ মে 27, 2012 at 6:52 পূর্বাহ্ন - Reply\nগ্রন্থ সমালোচনার জন্য ড. প্রদীপ দেবকে অসংখ্য ধন্যবাদ।\nসংকলনটিতে প্রদীপ দেবেরও একটি চমৎকার লেখা আছে ‘বিশ্বাস ও বিজ্ঞান’ নামে। এর বাইরে তিনি অধ্যাপক ভিক্টর স্টেঙ্গরের একটি প্রবন্ধের অনুবাদ করেছেন ‘বিজ্ঞান কি ঈশ্বরকে খুঁজে পেয়েছে?’ শিরোনামে। এ দুটো লেখাই সংকলনগ্রন্থটিকে উজ্জ্বল করেছে।\n@অভিজিৎ, অনেক ধন্যবাদ। নিজের লেখা সম্পর্কে কিছু বলিনি ‘কনফ্লিক্ট অব ইন্টারেস্ট’ হবে তাই। তবে বইতে আমার প্রবন্ধের তথ্যসূত্রটি বাদ পড়ে গেছে। লেখায় রেফারেন্স নাম্বারগুলো আছে – অথচ লেখার শেষে রেফারেন্সগুলো উধাও। পাঠক আমাকে মাফ করলে হয়।


রোহিঙ্গা সমস্যা এখন আন্তর্জাতিক চরিত্রের\nমিয়ানমারের সামরিক সরকার, কার উসকানিতে বলা কঠিন রাখাইন রাজ্যে রোহিঙ্গা গণহত্যার যে আগুনের খেলা শুরু করে, তা গণতন্ত্রের মানসপুত্রী নামে পরিচয় করানো অং সান সু চির কথিত গণতন্ত্রী সামরিক সরকার একইভাবে অনুসরণ করেছে। পরিণামে এখন দশ লক্ষাধিক রোহিঙ্গা শরণার্থী বাংলাদেশের কাঁধে চেপে রয়েছে। মিয়ানমার নানা রাজনৈতিক-ক‚টনৈতিক কৌশলে তাদের প্রত্যাবাসন প্রচেষ্টা ব্যর্থ করে চলেছে। প্রচেষ্টা অবশ্য জাতিসংঘের।\nজাতিসংঘ তো অধিকাংশ সময়ই নখদন্তহীন সংগঠন, মার্কিন স্বার্থের বাইরে কদাচিত তাদের সক্রিয় হতে দেখা যায় এবং সেক্ষেত্রেও সর্বদা সফল নয়। এই কিছুদিন আগে জাতিসংঘের স্বনামখ্যাত সাবেক মহাসচিব কফি আনানকে দিয়ে রোহিঙ্গা সমস্যা সমাধানে যে একজনের কমিশন গঠন করা হয় তার প্রতিবেদন-পরামর্শও মিয়ানমার সরকার মানেনি। কারণ তার গোড়া শক্ত।\nআন্তর্জাতিক প্রেক্ষপট বিচারে রোহিঙ্গা সমস্যার সমাধান না হওয়ার প্রধান কারণ মিয়ানমারের সমর্থনে বড় তরফ হচ্ছে চীন। সেইসঙ্গে তাল মিলাচ্ছে রাশিয়া এবং বাংলাদেশের বড় প্রতিবেশী মিত্র ভারত। যুক্তরাষ্ট্র মধ্যবর্তী অবস্থানে এক ধরনের ধোঁয়াটে নীতি নিয়ে, রোহিঙ্গা ভারাক্রান্ত বাংলাদেশ অন্তত এ ক্ষেত্রে নিঃসঙ্গ, মিত্ররাও মুখ ফিরিয়ে।\nরোহিঙ্গা ইস্যু তথা রাখাইন অঞ্চল নিয়ে চলছে নানা আন্তর্জাতিক স্বার্থের খেলা। একটু আগে যে গণহত্যার আগুনের কথা বলা হয়েছে সেই আগুন নানা স্বার্থবাহী হয়ে ছড়িয়ে গেছে বিশ^ ক‚টনীতির সবখানে। মনে হচ্ছে এতদিনকার মার্কিন যুক্তরাষ্ট্র বিষয়টিকে আপন পাতে টানার কথা ভাবছে নানা পরোক্ষ প্রক্রিয়ায়।\nবলার অপেক্ষা রাখে না যে, এ মুহূর্তে আন্তর্জাতিক সর্বোচ্চ শক্তিগুলো এখন বিশ^ নিয়ে নতুন খেলা শুরু করেছে। কেউ তার সামরিক শক্তির জোরে, কেউ তার অর্থনৈতিক শক্তির জোরে। বিশ^ রাজনীতিতে এখন বাঘ-সিংহের লড়াইটা নানা ঘটনার পরিপ্রেক্ষিতে চীন-যুক্তরাষ্ট্রের দ্ব›েদ্ব সর্বাধিক প্রকাশ ঘটাচ্ছে। এর প্রেক্ষাপটে রয়েছে গত শতকের নব্বইয়ের দশকে সোভিয়েত সমাজতন্ত্রের পতন এবং বিশ^শক্তির নতুন মেরুকরণ।\nএখন বিশ^ অর্থনৈতিক লড়াইটা প্রধানত চীন ও মার্কিন যুক্তরাষ্ট্রের মধ্যে। তাতে অন্যান্য বিশ^শক্তি যে যার স্বার্থমাফিক নতুন দুই শিবিরভুক্ত। তবে এ ক্ষেত্রে মিত্র আহরণে যুক্তরাষ্ট্রের পাল্লাটা ভারী। হলে কি হবে? অর্থের জোর তো কম নয়, তাই চীন এশিয়া-আফ্রিকায় তার রাজনৈতিক শক্তি বৃদ্ধি করে চলেছে। সেটা একদিকে যেমন ক‚টনৈতিক-রাজনৈতিক, তেমনি অন্যদিকে বাণিজ্যিক ও বিনিয়োগ নির্ভর অর্থনৈতিক। অন্যদিকে ভূ-সামুদ্রিক। এখানেই মিয়ানমারের সঙ্গে চীনের স্বার্থ গভীরভাবে জড়িত।\nসবাই জানেন, আমরাও জানি- রোহিঙ্গাদের তাদের নিরাপদ স্বদেশ প্রত্যাবর্তনে মিয়ানমার যে ধরনের জেদ, প্রতারণা ও বাধার সৃষ্টি করে বছরের পর বছর সময় পার করে দিচ্ছে তার পেছনে সমর্থনের বড় খুঁটি চীন। সঙ্গে অন্যরা। তাই রোহিঙ্গা প্রত্যাবাসনে বাংলাদেশের সব চেষ্টা ব্যর্থ হচ্ছে।\nপরিস্থিতি দেখেশুনে এবং বঙ্গোপসাগরে ও ভারত মহাসাগরে তাদের রাজনৈতিক স্বার্থের কথা ভেবে যুক্তরাষ্ট্র মনে হয় নড়েচড়ে বসছে। হয়তো ভাবছে, সব স্বার্থই তো চীনের ভোগে চলে যাচ্ছে। তাই কি হঠাৎ করে সেদিন মার্কিন কংগ্রেসে শেরম্যান বোমা ফাটালেন এই বলে যে, রোহিঙ্গা স্বার্থে মিয়ানমারের রাখাইন রাজ্যটিকে কেটে নিয়ে বাংলাদেশের চট্টগ্রাম সীমান্তের সঙ্গে যুক্ত করা হোক।\nস্বভাবতই একে কেউ বলছেন ‘অবাস্তব’ প্রস্তাব, কেউ একে আন্তর্জাতিক বিচারে সঠিক ভাবছেন না, কারো মতে উদ্ভট। আর ক্রুদ্ধ মিয়ানমার তো তা এককথায় উড়িয়ে দিয়েছে। আসলে আমাদের বিচারে এটা মিয়ানমারের ওপর চাপ সৃষ্টির কৌশল। বাংলাদেশের কলামিস্টদের বিরল সংখ্যকই বিষয়টিকে আলোচনায় টেনেছেন।\nআসলে বিষয়টি গুরুত্বপূর্ণ রাখাইন রাজ্যের বঙ্গোপসাগর সংলগ্ন অবস্থানগত কারণে। চীন তো বেশ কিছুদিন থেকেই সেখানে নিজ আন্তর্জাতিক স্বার্থে নৌবন্দর নির্মাণে ব্যস্ত। মিয়ানমারে তাদের ব্যাপক বিনিয়োগ। তার বৈশি^ক রাজনীতি ও বাণিজ্য স্বার্থে তারা পুরোপুরি মিয়ানমারকে ব্যবহার করছে। তাই রোহিঙ্গাদের নিয়ে মিয়ানমারে অন্যায় ও অমানবিক তৎপরতা সম্পর্কে তারা কথা বলছে না, যেমন বলেনি একাত্তরে পাকিস্তানিদের পূর্ববঙ্গে গণহত্যার বিরুদ্ধে।\nতেল, গ্যাস, খনিজসম্পদ সমৃদ্ধ মিয়ানমারকে চটাতে কেউই চায় না তাদের নিজ স্বার্থের কারণে। যেমন আমাদের বড় মিত্র দেশ ভারত। তাই রোহিঙ্গা সমস্যা সমাধানে তাদের ভূমিকা নেতিবাচক। একই ভূমিকা রাশিয়ারও, যেকথা ইতোপূর্বে বলা হয়েছে। কিন্তু রোহিঙ্গা ইস্যুতো বাংলাদেশের জন্য বড় সংকটের, সমস্যার।\nএমন সংকটের মুখে দাঁড়িয়ে বাংলাদেশের জন্য জরুরি তার ঘনিষ্ঠতম মিত্রদেশ প্রতিবেশী ভারতের ওপর রোহিঙ্গা ইস্যুতে চাপ সৃষ্টি করা। সে লক্ষ্যে বাংলাদেশের হাতে তো একাধিক তাস রয়েছে। তবে যে কথা আগেও বলেছি, আবারো বলছি, এ ক্ষেত্রে বড় তরফ চীন।\nআমাদের প্রধানমন্ত্রীর চীন সফর উপলক্ষে অনেক লেখা হয়েছে রোহিঙ্গা ইস্যুর চৈনিক গুরুত্ব নিয়ে। আমরাও লিখেছি বাংলাদেশ পক্ষে বলিষ্ঠ ভূমিকা গ্রহণের কথা। বাংলাদেশের প্রধানমন্ত্রী পালাক্রমে চীনের প্রধানমন্ত্রী ও প্রেসিডেন্টের সঙ্গে আলোচনায় রোহিঙ্গা ইস্যুটি গুরুত্বের সঙ্গে উপস্থাপন করেছেন এবং চীনারা তাদের ঐতিহ্যমাফিক ইতিবাচক ভাষণে সাড়া দিয়েছেন।\nঢাকায় ফিরে বাংলাদেশের প্রধানমন্ত্রী বলেছেন, ‘রোহিঙ্গা ফেরাতে চীনের কাছে আশ^াস পেয়েছি।’ কী ধরনের আশ^াস, কতটা সদিচ্ছার আশ^াস তা আমরা জানি না, জানে একমাত্র চীনই। মুশকিল হলো, আমরা সহজেই আশ^াসে ভুলি। ইতোপূর্বে বিভিন্ন ইস্যুতে আশ^াসের তিক্ত অভিজ্ঞতা আমাদের আছে। সেসব ভুলে যাওয়ার বিষয় নয়।\nতিস্তা নদীর পানিচুক্তি নিয়ে ঢাকায় এসে এবং দিল্লি ফিরে গিয়ে পরে ভারতীয় প্রধানমন্ত্রী ড. মনমোহন সিংয়ের অনেক আশ^াস আমরা পেয়েছি, কিন্তু বাস্তবে কাজের কাজ কিছু হয়নি। ব্যক্তি মনমোহন সিংয়ের আশ^াসে হয়তো সদিচ্ছার অভাব ছিল না, কিন্তু প্রধানমন্ত্রী মনমোহন সিং রাজনৈতিক ও আমলাতান্ত্রিক ক‚ট জটিলতায় কিছু করে উঠতে পারেননি। আশ^াস তো ভারতীয় প্রধানমন্ত্রী মোদিও দিয়েছিলেন বাংলাদেশের প্রধানমন্ত্রীকে। কই, কিছু হলো?\nথাক তিস্তা প্রসঙ্গ। ওটা আশ^াসের উদাহরণমাত্র। এখন গলার কাঁটা রোহিঙ্গা শরণার্থী- যা বাংলাদেশের জন্য আর্থসামাজিক-রাজনৈতিক-সাংস্কৃতিক সমস্যাও বটে। তাই এ সমস্যা অগ্রাধিকার ভিত্তিতে নিরসনের চেষ্টা চালাতে হবে। বাংলাদেশের পররাষ্ট্রমন্ত্রী বলেছেন, ‘রোহিঙ্গাদের ফিরিয়ে নিতে চীনের কাছে মিয়ানমার রাজনৈতিক অঙ্গীকার করেছে।’\nএসব আশ^াসবাণীতে ভরসা করে বসে থাকা খুবই ভুল কাজ হবে বলে মনে করি। এই ধীরে চলানীতিও সঠিক হবে বলে মনে করি না। বরং নানা ইস্যুতে, বিভিন্ন প্রেক্ষাপটে এবং সর্বোপরি বাংলাদেশে চীনা স্বার্থের পরিপ্রেক্ষিতে বারবার চীনকে তার আশ^াসের কথা, তার কমিটমেন্ট রক্ষার কথাটা স্মরণ করিয়ে দিতে হবে।\nএ ছাড়াও এ বিষয়ে ইঙ্গ-মার্কিন যুক্তরাষ্ট্রকে ব্যবহারের চেষ্টা চালাতে হবে। ওদের হাতে অবরোধের অস্ত্র আছে। মিয়ানমারে তাদের স্বার্থও কম নয়, সে জন্য সু চির অনুপ্রবেশ ঘটানো, কিন্তু সে পরিকল্পনা খুব একটা ফলপ্রসূ হয়নি মিয়ানমার সামরিক জান্তার একরোখা অবস্থানের কারণে।\nস্বভাবতই ওরা চাইবে মিয়ানমারের সামরিক জান্তাকে চাপের মুখে রেখে সুবিধা আদায় করতে। শেরম্যান প্রস্তাব তেমন আভাস-ইঙ্গিত দেয়। কাজেই বাংলাদেশকে এ সুযোগও কাজে লাগাতে হবে। ভাবতে হবে আর কোন পথে মিয়ানারকে চাপে ফেলা যায়।\nআর রোহিঙ্গা গণহত্যার বিষয়টি নিয়েও বাংলাদেশ ক‚টনৈতিক তৎপরতা চালাতে পারে মূলত মার্কিন যুক্তরাষ্ট্রের সঙ্গে রাজনৈতিক সংলাপে। বিষয়টি অবশ্য জাতিসংঘের এখতিয়ারে, তবু এখানে বড় তরফ ওয়াশিংটন। এক কথায় আর দ্বিপাক্ষিক আলোচনায় নির্ভর নয়, বিষয়টি এখন আন্তর্জাতিক চরিত্রের। রোহিঙ্গা সমস্যা সমাধানে বাংলাদেশকে সেভাবেই তৎপর থাকতে হবে।\nআহমদ রফিক : কবি, প্রাবন্ধিক ও ভাষাসংগ্রামী।


ফেব্রুয়ারি 17, 2019 বাইনারি বিকল্পের উপকারিতা লেখক ওয়াসেনাত বোস 48963 দর্শকরা\nসহজ কৌশল সাধারণত সবচেয়ে কার্যকর হয়। আমাদের পরের প্রবন্ধে ট্রেডিং সিস্টেমের সুপ্রতিষ্ঠিত প্যাটার্নের উপর ভিত্তি করে একটি সহজ, বোধগম্য এবং খুব লাভজনক কৌশল বর্ণনা করা হবে Price Action - Pinbar বা Pinocchio কৌশল। একটি বিখ্যাত পরী কাহিনী নায়কের সাহায্যে অর্থ উপার্জন করতে শেখার জন্য, আপনি শেষ পর্যন্ত উপাদান পড়া শেষ করতে হবে . .. অভিনয় শুরুর পূর্বে হ্যারিংটন সাংবাদিক হতে চেয়েছিলেন।  ড্রামা স্কুলে থাকাকালীন তিনি রয়্যাল ন্যাশনাল থিয়েটারের ওয়ার হর্স মঞ্চনাটকে আলবার্ট চরিত্রে অভিনয় করেন।   নাটকটি দুটি লরন্স অলিভিয়ে পুরস্কার লাভ করে এবং হ্যারিংটন ব্যাপক খ্যাতি লাভ করে। পরে তিনি তার দ্বিতীয় সপ্তাহান্তে ফরেক্স কোট মঞ্চনাটক ডার্ক কমেডি ধর্মী পশ-এ একজন অক্সফোর্ড পড়ুয়া উচ্চবিত্ত যুবকের চরিত্রে অভিনয় করেন। \nMacOS এ, আপনি brew install ripgrep মাধ্যমে ইনস্টল করতে পারেন। এই কৌশলটি সহজ। খোলা নথির ক্ষেত্র দেখুন? আপনি যেখানে পৃষ্ঠাতে পৃষ্ঠাগুলি নম্বর করতে যাচ্ছেন তার সম্পর্কে এলোমেলোভাবে নির্বাচিত পৃষ্ঠাটির নীচে ক্লিক করুন। একটি জাবার প্লাস "ফুটার" লেবেল প্লাস প্রদর্শিত হবে।\nআমি, অবশ্যই, প্রজ্ঞান নেই কি, নীচের কেন্দ্র লেনদেন সপ্তাহান্তে ফরেক্স কোট সম্পর্কে পড়তে "ফরেক্স ক্লাব" বৈদেশিক মুদ্রার বাস্তব ব্যবসায়ী ও বিনিয়োগকারীদের রিভিউ, আপনাকে দেখতে হবে। অ্যাপ্লিকেশনের জন্য গ্লোবাল মেনু - বানান পরীক্ষক, বিশেষ অক্ষর প্যালেট, রঙ নির্বাচন, ফন্ট নির্বাচন এবং শব্দভান্ডার।\nশ্রীলঙ্কার দুই ওপেনার সাজঘরে। শুরুতেই উইকেট হারানো লঙ্কানদের আরেক ওপেনার দিলশানকে ফেরান ডেল স্টেইন। ইনিংসের পঞ্চম ওভারের প্রথম বলে ফাফ ডু প্লেসিসের তালুবন্দি হওয়ার আগে দিলশান কোনো রানই সংগ্রহ করতে পারেননি।\nজাতীয় বিজ্ঞান ও প্রযুক্তি জাদুঘর জিসিডি সময়কাল। 1.5-3 বছর বয়সী শিশুদের জন্য - সপ্তাহান্তে ফরেক্স কোট 3-4 বছরেরও বেশি বাচ্চাদের জন্য, 3-4 বছর বয়সী শিশুদের জন্য - 15-5 মিনিটেরও বেশি বাচ্চাদের জন্য, 4-5 বছর বয়সী শিশুদের জন্য - 20 মিনিটের বেশি নয়, 5-6 বছর বয়সী শিশুদের জন্য - 25 মিনিটেরও বেশি না, 6-7 বছর বয়সী শিশুদের জন্য - 30 মিনিটের বেশি নয়।\nফ্রিল্যান্স কার্যকলাপ এলাকায় একটি বিশাল সংখ্যা প্রভাবিত - সহজ টেক্সট লেখা এবং শেষ হচ্ছে সফটওয়্যার উন্নয়ন ছোটো থেকে। মূলশব্দ: বিলকুল মালিকানাধীন পররাষ্ট্র এন্টারপ্রাইজ (WOFE) চীন নিগম\nআপনার ব্রোকার এবং সহায়তাকারী - সপ্তাহান্তে ফরেক্স কোট\nWindows Hello বায়োমেট্রিক প্রমাণীকরণের মাধ্যমে আপনার ডিভাইসগুলোতে তাৎক্ষণিক অ্যাক্সেস প্রদান করে। যখনি আপনি চালু করেন, Windows Hello আপনার ডিভাইস-এ সংরক্ষিত ছবির থেকে নেওয়া কিছু বিশেষ লক্ষণ ও খুটিনাটির উপর ভিত্তি করে, আপনাকে সনাক্ত করার জন্যে আপনার মুখ, আঙ্গুলের ছাপ, ও আইরিস ব্যবহার করে—কিন্তু এটি কখনই আপনার মুখের, আঙ্গুলের ছাপের বা আইরিসের যথার্থ ছবি সংরক্ষণ করেনা৷ আপনি সাইন ইন করার সময় যে বায়োমেট্রিক প্রমাণীকরণের তথ্য ব্যবহার করা হয় তা আপনার ডিভাইস ছেড়ে যায় না। আপনি সেটিংস-এর মধ্যে থেকে আপনার বায়োমেট্রিক প্রমাণীকরণের তথ্য মুছে দিতে পারেন।\nবিশ্বাস করুন আপনি যত টা কঠিন ভাবছেন এটা করা তার থেকে অনেক সহজ শুধু আপনাকে শুরু করতে হবে এবং ধর্য ধরে এগিয়ে যেতে হবে। জায়গা থেকে সপ্তাহান্তে ফরেক্স কোট উচ্চতা জাম্পিং, একটি ওজন এজেন্ট সঙ্গে বেঞ্চে "হাঁটা"।\nবিভিন্ন বাদামী স্পট প্রতিরোধী, পাউডার ফেনা এবং স্ক্যাব মাঝারিভাবে প্রভাবিত হয়। দ্বিতীয় ধাপে মোট মুনাফার সাথে পরোক্ষ পরিচালন আয় যোগ করে সমষ্টি থেকে ব্যবসায়ের পরিচালন ব্যয় বাদ দিয়ে পরিচালন মুনাফা নির্ণয় করা হয়।\nসেরা লেখা নিবন্ধ জন্য আপনার কৃতজ্ঞতা যদি আপনি সপ্তাহান্তে ফরেক্স কোট এটি সামাজিক নেটওয়ার্কে বন্ধুদের সাথে শেয়ার হবে! রাশিয়াতে, দুগ্ধজাত পণ্যগুলির পরে পণ্য স্থান নির্ধারণের ভদকা সেগমেন্ট দ্বিতীয় স্থানে রয়েছে। 1996 সালে ভদকা টেলিভিশন ও আউটডোর বিজ্ঞাপনের নিষেধাজ্ঞার পরে এটির উত্থান শুরু হয়। প্রথম লক্ষ্যযোগ্য প্রকল্প "জাতীয় মাছধরা বৈশিষ্ট্য" মধ্যে ভদকা "হার্ভেস্ট" লুকানো বিজ্ঞাপন। 2005 সালে ছবির অনুচ্ছেদ 78 এর উৎপাদনে সোয়ুজ ভিক্টন অংশগ্রহণ করেছিলেন। "অ্যাডাপ" চলচ্চিত্রে প্রচারিত ভদকা ন্যেমিরফ এবং সম্প্রচার সম্প্রচার বক্সিং যুদ্ধের সাধারণ স্পনসর হিসাবে টেলিভিশনে ব্যাপকভাবে প্রতিনিধিত্ব করেন।


Indian Railway plans to make Food Service Optional - Anandabazar\n২ জানুয়ারি, ২০১৭, ০৩:৩৮:১১\nশেষ আপডেট: ২ জানুয়ারি, ২০১৭, ০৪:৪০:৩৫\nবেছে বরাত মোবাইলেই\nনা-চাইলে আর খাবার নয় ট্রেনে\nঅনেক সংস্থার বিমানে টিকিটের সঙ্গে খাবারের দাম নেওয়ার বন্দোবস্ত উঠে গিয়েছে আগেই। এ বার খাবার নিয়ে অভিযোগের মোকাবিলায় ট্রেনে খাবারের ব্যাপারটা ঐচ্ছিক করে দিচ্ছে রেলও। অর্থাৎ ট্রেনে খাবার আদৌ নেবেন কি না এবং টিকিট কাটার সময়ে তার দাম মিটিয়ে দেবেন কি না, সেটা ঠিক করবেন যাত্রীরাই।\nরাজধানী, শতাব্দী এবং দুরন্ত এক্সপ্রেসে মেনু বদল হয়েছে। এ বার উঠে যাচ্ছে ট্রেনে চড়লেই খাবার পাওয়ার ‘ট্র্যাডিশন’। ট্রেন-সফরে খাবারের বিষয়টি যাত্রীর ইচ্ছে-অনিচ্ছের উপরে ছেড়ে দিচ্ছে রেল। নতুন ব্যবস্থায় কোনও যাত্রী চাইলে তবেই টিকিটের সঙ্গে খাবারের জন্য টাকা নেওয়া হবে। আবার সফরকালে কী খাবেন, ট্রেনে উঠে মেনু দেখে তা ঠিক করে মোবাইল-অ্যাপের মাধ্যমেও জানিয়ে দেওয়া যাবে। সে-ক্ষেত্রে টাকা দিতে হবে অ্যাপের মাধ্যমে বা ট্রেনে হাতে হাতে। যাত্রীদের কে কী খাবেন, তা বেছে নিতে হবে রেলওয়ে কেটারিং অ্যান্ড ট্যুরিজম কর্পোরেশন বা আইআরসিটিসি-র মেনু থেকেই।\nচলতি জানুয়ারিতেই এই ব্যবস্থা চালু হচ্ছে বলে রেল সূত্রের খবর। তবে সব দুরন্ত, রাজধানী বা শতাব্দীতে এখনই বন্দোবস্ত পাল্টাচ্ছে না। পরীক্ষামূলক ভাবে নতুন ব্যবস্থা চালু হতে চলেছে নিজামুদ্দিন-মুম্বই সেন্ট্রাল অগস্তক্রান্তি রাজধানী, নিউদিল্লি-পটনা রাজধানী, পুণে-সেকেন্দরাবাদ শতাব্দী ও হাওড়া-পুরী শতাব্দী এক্সপ্রেসে। ওই চারটি কুলীন ট্রেন সফল হলে যাত্রীদের মতামত নিয়ে নতুন ব্যবস্থা কায়েম হবে সব রাজধানী, শতাব্দী, দুরন্ত এক্সপ্রেসেই।\nচিরাচরিত প্রথায় বদল কেন?\nরেল সূত্রের খবর, কয়েক বছর ধরেই ট্রেনে খাবার নিয়ে যাত্রীদের অসন্তোষ বাড়ছে। খাবারের স্বাদ-গন্ধ-মান নিয়ে অনুযোগ তো আছেই। মেনু নিয়েও অভিযোগের অন্ত নেই। খাবার নিয়ে গোলমাল গড়াচ্ছে হাতাহাতি পর্যন্ত। রেলের ইন্টারনেট পোর্টালগুলোয় যাত্রীদের অভিযোগের অধিকাংশই জমা পড়েছে খাবারদাবার নিয়েই। তাই ব্যবস্থা বদল। গত রেল বাজেটে এমন পরিবর্তনের আভাস দিয়েছিলেন রেলমন্ত্রী সুরেশ প্রভুও।\nঅভিযোগ এড়াতে খাবারের পুরো ব্যবস্থাটাই ঘাড় থেকে নামিয়ে দিচ্ছে রেল। খাবার সরবরাহ থেকে ঠিকাদার নিয়োগ, মেনু— সব দায়িত্বই দেওয়া হচ্ছে আইআরসিটিসি-কে। রেলের সিদ্ধান্তকে স্বাগত জানিয়ে আইআরসিটিসি-র কর্তারা বলছেন, এতে ট্রেনের খাবার নিয়ে অভিযোগ কমবে। ‘‘নতুন যে-মেনু তৈরি হবে, তাতে যাত্রীদের পছন্দই গুরুত্ব পাবে,’’ বলেন আইআরসিটিসি-র এক কর্তা।\nবোর্ডের এমন সিদ্ধান্তে রেলের ভাবমূর্তি অনেকটাই ফিরবে বলে মনে করছেন রেলের অনেক প্রাক্তন কর্তা। তাঁদের অনেকের বক্তব্য, এতে খাবার নিয়ে অনুযোগ-অভিযোগের সম্ভাবনা তো কমবেই। সার্বিক ভাবে রেল পরিষেবারও উন্নতি হবে। কী ভাবে?\nপ্রাক্তন রেলকর্তা সুভাষরঞ্জন ঠাকুরের বক্তব্য, এখন তো মোবাইল-অ্যাপের মাধ্যমে খাবার কেনা যায়। তাই খাবারের ব্যাপারটা যাত্রীদের উপরে ছেড়ে দিলে মঙ্গল রেলেরই। ‘‘কেননা খাবারদাবারের মান নিয়ে মাথাব্যথা কমলে ট্রেন চালানো, যাত্রী-সুরক্ষার মতো বেশি গুরুত্বপূর্ণ কাজে বেশি করে মনোনিবেশ করতে পারবে রেল,’’ বলছেন সুভাষবাবু।\nআইআরসিটিসি-র পূর্বাঞ্চলের গ্রুপ জেনারেল ম্যানেজার দেবাশিস চন্দ্র বলেন, ‘‘এই সিদ্ধান্ত চালু হলে পুরনো মেনু ফিরিয়ে আনব আমরা। সঙ্গে নতুন মেনুও যুক্ত হবে।’’ হাওড়া, শিয়ালদহ রাজধানী এক্সপ্রেসের মতো ট্রেনগুলিতে কবে নতুন নিয়ম চালু হবে, সে-দিকে এখন তাকিয়ে যাত্রীরা। কেননা, নতুন নিয়মে অনেক কিছুর সঙ্গে ফিরতে পারে রাজধানীর জিভে জল আনা সেই ফিশফ্রাইও!\nOptional Food Service\nস্বয়ংক্রিয় পদ্ধতিতে পরিষ্কার হচ্ছে এক্সপ্রেস ট্রেনের কামরা, ভিডিয়ো ভাইরাল মুহূর্তে\nকটকের কাছে লাইনচ্যুত লোকমান্য তিলক এক্সপ্রেস, আহত অন্তত ২০


বামেদের সঙ্গে কোন শর্তে জোট, এখনো সিদ্ধান্ত নিতে পারেননি কংগ্রেস নেতারা - Left Congress yet to decide coalition terms , Bangla News\nবাংলা নিউজ > বাংলার মুখ > কলকাতা > বামেদের সঙ্গে কোন শর্তে জোট, এখনো সিদ্ধান্ত নিতে পারেননি কংগ্রেস নেতারা\nবামেদের সঙ্গে কোন শর্তে জোট, এখনো সিদ্ধান্ত নিতে পারেননি কংগ্রেস নেতারা\n১ মিনিটে পড়ুন . Updated: 08 Jan 2021, 11:18 AM IST লেখক Pinaki Bhattacharyya\nবামেদের সঙ্গে জোট সমীকরণ চূড়ান্ত করতে চার সদস্যের কমিটি গড়েছে কংগ্রেস হাইকম্যান্ড।\nCongressCPIMAssembly Election 2021\nক্ষইতে ক্ষইতে ভগ্নাংশে এসে দাঁড়িয়েছে দল। পুরনো শত্রু বামেদের হাত ধরে মোকাবিলা করতে হচ্ছে বিজেপি। কিন্তু তাতেও কানে জল ঢুকছে কই কংগ্রেস নেতাদের? শিয়রে বিধানসভা নির্বাচন এসে দাঁড়ালেও দীর্ঘসূত্রিতার রোগ থেকে বেরোতে পারছে না প্রদেশ কংগ্রেস। যার ফল বৃহস্পতিবার দেখা গেল বাম-কংগ্রেস জোট বৈঠকে। কংগ্রেস নেতারা জোটের শর্ত ঠিক করতে না পারায় এদিন কোনও আলোচনাই হল না তা নিয়ে।\nমাস কয়েক আগে প্রদেশ কংগ্রেস সভাপতি হয়ে নিজেই বামেদের জোট প্রস্তাব দিয়েছিলেন অধীর চৌধুরী। সেই প্রাস্তাবে সাড়া দিয়ে ২০২১-এর আগেই জোট সমীকরণ চূড়ান্ত করে ফেলতে বামেরা। ৮ দল মিলে কোন শর্তে জোট হবে তা ইতিমধ্যে ঠিক করে ফেলেছে। কিন্তু কংগ্রেসের কানে এখনো জল ঢোকেনি তা টের পাওয়া গেল বৃহস্পতিবার।\nবামেদের সঙ্গে জোট সমীকরণ চূড়ান্ত করতে চার সদস্যের কমিটি গড়েছে কংগ্রেস হাইকম্যান্ড। তাতে রয়েছেন প্রদেশ কংগ্রেস সভাপতি অধীর চৌধুরী, বিধানসভায় বিরোধী দলনেতা আবদুল মান্নান, প্রাক্তন সাংসদ প্রদীপ ভট্টাচার্য ও কংগ্রেস নেতা নেপাল মাহাতো। এদিন বামেদের সঙ্গে বৈঠকে হাজির ছিলেন না অধীর ও নেপাল মাহাতো।\nবাকি ২ নেতা বৈঠকে জানান, কোন শর্তে জোট হবে তা নিয়ে নিজেদের মধ্যে আলোচনা করে এখনো সিদ্ধান্ত চূড়ান্ত করতে পারেননি তাঁরা। তবে যৌথ কর্মসূচি আয়োজনের ব্যাপারে সম্মত হয়েছে দুপক্ষই।


Chicken Nugget: এই প্রথম মহাকাশে গেল চিকেন নাগেট! ভাবছেন কেন? উত্তর মিলবে ভিডিওয় – News18 Bangla\nএই প্রথম মহাকাশে গেল চিকেন নাগেট! ভাবছেন কেন? উত্তর মিলবে ভিডিওয়\nLast Updated : October 15, 2020, 10:43 IST\n'আউট অফ দ্য ওয়ার্ল্ড'! উঁহু! এটা আমরা ব্যঙ্গ করে বলছি না। যে সংস্থা তাদের চিকেন নাগেট মহাকাশে পাঠিয়েছে, এ দাবি করা হয়েছে খোদ তাদেরই তরফে। আর সত্যি বলতে কী, ঘটনা নিয়ে সংস্থা এবং তার কর্মীরা বেশ উত্তেজিত হয়ে থাকলেও প্রাথমিক ভাবে তাঁরা সবাই ব্যাপারটাকে দেখছেন নিছক আমোদ হিসেবেই- তার বেশি কিছু নয়। সংস্থার ট্যুইটার হ্যান্ডেলে চোখ রাখলেই তা টের পাওয়া যাবে।\nআমরা জানি না এ খবর কেউ আদৌ শুনতে চান কি না! তবে আমরা আজকেই মহাকাশে প্রথম চিকেন নাগেট পাঠিয়েছি! কেন? তা আমরা নিজেরাও সঠিক জানি না! যদিও ঘটনাটা আউট অফ দ্য ওয়ার্ল্ড, এ কথা লেখা হয়েছে আইসল্যান্ড ফুডস নামের সংস্তার তরফে তাদের সোশ্যাল মিডিয়া হ্যান্ডেলে!\nদিব্যি বোঝা যাচ্ছে যে এই ঘটনা নিয়ে প্রাথমিক ভাবে ইয়ার্কি করে তাদের ক্ষমতা সম্পর্কে সবাইকে ওয়াকিবহাল করতে চায় আইসল্যান্ড ফুডস!\nক্ষমতার প্রশ্নটা আসছে এ জন্যেই যে বরফের দেশে ফ্রোজেন ফুড, বিশেষ করে চিকেন নাগেট বিক্রির জন্য রীতিমতো নামজাদা এই সংস্থা। ও দেশে তাদের বাণিজ্যিক আধিপত্য প্রায় একচ্ছত্র বললে মোটেই খুব একটা ভুল হয় না। এ প্রসঙ্গে একটা উদাহরণ দিলেই ব্যাপারটা বোঝা যাবে স্পষ্টাস্পষ্টি! গত সপ্তাহে সাকুল্যে ১০ মিলিয়নেরও বেশি চিকেন নাগেট, চাঙ্ক আর স্ট্রিপস বিক্রি করেছে এই সংস্থা। তা হলেই বুঝে দেখুন!\nসঙ্গে রয়েছে আরও এক কারণ। জানা গিয়েছে যে ২০২০ সালে সংস্থা পা রেখেছে তাদের ৫০ বছরের জয়যাত্রায়। অতএব স্বর্ণজয়ন্তীর উদযাপন যে চোখধাঁধানো হতেই হবে, তা কি বলার অপেক্ষা রাখে?\nখবর বলছে যে নর্থ ওয়েলস-এর কোনও এক জায়গা থেকে এই বিশেষ চিকেন নাগেট, যার ওজন সাধারণ নাগেটের চেয়ে ৮,৮০,০০০ গুণ বেশি, রকেটে চেপেছিল। গোপনীয়তা রক্ষার স্বার্থে জায়গাটার নাম প্রকাশ্যে আনছে না সংস্থা। তার পর ১ ঘণ্টা ৪৫ মিনিটের পথ পাড়ি দিয়ে পৌঁছেছে মহাকাশে। সেখানে একটু ঘোরাফেরা করে ঘণ্টায় ২০০ মাইল বেগে ফের ফিরে এসেছে পৃথিবীতে।\nভক্তদের প্রতিক্রিয়া? যেখানে খুশি খাবার ডেলিভারি করতে পারি আমরা, আনন্দে ডগোমগো সবাই!\nFirst published: October 15, 2020, 10:43 IST


ডেঙ্গুতে আরো পাঁচজনের মৃত্যু - Green News BD\nডেঙ্গুতে আরো পাঁচজনের মৃত্যু Reviewed by Green News on সেপ্টেম্বর 1, 2019 .\nডেঙ্গুতে আরো পাঁচজনের মৃত্যুর তথ্য নিশ্চিত করেছে সরকারের রোগতত্ত্ব, রোগ নিয়ন্ত্রণ ও গবেষণা ইনস্টিটিউট (আইইডিসিআর)। প্রতিষ্ঠানটি ডেঙ্গুতে সম্ভাব্য মৃত্যুর তথ্য পর্যালোচনা করে গতকাল শনিবার পর্যন্ত ৫৭ জনের মৃত্যু ডেঙ্গুতে হয়েছে বলে নিশ্চিত করেছে। এ পর্যন্ত ওই প্রতিষ্ঠানের কাছে আসা ১৮৫ জনের মৃত্যুর তথ্যের মধ্যে মোট ৯৬ জনের তথ্য পর্যালোচনা শেষ হয়েছে। পর্যালোচনা সম্পন্ন হওয়া মৃতদের […]\nডেঙ্গুতে আরো পাঁচজনের মৃত্যু\nসেপ্টেম্বর 1, 2019 / By Green News\nআইইডিসিআরের পরিচালক অধ্যাপক ড. মীরজাদী সেব্রিনা ফ্লোরা বলেন, ‘কোনো না কোনো ভুল ডায়াগনসিসের কারণেই অন্য রোগের মৃত্যুকেও ডেঙ্গুতে মৃত্যু হয়েছে বলে বিভিন্ন হাসপাতাল থেকে বলা হচ্ছে। এমনকি স্ট্রোক কিংবা প্রসূতি নারীর একলাম্পশিয়ায় মৃত্যুকেও কোনো কোনো হাসপাতাল ডেঙ্গুতে মৃত্যু বলে উল্লেখ করেছে। যা একদিকে রোগীর স্বজন অন্যদিকে সাধারণ মানুষের মধ্যেও বিভ্রান্তির তৈরি হচ্ছে। তবে রোগীর ব্যক্তিগত তথ্য প্রকাশের নীতিগত বিধিনিষেধের কারণে এ ধরনের কোনো রোগীরই নাম-পরিচয় প্রকাশ করা যাবে না।’ তিনি আরো বলেন, ‘তার পরও আমরা আরো ভালো করে দেখব অন্য কী কী কারণে তাদের মৃত্যু হয়েছে। তবে সেটা ঠিক এখনই করা সম্ভব হচ্ছে না—এ ক্ষেত্রে অনেকটা সময় লাগবে। কারণ এখন আগে আমরা ডেঙ্গুর বিষয়টিই নিশ্চিত হওয়ার কাজ করছি।’\nস্বাস্থ্য অধিদপ্তরের হেলথ্্ ইমার্জেন্সি অপারেশন্স সেন্টার ও কন্ট্রোল রুমের দায়িত্বপ্রাপ্ত সহকারী পরিচালক ডা. আয়েশা আক্তার জানান, গতকাল সকাল ৮টার পূর্ববর্তী ২৪ ঘণ্টায় ঢাকায় ভর্তি হয়েছে ৩৪৯ জন ও ঢাকার বাইরে ৪১১ জন। এর মধ্যে ঢাকায় সবচেয়ে বেশি ডেঙ্গু আক্রান্ত রোগী ভর্তি হয়েছে ঢাকা মেডিক্যাল কলেজ হাসপাতালে ৫৬ জন ও মুগদা মেডিক্যাল কলেজ হাসপাতালে ৫৪ জন। একই সময়ে ঢাকার বাইরে সবচেয়ে বেশি রোগী ভর্তি হয়েছে বরিশাল শের-ই-বাংলা মেডিক্যাল কলেজ হাসপাতালে ৩২ জন। আর বিভাগ হিসাবে সবচেয়ে বেশি রোগী ভর্তি হয়েছে খুলনা বিভাগে ১২১ জন।\nধামরাইয়ে অবৈধ বোর্ড মিলের বিষাক্ত বর্জ্যে অতিষ্ঠ এলাকাবাসী আগস্ট 30, 2019 / By Green News\nবৃক্ষ নিধন করে পেলেন বনায়নে জাতীয় পুরস্কার! সেপ্টেম্বর 3, 2019 / By Green News


Rajasthan political crisis: Video of around 15 MLAs released by Pilot\nPublished by: Subhajit Mandal | Posted: July 14, 2020 8:52 am| Updated: July 14, 2020 8:52 am\nসংবাদ প্রতিদিন ডিজিটাল ডেস্ক: সোমবার দিনের শেষ মনে হয়েছিল, এই বুঝি বরফ গলল। প্রিয়াঙ্কা গান্ধী বুঝি পাইলটকে বুঝিয়ে শুনিয়ে দলে ফেরার জন্য রাজি করিয়ে ফেললেন! কিন্তু রাতেই আবার সমস্যা ঘোরতর হল। গেহলটের পালটা শক্তি প্রদর্শন করলেন শচীন পাইলটও (Sachin Pilot)। সেই সঙ্গে বুঝিয়ে দিলেন, তিনি আর সহজে ‘ঘরে’ ফেরার পাত্র নন। কংগ্রেস সূত্রের দাবি, প্রিয়াঙ্কা গান্ধীর (Priyanka Gandhi) পর খোদ রাহুল গান্ধী (Rahul Gandhi) পাইলটের সঙ্গে কথা বলে তাঁকে বোঝানোর চেষ্টা করেছেন। কিন্তু তাতেও নিজের অবস্থানে অনড় রাজস্থানের উপমুখ্যমন্ত্রী। এমনকী, রাহুলের সঙ্গে সশরীরে দেখা করতে পর্যন্ত অস্বীকার করেছেন তিনি।\nউল্লেখ্য, সোমবার দুপুরে মুখ্যমন্ত্রী অশোক গেহলট (Ashok Gehlot) কংগ্রেসের বিধায়কদলের একটি বৈঠক ডাকেন। কংগ্রেস সুত্রে দাবি করা হয় ওই বৈঠকে মোট ১০৭ জন বিধায়ক উপস্থিত ছিলেন। যদিও বিভিন্ন সর্বভারতীয় সংবাদমাধ্যমের দাবি, গেহলটের বৈঠকে খুব বেশি হলে ১০২ জন বিধায়ক হাজিরা দেন। সংবাদমাধ্যমের সামনে শক্তি প্রদর্শনের পর ওই বিধায়কদের জয়পুর থেকে ৩০ কিলোমিটার দূরে একটি হোটেলে নিয়ে যাওয়া হয়। মঙ্গলবার ফের ওই হোটেলেই বিধায়কদলের বৈঠক ডেকেছে কংগ্রেস। দলের অন্যতম মুখপাত্র রণদীপ সুরজেওয়ালা একাধিকবার প্রকাশ্যে সংবাদমাধ্যমে পাইলটকে অনুরোধ করেছেন, মঙ্গলবারের বৈঠকে যোগ দিতে এবং নিজের দাবি-দাওয়া নিয়ে খোলামনে আলোচনা করতে।\n[আরও পড়ুন: রাজস্থানে সরকার বাঁচাতে আসরে প্রিয়াঙ্কা! দলে থাকতে একাধিক ‘শর্ত’ দিলেন পাইলট]\nকিন্তু শচীন পাইলটের ঘনিষ্ঠরা বলছেন, মঙ্গলবারের বৈঠকেও যোগ দেবেন না তিনি। পাইলটের এক ঘনিষ্ঠ এদিন আরও একবার দাবি করেছেন, মুখ্যমন্ত্রী গেহলটের কাছে সরকার বাঁচানোর মতো বিধায়কের সমর্থন নেই। বিধানসভায় আস্থাভোট হলেই সেটা প্রমাণিত হয়ে যাবে। এরই মধ্যে গুরুগ্রামের মানেসর হোটেলে থাকা পাইলট অনুগামী বিধায়কদের একটি ভিডিও প্রকাশ করা হয় তাঁর দপ্তরের তরফে। যাতে অন্তত ১৫ জন বিধায়ককে একসঙ্গে বসে থাকতে দেখা গিয়েছে।পাইলট অনুগামী একাধিক বিধায়ক সেই ভিডিও টুইটও করেছেন। এরই মধ্যে সরকারের উপর থেকে সমর্থন প্রত্যাহারের ইঙ্গিত দিয়েছে কংগ্রেসের জোটসঙ্গী ভারতীয় ট্রাইবাল পার্টি।\nগেহলটের পালটা শক্তি প্রদর্শন করলেন শচীন পাইলটও।\nসেই সঙ্গে বুঝিয়ে দিলেন, তিনি আর সহজে 'ঘরে' ফেরার পাত্র নন।\nকংগ্রেস সূত্রের দাবি, প্রিয়াঙ্কা গান্ধীর পর খোদ রাহুল গান্ধী পাইলটের সঙ্গে কথা বলে তাঁকে বোঝানোর চেষ্টা করেছেন।


১২:৪৬ অপরাহ্ন | বুধবার, মার্চ ২৫, ২০২০ আলোচিত বাংলাদেশ\nসময়ের কণ্ঠস্বর ডেস্কঃ দুদকের আইনজীবী মো. খুরশীদ আলম খান বলেছেন, শর্ত ভঙ্গ হলেই সাজা স্থগিতাদেশ বাতিল করে বিনা পরোয়ানায় খালেদা জিয়াকে সরকার গ্রেফতার করতে পারবে। বুধবার (২৫ মার্চ) সাংবাদিকদের এ কথা জানান তিনি।\nকারাদণ্ডপ্রাপ্ত বিএনপি চেয়ারপারসন খালেদা জিয়াকে দুই শর্তে ৬ মাসের জন্য মুক্তি দিচ্ছে সরকার। গতকাল মঙ্গলবার বেলা সাড়ে ৩টায় আইনমন্ত্রী আনিসুল হক সংবাদ সম্মেলনে সরকারের এ সিদ্ধান্তের কথা জানান।\nআইনমন্ত্রী বলেন, খালেদা জিয়ার দণ্ড স্থগিত থাকাবস্থায় তাকে ঢাকাস্থ নিজ বাসায় থেকে চিকিৎসা গ্রহণ করতে হবে। তবে চিকিৎসার প্রয়োজনে তিনি বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে (বিএসএমএমইউ) যেতে পারবেন। দণ্ড স্থগিত থাকাকালীন খালেদা জিয়া চিকিৎসা বা অন্য কোনও প্রয়োজনে দেশের বাইরে যেতে পারবেন না।\nদুদকের আইনজীবী মো. খুরশীদ আলম খান জানিয়েছেন, সরকার যে ধারায় খালেদা জিয়ার দণ্ড স্থগিত করেছে সেখানে দুটি শর্ত উল্লেখ করা হয়েছে। তাই তিনি চাইলেই দণ্ড স্থগিত থাকা অন্যান্য আসামির মতো চলাচল করতে পারবেন না। সরকারের বেঁধে দেয়া দুটি শর্তের মধ্যেই তার সবকিছু সীমাবদ্ধ থাকবে।\nউল্লেখ্য জিয়া অরফানেজ ট্রাস্ট ও জিয়া চ্যারিটেবল ট্রাস্ট দুর্নীতি মামলায় ১৭ বছরের কারাদণ্ড নিয়ে ২০১৮ সালের ৮ ফেব্রুয়ারি থেকে কারাবন্দি খালেদা জিয়া। তাকে পুরান ঢাকার পরিত্যক্ত কেন্দ্রীয় কারাগারে বিশেষ কারাগার স্থাপন করে সেখানে রাখা হয়। গত বছরের এপ্রিল থেকে তিনি বিএসএমএমইউতে চিকিৎসাধীন।


'সংযোগ দেওয়া সম্ভব হচ্ছে না…'\n‘সংযোগ দেওয়া সম্ভব হচ্ছে না…’\nডেইলি সিলেট ডট কম :: প্রকাশিত হয়েছে : জুন ৯, ২০১৬ | ১২:৫০ অপরাহ্ন\nকয়েক মাস ধরে চিত্রনায়িকা পপির মোবাইল নম্বর বন্ধ। খোলা নেই অপু বিশ্বাসের নম্বরও। জনপ্রিয় ও আলোচিত এই দুই নায়িকার ব্যবহৃত সবক’টি নম্বরে ডায়াল করলে শোনা যাচ্ছে, ‘…সংযোগ দেওয়া সম্ভব হচ্ছে না’। দরকারি মানুষদের কাছে এই কয়েকটি শব্দ ‘অপ্রত্যাশিত’ হলেও একধরনের ‘শুন্যতা’রও বার্তা দিয়ে যায়। পপি আর অপুর বেলায় আসলে হচ্ছেটা কী!\nঠিক কী কারণে ‘উধাও’ হয়েছেন পপি ও অপু- এ নিয়ে মুখরোচক গল্প শোনা যাচ্ছে এফডিসি পাড়ায়। একই সঙ্গে রহস্যও ঘণীভূত হচ্ছে। বিশেষ করে এ সময়ের ব্যস্ততম নায়িকা অপুর লাপাত্তা হওয়ার বিষয়টি ভাবিয়ে তুলেছে চলচ্চিত্রপ্রেমীদের।\nপ্রায় তিন মাস ধরে চলচ্চিত্র সংশ্লিষ্ট মানুষ ও সাংবাদিকদের সঙ্গে যোগাযোগ নেই অপু বিশ্বাসের। মূলত শামীম আহাম্মেদ রনির ‘বসগিরি’ ছবি থেকে সরে দাঁড়ানোর ঘোষণা আসার পরপরই ‘উধাও’ অপু। এ মুহূর্তে একাধিক ছবির শুটিংয়ে ব্যস্ত থাকার কথা থাকলেও তিনি রয়েছেন অন্তর্ধানে। সংশ্লিষ্ট পরিচালকরাও তার হদিস জানেন না। বিপাকেই পড়েছেন তারা। সবার প্রশ্ন একটাই, কোথায় গেলেন অপু?\nবছর তিনেক আগে রাজধানীর গুলশান এলাকার নিকেতনে ‘এপিএস লেডিস ফিটনেস ক্লাব’ নামে একটি ব্যায়ামাগার চালু করেছিলেন চিত্রনায়িকা অপু বিশ্বাস। খোঁজ নিয়ে জানা গেছে, ৩১ মে সেটিও বন্ধ ঘোষণা করা হয়েছে। এই হলো অপুর সবশেষ খবর।\nনাম প্রকাশ না করার শর্তে অপুর একটি ঘনিষ্ঠ সূত্র জানায়, তার সঙ্গে অপুর সবশেষ কথা হয়েছে কিছুদিন আগে। তিনটি নম্বরই বন্ধ থাকবে জানিয়ে অপু নিজে থেকে যোগাযোগ করবেন বলেছিলেন। কিন্তু তেমনটি ঘটেনি। ওই ব্যক্তির মতে, অপু অভিমান করেছেন। অভিমান কী শাকিব খানের ওপর? এমন প্রশ্নের জবাবে ওই ব্যক্তি বলেন, ‘হতে পারে। তবে আমি কিছু জানি না।’\nঅপুর বিষয়টি ‘অভিমান’-এর হলেও পপির ঘটনা ভিন্ন। চলচ্চিত্রে ব্যস্ততা কমে যাওয়ায় নাটকে কাজ করছিলেন তিনি। সবশেষ মুহাম্মদ মোস্তফা কামাল রাজের নির্দেশনায় একটি বিজ্ঞাপনচিত্রের শুটিংয়ে অংশ নেন তিনি। এর আগে ‘আমেরিকান ড্রিম’ নামের একটি ছবিতে চুক্তিবদ্ধ হয়েছিলেন পপি। কাছাকাছি সময়ে সেখান থেকে সরে আসার খবরও জানা যায়।\nচলচ্চিত্র থেকে ক্রমে দূরে সরে যাওয়ায় পপির খোঁজ নিতে ব্যস্ত নয় প্রযোজক-পরিচালক বা মিডিয়া। এদিকে অপুর সর্বাধিক ছবির সফল নায়ক শাকিব খান খবরের শিরোনামে আসছেন নিত্যনতুন ছবি নিয়ে। তার নায়িকার তালিকায় আসছে নতুন নতুন নাম। এসবের ভিড়ে চাপা পড়ে যাচ্ছে বগুড়ার বিশ্বাস বাড়ির সেই মেয়েটির উজ্জ্বল মুখ, হাসি ও সম্ভাবনা। তার অভিমানের মূল কারণ হয়তো এটাই।


আল্লাহ’র সন্তুষ্টি অর্জনে মুআমালাত, মুআশারাত ও আদব রক্ষা\nমুআমালাত: আল্লাহর তায়ালা সন্তুষ্টি অর্জনে মুআমালাত বা লেনদেনও যথাযথভাবে রক্ষা করা আবশ্যক। জীবনে রুজি রোজগার, কাজ-কারবার ও লেনদেন অপরিহার্য। ইসলাম এর গুরুত্বকে অস্বীকার করে না। কিন্তু ইসলামি অর্থনীতির ক্ষেত্রেও মানুষকে নিজ ইচ্ছা অনুযায়ী ও খেয়াল খুশি মোতাবেক চলতে অনুমতি দেয় না। ইসলামের নির্দেশ এই যে, অর্থ উপার্জন ও অর্থ ব্যয় উভয় ব্যাপারে আল্লাহর বিধান মেনে চলতে হবে।\nইসলামের বিধান অনুযায়ী যে অর্থ উপার্জন করা হয় একে বলা হয় হালাল রুজি, আর ইসলামি বিধানের বিরুদ্ধাচরণ করে যে অর্থ উপার্জন করা হয় একে বলে হারাম রুজি। ইসলাম হালাল রুজি অর্জন করাকে এবং এর জন্যে ব্যবসা বাণিজ্য এবং কৃষি শিল্পী প্রভৃতি উপায় অবলম্বন করাকে বিশেষভাবে উৎসাহ প্রদান করা হয়েছে। আল্লাহ তায়ালা বলেন, ‘হালাল খানা খাও’।\nরাসূলে করিম সাল্লাল্লাহু আলাইহি ওয়াসাল্লাম বলেন, ‘হালাল রিজিক অন্বেষণ করাও এক প্রকার জিহাদ’। অন্য এক হাদিসে আছে, নবীয়ে পাক সাল্লাল্লাহু আলাইহি ওয়াসাল্লাম বলেছেন, ‘নেক আমলের সত্তর ভাগ, তন্মেধ্যে সর্বোত্তম হলো হালাল রুজি অন্বেষণ করা’। তিরমিযি শরিফে আছে, রাসূলে পাক সাল্লাল্লাহু আলাইহি ওয়াসাল্লাম বলেন, ‘সত্যবাদী বিশ্বস্ত ব্যবসায়ী কিয়ামতে নবী, সিদ্দিক ও শহিদগণের সঙ্গী হবে।’\nবুখারি শরিফে আছে, হুজুরে আকরাম সাল্লাল্লাহু আলাইহি ওয়াসাল্লাম বলেন, নিজ হাতের দ্বারা উপার্জিত খাদ্যের চেয়ে উত্তম খাদ্য কেউ খেতে পারে না। (এ জন্য হজরত দাউদ (আ.) নিজ হস্ত উপার্জিত খাদ্য ভক্ষণ করতেন।) কৃষি কাজ সম্বন্ধে হজরত সাল্লাল্লাহু আলাইহি ওয়াসাল্লাম বলেন, তোমরা মাটির মধ্যে রুজি তালাশ করো। অর্থাৎ কৃষি কাজ করো। পক্ষান্তরে হারাম উপার্জিত অর্থকে ইসলাম অত্যন্ত ঘৃণ্য ও পাপের কাজ বলে ঘোষণা করা হয়েছে। তিরমিযি শরিফে আছে, ‘রাসূলে আকরাম সাল্লাল্লাহু আলাইহি ওয়াসাল্লাম বলেন, শরীরের যে গোস্ত হারাম খাদ্য দ্বারা উৎপন্ন হয়েছে তা বেহেস্তে যাবে না। বরং তা দোজখের জন্যই উপযুক্ত। ইমাম আহমদ (রা.) বর্ণনা করেছেন, নূর নবী সাল্লাল্লাহু আলাইহি ওয়াসাল্লাম বলেন, ‘যদি কোনো ব্যক্তি দশ দিরহাম মূল্যে একখানা কাপড় ক্রয় করে যার মধ্যে এক দিরহাম হারাম উপায়ে উপার্জিত হয় তাহলে ওই কাপড় পরিধান করে সে যত নামাজ পড়বে আল্লাহ তায়ালার নিকট তা কবুল হবে না।’\nসুদ-ঘোষ, মদ-জোয়া, বেশ্যাবৃত্তি, অন্যায়-অবিচার, নাচ-গান, প্রতারণা, প্রভৃতি দ্বারা যে অর্থ উপার্জন করা হয়: এইভাবে ওজনে কম দিয়েও ভেজাল বিক্রি করে এবং চুরি, ডাকাতি ও গুÐামি করে যে অর্থ উপার্জন করা হয় তা সবকিছুই হারাম মালের অন্তর্ভুক্ত। পক্ষান্তরে ইসলামের বিধান অনুযায়ী ব্যবসা বাণিজ্য কৃষি-শিল্প, চাকুরি-নওকরি প্রভৃতি দ্বারা বৈধ উপায়ে যে অর্থ উপার্জিত হয় তা সকলই হালাল রুজির অন্তর্ভূক্ত।\nমানুষ সামাজিক জীব। তাই প্রত্যেক মানুষকেই কোনো এক পরিবারের অন্তর্ভূক্ত হয়ে কোনো এক সমাজের অধিবাসী হয়ে এবং কোনো না কোনো রাষ্ট্রের নাগরিক হয়ে জীবন যাপন করতে হয়। পরিবারের অন্যান্য লোকদের মধ্যে যার সঙ্গে যেরূপ সম্পর্ক স্থাপিত হয় সে অনুযায়ী তার সঙ্গে ব্যবহার করাই পারিবারিক নীতি। রাষ্ট্রের অন্যান্য নাগরিকদের সঙ্গেও তার যে সম্পর্ক প্রতিষ্ঠিত হয় তাদের সঙ্গেও এরূপ ব্যবহার করাই হলো রাজনীতি এবং নিজ রাষ্ট্র ছাড়া অন্যান্য রাষ্ট্রের সঙ্গেও যে সম্পর্ক গড়ে উঠে সে সম্পর্ক অনুযায়ী তাদের সঙ্গে ব্যবহার করা হলো আন্তর্জাতিক নীতি।\nইসলামের নির্দেশ এই যে, পারিবারিক, সামাজিক, রাজনৈতিক ক্ষেত্রেও মুসলমানকে ইসলামের বিধান ও আইন কানুনের নিয়ন্ত্রনাধীন থাকেত হবে। মাতা-পিতা, পুত্রকন্যা, ভ্রাতা-ভগ্নি, স্বামী-স্ত্রী, পাড়া-প্রতিবেশি, মনিব-চাকর, মুসলিম-অমুসলিম, রাষ্ট্রের সাধারণ নাগরিক হিসেবে মানুষের মধ্যে যে পারস্পরিক সম্পর্ক সৃষ্টি হয় সেই সম্পর্ক হিসেবে কার সঙ্গে কীরূপ ব্যবহার করতে হবে এবং একের ওপর অন্যের কী অধিকার বর্তায়, ইসলামে তা বিস্তারিতভাবে আলোচনা করা হয়েছে। ইসলামের বিধান অনুযায়ী তাদের প্রত্যেকের সহিত আচার-ব্যবহার করা এবং প্রত্যেকের হক ও অধিকারাদি আদায় করাই হলো ইসলামি মুআশারাত বা ইসলামি পারিবারিক, সামাজিক, রাজনৈতিক ও আন্তর্জাতিক নীতি। ইসলামি জিন্দেগি যাপনের নিমিত্ত ইসলামি মুআশারাতের ভিত্তিতে প্রত্যেকের সহিত আচার ব্যবহার করা এবং প্রত্যেকের হক হুকুক আদায় করা প্রত্যেক মুসমানের অবশ্য কর্তব্য।\nকিন্তু পরিতাপের বিষয় এই যে, আমাদের অনেকেই ইসলামি মুআশারাত সম্পর্কে একেবারেই গাফেল। অথচ আল্লাহর হক আল্লাহপাকের মর্জি হলে মাফ করে দেবেন, কিন্তু বান্দার হক যে পর্যন্ত না তার হকদার মাফ করেন, ততক্ষণ পর্যন্ত আল্লাহ তায়ালা তা মাফ করবেন না।\nপানাহার, কথা-বার্তা, আলাপ-আলোচনা, ওয়াজ-নসিহত, উঠা-বসা, চলা-ফেরা, দেখা-সাক্ষাৎ, সালাম-মুসাফাহা, শয়ন-স্বপন, হাসি-কান্না, পেরা, দেখা-সাক্ষাৎ, পেশাব-পায়খানা, লেবাস-পোশাক, চেহারা-সূরত প্রভৃতি যাবতীয় ব্যাপারে ইসলামে যে রীতিনীতি নির্ধারিত রয়েছে তাকেই বলে ইসলামি আদব। ইসলামি জিন্দেগি যাপন করতে ইসলামি আদব লালন করে চলা একান্ত আবশ্যক।\nঅতএব, ইসলামি আদব শিক্ষা করে সব ব্যাপারে ইসলামি আদব পালন করে চলা মুসলমানের অবশ্য কর্তব্য।


Vi-এর কাস্টমার? বছরভর সম্পূর্ণ বিনামূল্যে উপভোগ করতে পারবেন Disney+ Hotstar, এই প্রিপেইড প্ল্যান গুলির সাথে – ShresthoTech\nHome টেলিকম Vi-এর কাস্টমার? বছরভর সম্পূর্ণ বিনামূল্যে উপভোগ করতে পারবেন Disney+ Hotstar, এই প্রিপেইড...\nVi-এর কাস্টমার? বছরভর সম্পূর্ণ বিনামূল্যে উপভোগ করতে পারবেন Disney+ Hotstar, এই প্রিপেইড প্ল্যান গুলির সাথে\nআপনি যদি Disney+ Hotstar পছন্দ করেন তাহলে Vi আপনার জন্য বেশকিছু প্রিপেইড প্ল্যান রেখেছে। যার মধ্যে সম্পূর্ণ বিনামূল্যে বছরভর আপনি Disney+ Hotstar ব্যবহার করার সুবিধা পেয়ে যাবেন। Vi প্রিপেইড প্ল্যান গুলির দামবৃদ্ধির পর স্বভাবতই এই প্রিপেইড প্ল্যান গুলির দামেরও পরিবর্তন হয়েছে। চলুন দেখে নেওয়া যাক নতুন Disney+ Hotstar-এর সুবিধাযুক্ত এই প্রিপেইড প্ল্যান গুলিকে। তার সাথে আমরা খুঁটিয়ে দেখে নেব এই প্ল্যান গুলির মধ্যে অন্যান্য কি কি বেনিফিট পাওয়া যায়।\nVi Disney+ Hotstar-এর সুবিধা যুক্ত রিচার্জ প্ল্যান কোনগুলি?\n1। প্রথমেই রয়েছে 501 টাকার প্ল্যান। এই প্ল্যানে পাওয়া যাবে প্রতিদিন 3GB Data। একই সঙ্গে রয়েছে 16GB অতিরিক্ত ডেটা বেনিফিট। এছাড়াও থাকছে আনলিমিটেড ভয়েস কলিং সুবিধার পাশাপাশি প্রতিদিন 100 টি SMS ব্যবহারের সুবিধাও। এর মধ্যে পাবেন সম্পূর্ণ এক বছরের জন্য Disney+ Hotstar Mobile সাবস্ক্রিপশন।\nএখানেই শেষ নয়, Binge All Night সুবিধা তো পাবেনই। অর্থাৎ রাত্রি 12 টা থেকে সকাল6টা পর্যন্ত আনলিমিটেড ইন্টারনেট ব্রাউজ করতে পারবেন। এক্ষেত্রে আপনার নির্ধারিত দিনের ডেটা থেকে কোনরকম MB কাটা হবে না। একই সঙ্গে থাকছে Weekend Data Rollover-এর সুযোগও। অর্থাৎ আপনার প্রতিদিনের না ব্যবহার করা ডেটা আপনি সপ্তাহের শেষে ব্যবহার করার সুযোগ পাবেন। আরও থাকছে Vi Movies & TV দেখার সুযোগ। প্ল্যানটির বৈধতা 28 দিন।\n2। পরবর্তী প্লানটি হল 601 টাকার প্রিপেইড প্ল্যান। এই প্ল্যানে রয়েছে সম্পূর্ণ 75GB ডেটা। এই রিচার্জ প্ল্যানটিতে অন্য রকম বাড়তি সুবিধা পাওয়া যাবে না। তবে 1 বছরের জন্য Disney+ Hotstar Mobile সাবস্ক্রিপশন ইনক্লুড থাকছে। প্ল্যানের বৈধতা রাখা হয়েছে 56 দিন।\nজেনেনিন : Smart TV কিনতে চান? Flipkart-এ শুরু হয়ে গেল TV Days Sale, দেখেনিন কোন কোন টিভিতে পাবেন দারুন ডিলস, মিস করবেন না মোটেই\n3। এছাড়াও রয়েছে 701 টাকার প্ল্যান। এর মধ্যে যুক্ত থাকছে প্রতিদিন 3GB ইন্টারনেট ব্যবহারের পাশাপাশি অতিরিক্ত 32GB ডেটা। পাওয়া যাবে Weekend Data Rollover, Binge All Night, 100টি SMS প্রতিদিন এবং আনলিমিটেড ভয়েস কলিং এর সুবিধাও।\nএকই সাথে কোন অতিরিক্ত খরচ ছাড়াই Disney+ Hotstar এবং Vi Movies & TV উপভোগের সুবিধা তো পাবেনই। এই প্রিপেইড প্ল্যানের মেয়াদ 56 দিন।\n4। চলুন এবার সবশেষে জেনে নেওয়া যাক 901 টাকার প্ল্যানের বিষয়ে। এই প্ল্যানে থাকছে প্রতিদিন 3GB ডেটার সুবিধা। একই সঙ্গে রয়েছে 48GB অতিরিক্ত ডেটা।\nএছাড়াও পাওয়া যাবে যেকোনো নেটওয়ার্কে আনলিমিটেড ভয়েস কলিং, প্রতিদিন 100 টি SMS, Binge All Night, Weekend Data Rollover সুবিধা। এরই পাশাপাশি Disney+ Hotstar সুবিধা তো পাবেনই। প্ল্যানের বৈধতা রাখা হয়েছে 84 দিন।\nঅর্থাৎ, আমরা দেখতে পাচ্ছি Vi তাদের নেটওয়ার্কে মোট4টি Disney+ Hotstar প্ল্যান অফার করে। শুধুমাত্র Disney+ Hotstar-এর সুবিধায় নয়। এই প্ল্যান গুলির সাথে সাথে Binge All Night, Weekend Data Rollover-এর মত বেনিফিট গুলি এই প্ল্যান গুলোকে এক অন্য মাত্রায় নিয়ে যায়।\nএবার এই প্ল্যান গুলির মধ্যে কোন রিচার্জ প্ল্যানটি আপনার সবথেকে বেশি আকর্ষনীয় লেগেছে তা অবশ্যই আমাদের জানাতে ভুলবেন না। গুরুত্বপূর্ণ টেক আপডেট মিস না করতে চাইলে আমাদের সঙ্গে থাকুন, শ্রেষ্ঠ থাকুন। প্রতিদিনের বাছাই করা গুরুত্বপূর্ণ টেক আপডেট WhatsApp-এ পেতে এখানে ক্লিক করুন।\nPrevious articleNothing Ear 1-এর Black Colour ভেরিয়েন্ট লঞ্চ হয়ে গেছে, এখুনি জেনেনিন বিস্তারিত\nNext articleWhatsApp-এর মাধ্যমেই বুক করা যাবে Uber Cab, Uber অ্যাপ্লিকেশন ইনস্টল নেই? চিন্তা করবেন না, এখনই জেনে নিন বিস্তারিত


‘নাশকতার পরিকল্পনা চলছিল নিজামীর স্ত্রীর স্কুলে’ – আওয়ার নিউজ\n‘নাশকতার পরিকল্পনা চলছিল নিজামীর স্ত্রীর স্কুলে’\nরাজধানীর মেরুল বাড্ডার একটি স্কুল থেকে যে ১৮ জনকে জঙ্গি সন্দেহে আটক করা হয়েছে তারা সবাই জামায়াতে ইসলামীর নেতাকর্মী। আটকরা সেখানে নাশকতার পরিকল্পনা করার জন্য একত্রিত হয়েছিল বলে দাবি পুলিশের।\nবাড্ডা থানার ডিউটি অফিসার উপ-পরিদর্শক (এসআই) মো. নওশাদ বিকেলে বলেন, ১৮ জনই এখনও থানায় রয়েছেন। তাদের প্রাথমিক জিজ্ঞাসাবাদ চলছে। যাচাই বাছাই শেষে মামলা করে আদালতে পাঠানো হবে। তখন বিস্তারিত জানা যাবে।\nস্কুলটির মালিক ও অধ্যক্ষ মানববতাবিরোধী অপরাধে ফাঁসি কার্যকর হওয়া জামায়াতে ইসলামীর আমীর মতিউর রহমান নিজামীর স্ত্রী শামসুন্নাহার নিজামী। তিনি জামায়াতের মহিলা বিভাগের সাধারণ সম্পাদক। তবে অভিযানের সময় শামসুন্নাহার নিজামী ওই স্কুলে ছিলেন না।\nবাড্ডা থানার অফিসার ইনচার্জ (ওসি) এম এ জলিল বলেন, নাশকতার পরিকল্পনাকালে ইসলামিক ইন্টারন্যাশনাল স্কুল অ্যান্ড কলেজ থেকে শুক্রবার সকালে আটক ১৮ জনের মধ্যে বাড্ডা থানা জামায়াতের আমির ফখরুদ্দিন মো. কেফায়েতুল্লাহও রয়েছেন। তিনি ঐ স্কুলের উপাধ্যক্ষ। নিজামীর স্ত্রী স্কুলের অধ্যক্ষ হলেও মূলত কেফায়েতুল্লাহ এই শাখাটি চালাতেন। স্কুলটির দুটি শাখা রয়েছে। দুটিরই অধ্যক্ষ শামসুন্নাহার নিজামী। প্রধান ক্যাম্পাস গুলশানে।\nএক প্রশ্নের জবাবে ওসি জানান, অভিযানের সময় নিজামীর স্ত্রী ছিলেন না। যতদুর জানা গেছে নাশকতার পরিকল্পনাকালেও তিনি সেখানে ছিলেন না।\nযেহেতু স্কুলটি চালাতেন বাড্ডা থানা জামায়াতের আমির ও স্কুলের উপাধ্যক্ষ ফখরুদ্দিন মো. কেফায়েতুল্লাহ। তাই জিজ্ঞাসাবাদের জন্য তাকে ও তার পরিবারের অন্য সদস্যদেরও আটক করা হয়েছে। বাড়ির মালিক বিল্লাল হোসেনসহ মোট ১৮ জনকে আটক করা হয়েছে বলেও জানিয়েছেন তিনি।\nসরেজমিনে গিয়ে জানা যায়, ছয় তলা ভবনে অবস্থিত স্কুলটিতে প্লে গ্রুপ থেকে পঞ্চম শ্রেণি পর্যন্ত পড়ানো হয়। পরিবার নিয়ে তিন তলায় বাড়ির মালিক ও ছয় তলার চিলেকোঠায় থাকতেন উপাধ্যক্ষ কেফায়েতুল্লাহ।\nস্থানীয় বাসিন্দা রফিকুল আলম বলেন, প্রায় তিন বছর আগে স্কুলটি এখানে প্রতিষ্ঠা করা হয়। কখনও কোনো সমস্যা দেখিনি। আজ (শুক্রবার) সকালে বিপুলসংখ্যক পুলিশ এসে বাড়িটি ঘিরে ফেলে। তারপর সাড়ে ১০ টার দিকে বাড়ির মালিক বিল্লাল হোসেন ও কয়েকজন নারীসহ ১০/১২ জনকে ওই ভবন থেকে পুলিশ নিয়ে যায়।\nশুক্রবার সকালে ডিআইটি প্রজেক্টের ৮ নম্বর সড়কের ২৫ নম্বর বাড়িতে অবস্থিত ওই স্কুলে গোপন বৈঠক করার সংবাদ পেয়ে ১৮ জনকে আটক করে পুলিশ।\nরাজধানী Comments Off on ‘নাশকতার পরিকল্পনা চলছিল নিজামীর স্ত্রীর স্কুলে’ সংবাদটি প্রিন্ট করুন\n« পরীক্ষায় ফেল করে গৃহবধূর আত্মহত্যা (পূর্বের সংবাদ)\n(পরের সংবাদ) সনদের স্বীকৃতির পক্ষে কওমি আলেম-শিক্ষার্থীদের আগ্রহ বাড়ছে »


আগামী নতুন অর্থবছরের (২০১৯-২০) বাজেটে এমপিওভুক্তির সুখবর পাচ্ছেন তারা। এমপিওভুক্তির ব্যাপারে মাধ্যমিক ও উচ্চশিক্ষা বিভাগের সিনিয়র সচিব ...\nপ্রকাশিত : মঙ্গলবার, মার্চ ১৯, ২০১৯\nআগামী নতুন অর্থবছরের (২০১৯-২০) বাজেটে এমপিওভুক্তির সুখবর পাচ্ছেন তারা। এমপিওভুক্তির ব্যাপারে মাধ্যমিক ও উচ্চশিক্ষা বিভাগের সিনিয়র সচিব মো. সোহরাব হোসাইন বলেন, ‘এমপিওভুক্তির কাজ চলছে। এটি প্রধানমন্ত্রীর ঘোষণা তাই একটু সময় লাগলেও এর ব্যত্যয় ঘটবে না।’\nসচিব মো. সোহরাব হোসাইন বলেন, ‘দেশের অনেক স্থানে স্থানীয় উদ্যোক্তাদের দান করা জমিতে গড়ে উঠেছে স্কুল, কলেজ বা মাদ্রাসা। স্থানীয় শিক্ষিত তরুণ-তরুণীদের নিয়োগ দেওয়া হয়েছে শিক্ষক হিসেবে।\nশিক্ষার্থীদের কাছ থেকে যে সামান্য টাকা বেতন হিসেবে আদায় হয়, তা দিয়ে কোনোমতে চালানো হয় প্রতিষ্ঠানের আনুষঙ্গিক ব্যয়ভার। কিন্তু শিক্ষকদের বেতন-ভাতা আর হয় না।\nকোথাও যদিও-বা হয়, তার পরিমাণ নিতান্তই যৎসামান্য। তবু তারা শিক্ষাদান চালিয়ে যান এই ভরসায়-কোনো একদিন প্রতিষ্ঠানটি সরকার এমপিওভুক্ত করবে। তাদের বেতন-ভাতার অনিশ্চয়তা দূর হবে।’\nতখন প্রায় সাড়ে ৯ হাজার স্কুল, কলেজ ও মাদ্রাসা আবেদন করেছিল। এর পর প্রাথমিক যাচাইয়ে ওইসব প্রতিষ্ঠানের মধ্যে প্রায় ২ হাজার যোগ্য তালিকাভুক্ত হয়।\nএ ক্ষেত্রে প্রতিষ্ঠানের বয়স, শিক্ষার্থীসংক্রান্ত তথ্য, পাবলিক পরীক্ষায় অংশগ্রহণকারী শিক্ষার্থীর সংখ্যা ও পাসের হার, অবকাঠামো ইত্যাদি বিবেচনায় নম্বর পায় প্রতিষ্ঠানগুলো।\nসব মিলিয়ে ১০০ নম্বরের মধ্যে গ্রেডিং করা হয়। কিন্তু পরে আবেদন সরেজমিন যাচাই-বাছাইয়ের ঘোষণা দেওয়া হয়। ওই প্রক্রিয়ায় ঝুলে যায় এমপিওভুক্তি কার্যক্রম। এর পর নির্বাচন সম্পন্ন হয়ে নতুন সরকার গঠন হয়েছে।\nকিন্তু অগ্রগতি হয়নি এমপিওভুক্তির। তা হলে কি শুধু ভোটের জন্য তড়িঘড়ি করেছিল সরকার-এমন প্রশ্ন ৭৫ হাজার নন-এমপিও শিক্ষক-কর্মচারীর। শিক্ষা মন্ত্রণালয়ের দুই বিভাগের সংশ্লিষ্ট কর্মকর্তাদের কাছ থেকে জানা গেছে, এমপিওভুক্তির জন্য নিম্ন-মাধ্যমিক, মাধ্যমিক, উচ্চ মাধ্যমিক, মাদ্রাসা, কারিগরি শিক্ষা প্রতিষ্ঠানসহ ৯ হাজার ৪৯৮টি আবেদন পড়ে অনলাইনে।\nএর পর সফটওয়্যারে স্বয়ংক্রিয়ভাবে যোগ্য তালিকা করা হয়। এ তালিকায় প্রায় দুই হাজার প্রতিষ্ঠান আছে। এখন অর্থের সংস্থান হলে এবং রাজনৈতিক সিদ্ধান্ত পেলে যে কোনো সময়ে এমপিওভুক্তির আদেশ জারি করা সম্ভব।\nমন্ত্রণালয়ের তথ্য অনুযায়ী, বর্তমানে ২৬ হাজার ১৮০টি প্রতিষ্ঠান এমপিওভুক্ত আছে। এ খাতে ব্যয় বরাদ্দ আছে বছরে ১৪ হাজার ১৮২ কোটি টাকা, যা মন্ত্রণালয়ের বাজেটের ৬৩ শতাংশের বেশি।\nযে সাড়ে ৯ হাজার প্রতিষ্ঠান আবেদন করেছে, সেগুলোকে এমপিও দিলে বছরে অন্তত আরও ৩ হাজার কোটি টাকা প্রয়োজন। মাধ্যমিক ও উচ্চশিক্ষা অধিদপ্তরের (মাউশি) এক হিসাবমতে, প্রতিটি ডিগ্রি কলেজ এমপিওভুক্ত করতে বছরে প্রয়োজন ৬৯ লাখ ৪৪ হাজার ৬৫০ টাকা; উচ্চ মাধ্যমিক কলেজে ৬৮ লাখ ৯৪ হাজার টাকা, মাধ্যমিক বিদ্যালয়ে ৩৩ লাখ ৮০ হাজার, আর নিম্ন মাধ্যমিক বিদ্যালয়ে ১৫ লাখ ৯৫ হাজার টাকা। বিভিন্ন পর্যায়ের মাদ্রাসাগুলোয়ও ব্যয়ের পরিমাণ প্রায় অভিন্ন।


বাবরি মসজিদ ধ্বংসে নরসীমা সম্পৃক্ত! | COMILLAIT\nHome » বাবরি মসজিদ ধ্বংসে নরসীমা সম্পৃক্ত!\nAuthor: বাপি কিশোর Published Date: July 6, 2012 LeaveaComment on বাবরি মসজিদ ধ্বংসে নরসীমা সম্পৃক্ত! | 233 বার দেখা হয়েছে |\nভারতের উত্তর প্রদেশের\nবাবরি মসজিদ ধ্বংসে দেশটির\nসাবেক প্রধানমন্ত্রী পি ভি নরসীমা রাওয়ের সম্পৃক্ততার অভিযোগ উঠেছে। অভিযোগ আছে, বাবরি মসজিদ ধ্বংসের সময়ে পূজায় বসেছিলেন কংগ্রেসের সাবেক এই প্রধানমন্ত্রী। আর বাবরি মসজিদ ভাঙার কাজ শেষ হলেই তিনি পূজা শেষ করেন।\nটাইমস অব ইন্ডিয়ার খবরে বলা হয়, মসজিদ ধ্বংসে নরসীমাকে জড়িয়ে এসব তথ্যের সন্নিবেশ করা হয়েছে ‘বিয়ন্ড দ্য লাইনস’ নামে আত্মজীবনীমূলক একটি বইয়ে। রলি বুকস থেকে শিগগিরই বইটি প্রকাশিত হবে। বইটি লিখেছেন ভারতের প্রখ্যাত সাংবাদিক কুলদীপ নায়ার। বইয়ে ১৯৯২ সালের ৬ ডিসেম্বর বাবরি মসজিদ ভাঙার দিন ও এর পরের নানা ঘটনার বিবরণ দেওয়া হয়েছে।\nবইয়ে ‘নরসীমা রাও’স গভর্নমেন্ট’ নামে একটি অধ্যায়ে কুলদীপ নায়ার জানান, বাবরি মসজিদ ধ্বংসে সমর্থন ছিল নরসীমার। রাষ্ট্রীয় স্বয়ং সেবক সংঘ যখন মসজিদ ভাঙতে শুরু করেন তখন তিনি (নরসীমা) পূজায় বসেন। আর ভাঙার কাজ শেষ হলে উঠে যান। প্রয়াত সমাজতন্ত্রী নেতা মধু লিমাই তাঁকে এসব তথ্য\nদেন বলে জানান কুলদীপ।\nএদিকে বাবার বিরুদ্ধে আনা অভিযোগকে অসত্য ও অসমর্থনযোগ্য বলে মন্তব্য করেছেন নরসীমার ছেলে পি ভি রাঙ্গা রাও। এক বিবৃতিতে তিনি বলেন, ‘কোনোভাবেই আমার বাবা এ ধরনের কাজ করতে পারেন না। তিনি বাবরি মসজিদ ভাঙার খবর শুনে মর্মাহত হয়েছিলেন। কারণ, মুসলমানদের প্রতি তাঁর যথেষ্ট দরদ ও সমর্থন\nছিল। উপরন্তু বাবা আমাদের অনেকবারই বলেছেন এটি (বাবরি মসজিদ ধ্বংস) ঘটতে পারে না।’\nকুলদীপ নায়ারের মতো একজন স্বনামখ্যাত সাংবাদিক এ ধরনের বই লেখায় দুঃখ প্রকাশ করে রাঙ্গা বলেন, ‘কায়েমি স্বার্থ চরিতার্থ করার জন্যই বাবাকে কালিমালিপ্ত করার চেষ্টা করা হয়েছে। অথচ আত্মপক্ষ সমর্থনের সুযোগ পাননি তিনি।’\nবিপরীতে কুলদীপ বলেছেন, বাবরি মসজিদ ধ্বংসের সময়ে দাঙ্গা বাঁধলে কয়েকজন জ্যেষ্ঠ সাংবাদিককে নিজ বাসায় আমন্ত্রণ জানান নরসীমা। সেখানে উপস্থিত সাংবাদিকদের বাবরি মসজিদ ধ্বংস চেষ্টা বন্ধ করতে তাঁর সরকারের উদ্বেগের কথা জানান তত্কালীন প্রধানমন্ত্রী। কল্যাণ\nসিংয়ের নেতৃত্বাধীন রাজ্য সরকার ভেঙে তখন এমনিতেই আলোচনায় ছিল কেন্দ্রীয় সরকার। নরসীমা বলেন, উত্তর প্রদেশের মুখ্যমন্ত্রী কল্যাণ সিং তাঁকে অসহযোগিতা করেন। এরপর রাতারাতি বাবরি মসজিদের স্থলে একটি মন্দির স্থাপনের ব্যাপারে তাঁকে জিজ্ঞেস করা হয়। জবাবে তিনি বলেন, বিশেষ রিজার্ভ পুলিশের\nএকটি দলকে লক্ষে�ৗতে পাঠানোর ইচ্ছা থাকলেও বাজে আবহাওয়ার কারণে তা সম্ভব হয়নি।\nকুলদীপ জানান, নরসীমা তাঁকে অযোধ্যার কেন্দ্রীয় বাহিনীর নিষ্ক্রিয় থাকার কারণ ব্যাখ্যা করেননি। তবে তৈরি করা মন্দির বেশিদিন থাকবে না বলে আশ্বাস দেন। তিনি বলেন, রাওয়ের সরকারকে বাবরি মসজিদ ধ্বংসের জন্য সব সময়ই দায়ী করা হয়েছে। উত্সাহব্যঞ্জক বিষয় হলো, পুরো বিষয়টি সম্বন্ধে তত্কালীন প্রধানমন্ত্রী সচেতন থাকলেও দৃশ্যত কিছুই করেননি তিনি। উপরন্তু জ্যেষ্ঠ সাংবাদিকদের বিষয়টি নিষ্পত্তির কথা বললেও তিনি ‘সামান্য’ অগ্রগতি হয়েছে বলে জানান। এর মানে দাঁড়ায় সমস্যা সমাধানে উদ্যোগী ছিলেন না তিনি। তা ছাড়া বাবরি মসজিদ রক্ষা পায়, এমনটি চাননি বিজেপি নেতা ও উত্তর প্রদেশের তত্কালীন মুখ্যমন্ত্রী কল্যাণ সিংও। ফলে ধ্বংস হয়েছিল বাবরি মসজিদ যা ছিল হিন্দুত্ববাদী দুটি দল—ভারতীয় জনতা পার্টি (বিজেপি) ও রাষ্ট্রীয় সমাজসেবক সংঘের (আরএসএস) যৌথ প্রচেষ্টা। আর এর মাধ্যমে ধর্মনিরপেক্ষতার\nওপর সর্বশেষ পেরেকটি ঠুকে দেওয়া হয়েছিল।\nTagged ISLAM, NEWS, RIYADH-HOSSEN\n← শবে বরাত::সম্বন্ধে কিছু কথা! না দেখলে মিস করবেন।\n♦♦বর্ষার কবিতা♦♦ →


ঢাকার রাস্তায় রক্ত: কোনটা সত্য, কোনটা মিথ্যা? | বিশ্ব | DW | 15.09.2016\nঢাকার রাস্তায় রক্ত: কোনটা সত্য, কোনটা মিথ্যা?\nরক্তে লাল ঢাকার রাস্তার অসংখ্য ছবি ঘুরে বেড়াচ্ছে ইন্টারনেটে৷ ইতোমধ্যে আন্তর্জাতিক গণমাধ্যমও বিষয়টি নিয়ে প্রতিবেদন প্রকাশ করেছে৷ রাস্তায় এত রক্ত দেখে বিস্মিত অনেকে, কেউ কেউ পাচ্ছেন বাংলাদেশ সম্পর্কে নেতিবাচক ধারণা৷\nঘটনার ঈদের দিনে৷ কোরবানির ঈদে পশু কোরবানি দেয়া হয়েছে ঢাকার অলিগলিতে৷ যদিও নির্দিষ্ট কিছু জায়গায় কোরবানি দিতে অনুরোধ করেছিল নগর কর্তৃপক্ষ৷ বিপত্তি বাঁধে বৃষ্টি হওয়ায়৷ বৃষ্টির সঙ্গে সঙ্গে ঢাকার রাস্তাগুলো পরিণত হয় রক্তের নদীতে:\nঢাকার পানি নিষ্কাষণ ব্যবস্থা বহু আগে থেকেই নাজুক৷ সামান্য বৃষ্টিতে তাই পানি উঠে যায় রাস্তায়, জনগণের জীবনযাপন হয়ে ওঠে দুর্বিষহ৷ ঈদের দিনে সেই পানিতে পশুর রক্ত মিশে যাওয়ায় রাস্তাগুলো বিভৎস আকার ধারণ করে৷ ওঠে সমালোচনার ঝড়৷\nএদিকে, ফেসবুকে শুরু হয়েছে ভিন্ন এক আলোচনা৷ কেউ কেউ রক্তাক্ত রাস্তার ভিন্ন ছবি আপলোড করে বোঝাতে চাচ্ছেন রাস্তা আসলে তেমন লাল ছিলে না ঈদের দিনে৷ ডয়চে ভেলে এরকম কিছু ছবি পরীক্ষা করে দেখেছে যেগুলো কম্পিউটারে ‘এডিট' করে লাল রং বদলে সবুজ করা হয়েছে৷ ডয়চে ভেলের ঢাকা প্রতিনিধি হারুন উর রশীদ টুইটারে সেরকম একটি ছবি (বামেরটি কম্পিউটারে রং পরিবর্তন করা) প্রকাশ করেছেন৷\nরক্ত পানির কিছু ছবিতে আবার লাল রং প্রকট করতে ফিল্টার ব্যবহার করা হয়েছে৷ তবে ঢাকার কয়েকটি রাস্তা ঈদের সময় বৃষ্টির কারণে রক্ত লাল পানিতে ঢেকে যাওয়ার খবরটি যে ভুয়া নয় সেটা নিশ্চিত হওয়া গেছে৷ একাধিক আন্তর্জাতিক বার্তাসংস্থাও এ সংক্রান্ত ছবি প্রকাশ করেছে যার একটি এই প্রতিবেদনের শুরুতে দেখা যাচ্ছে৷ আরো নিশ্চিত হতে দেখুন এই ভিডিওটি:\nকুরবানির গরু নিয়ে কত কথা\nভারতের স্বরাষ্ট্রমন্ত্রী রাজনাথ সিং বিএসএফ সদস্যদের বাংলাদেশে গরু পাচার বন্ধ করতে বলায় গরু আসা প্রায় বন্ধও হয়েছিল৷ কিন্তু ঈদে শেষ পর্যন্ত ভারতীয় গরু এসেছে ৷ আর তা নিয়েই আমাদের ফেসবুকে পাঠকরা নানা মন্তব্য ও কটাক্ষ করেছেন৷ (28.09.2015)\nতবুও বাংলাদেশে এসেছে ভারতীয় গরু\nআশঙ্কা ছিল এবার কুরবানির ঈদে বাংলাদেশে ভারতীয় গরু আসবে না৷ তাই ঈদে গবাদি পশুর বাজার থাকবে চড়া৷ তবে সে আশঙ্কা কেটে গেছে৷ দাম একটু বেশি হলেও, কুরবানির জন্য পশুর সংকট আর নেই৷ কারণ শেষ পর্যন্ত ভারতীয় গরু এসেছে বাংলাদেশে৷ (24.09.2015)\nঈদ-উল-আযহার আদর্শ সমাজে আনতে পারে অনন্য সম্প্রীতি৷ আর এর অন্তনির্হিত আদর্শ যদি ছড়িয়ে দেয়া যায় তাহলে সমাজে থাকবে না কোনো ভেদাভেদ, মনে করেন ডয়চে ভেলের ঢাকা প্রতিনিধি হারুন উর রশীদ স্বপন৷ (06.10.2014)\nকি-ওয়ার্ডস বিশ্ব, ব্লগওয়াচ, রক্ত, কোরবানি, বাংলাদেশ, ঈদ\nনানা দেশে ঈদের আমেজ 01.09.2017\nপশু জবাই, গরিব-দুঃখীকে দান আর ঈদের খাওয়া-দাওয়া – নানা দেশে মুসলিমরা এভাবেই কোরবানির ঈদ পালন করেন৷ ধর্মীয় এ উৎসবটি দুনিয়ার কোথায় কীভাবে পালিত হচ্ছে, এক নজরে দেখে নেওয়া যাক৷\nকোরবানির ঈদ নিয়ে মজার গান 13.09.2016\nঈদ মোবারক! ঈদুল আজহার আনন্দ উদযাপনের ফাঁকে চলুন কোরবানির ঈদ নিয়ে একটি গান শুনে নিই৷ ইউটিউবে গানটি শুনে অনেকেই খুব মজা পাচ্ছেন৷ ঈদের প্রকৃত মহিমার কথা বলায় গানটির প্রশংসাও করছেন৷